title: শহীদ সৈয়দ নজরুল ইসলাম কলেজ

text:
১৯৮৯ সালে “শহীদ সৈয়দ নজরুল ইসলাম স্মৃতি পরিষদ” প্রতিষ্ঠার পরপরই এই মহান ব্যক্তিত্বের স্মৃতিকে অম্লান করে রাখার উদ্দেশে একটি শিক্ষা প্রতিষ্ঠান প্রতিষ্ঠার প্রস্তাব উঠে আসে সংগঠনের সভা গুলোতে। তবে আনুষ্ঠানিক উদ্যোগ গ্রহণে অনেক সময় পেরিয়ে যায়। ১৯৯৫ সালে ময়মনসিংহ শহরে উচ্চ মাধ্যমিক শ্রেণীতে ছাত্রদের অধ্যায়নের একমাত্র সরকারি প্রতিষ্ঠান আনন্দ মোহন কলেজ থেকে সরকারী নির্দেশে উচ্চ মাধ্যমিক শ্রেণী উঠিয়ে দেয়া হলে অভিভাবকগণ হয়ে পড়েন উদ্বিগ্ন। শহরের অন্যান্য বেসরকারী কলেজ গুণগত মান সম্পন্ন না থাকায় কিংবা কোন প্রতিষ্ঠানকে সরকার সরকারীকরণ না করায় বিষয়টি ময়মনসিংহবাসীর দাবীতে পরিণত হয়।
১৯৯৮ সালে ২৮ আগস্ট শহীদ সৈয়দ নজরুল ইসলাম স্মৃতি পরিষদের সভায় একটি মান সম্পন্ন এবং শহীদ সৈয়দ নজরুল ইসলামের নামে কলেজ প্রতিষ্ঠার বিষয়টি আলোচ্যসূচীতে অন্তর্ভুক্ত হয়। বেসরকারী ল্যাবরেটরী উচ্চ বিদ্যালয়ে অনুষ্ঠিত সে সভায় প্রধান আইনজীবী এবং স্মৃতি পরিষদের আহবায়ক এম. জুবেদ আলী সাহেবের সভাপতিত্বে ময়মনসিংহ শহরে একই নামে একটি সরকারী ও একটি বেসরকারী উচ্চ বিদ্যালয় থাকায় বেসরকারী ল্যাবরেটরী উচ্চ বিদ্যালয়টির নাম পরিবর্তন করে “সৈয়দ নজরুল ইসলাম স্কুল এন্ড কলেজ” করার প্রস্তাব সর্ব সম্মতিক্রমে গৃহীত হয় এবং এক পত্রে স্কুল ব্যাবস্থাপনা কমিটির কাছে বিষয়টি সহানুভূতির সাথে বিবেচনা এবং ব্যবস্থা গ্রহনের জন্য শহীদ সৈয়দ নজরুল ইসলাম স্মৃতি পরিষদের পক্ষে অনুরোধ জানানো হয়। বিষয়টি জানাজানি হলে স্কুলটির সিংহভাগ অভিভাবক সমর্থন জ্ঞাপন করেন। স্কুলটির প্রধান শিক্ষক বীর মুক্তিযোদ্ধা এম.এ কাসেম তৎকালীন জেলা প্রশাসক জনাব মোঃ রফিকুল ইসলামের সাথে বিষয়টি নিয়ে বিস্তারিত আলোচনা করেন।
১৯৯৯ সালের ৬ মে জেলা রেডক্রিসেন্ট সোসাইটির কার্যালয়ে শহীদ সৈয়দ নজরুল ইসলাম স্মৃতি পরিষদের এক সাধারণ সভা অনুষ্ঠিত হয়। আমন্ত্রিত অতিথি হিসেবে সভায় উপস্থিত হন আনন্দ মোহন কলেজের প্রাক্তন অধ্যক্ষ প্রফেসর শামসুল ইসলাম, পদার্থবিদ্যা বিভাগের প্রাক্তন বিভাগীয় প্রধান প্রফেসর আবুল কালাম, নেত্রকোণা সরকারী কলেজের প্রাক্তন অধ্যক্ষ প্রফেসর মজিবর রহমান, আনন্দ মোহন কলেজের প্রাক্তন অধ্যক্ষ প্রফেসর মোঃ মুজিবুর রহমান। সভায় প্রখ্যাত শিক্ষাবিদগণ শহীদ সৈয়দ নজরুল ইসলামের নামে কলেজ প্রতিষ্ঠার উদ্দ্যোগকে এবং কলেজটি প্রতিষ্ঠাকল্পে প্রদানের অঙ্গীকার করলে কলেজ প্রতিষ্ঠার উদ্যোগ গতি পায়। সভায় সর্ব সম্মতিক্রমে ২০ সদস্য বিশিষ্ট কলেজ সাংগঠনিক কমিটি তথা প্রতিষ্ঠা কমিটি গঠন করা হয়।


title: মহিপাল সরকারি কলেজ

text: ১৯৫৯ সালের জাতীয় শিক্ষা কমিশনের নির্দেশনা অণুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।


title: বরেন্দ্র সরকারি কলেজ, রাজশাহী

text:
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।
এই সময় এই ইনস্টিটিউটসমূহ বিভিন্ন পলিটেকনিক ইনস্টিটিউট এর অধীনে পরিচালিত হত। এই প্রতিষ্টান টি রাজশাহী পলিটেকনিক ইনস্টিটিউট এর অধীনে শিক্ষা কার্যক্রম পরিচালনা করতো। ১৯৮১ সালে গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের প্রজ্ঞাপন এর মাধমে পলিটেকনিক ইনস্টিটিউটের সাথে সংযুক্ত ব্যবসায় শিক্ষা শাখাকে স্বতন্ত্র কমার্শিয়াল ইনস্টিটিউট হিসেবে ঘোষণা করা হয়। ১৯৮৪ সালে এই প্রতিষ্টান টি এক জন অধ্যক্ষ, তিনজন সহকারী অধ্যাপক ও চারজন প্রভাষক পদ নিয়ে এর নতুন ভাবে যাত্রা শুরু করে। সেই থেকে রাজশাহী গভ: কমার্শিয়াল ইনস্টিটিউট একটি স্বতন্ত্র প্রতিষ্ঠান হিসেবে ঢাকা শিক্ষা বোর্ডের অধীনে ডিআইবিএস কোর্স পরিচালনা করে আসছে। ১২ মে ২০১৬ ইং তারিখে এ এই সকল কমার্শিয়াল ইনস্টিটিউট কে সাধারণ কলেজে রূপান্তর করে বিজ্ঞান মানবিক ও ব্যবসায় শিক্ষা শাখা খোলার অনুমোদন দিয়ে স্ব স্ব মাধ্যমিক ও উচ্চ মাধ্যমিক শিক্ষা বোর্ডের অধীনে ন্যস্ত করা হয়। এর ফলে এই প্রতিষ্টান বরেন্দ্র কলেজ নাম নিয়ে রাজশাহী শিক্ষা বোর্ড এর অধীনে ২০১৬-১৭ শিক্ষা বর্ষ থেকে ০৩ টি শাখায় উচ্চমাধ্যমিক শিক্ষা কার্যক্রম পরিচালনা করে আসছে।


জাতীয় কবি কাজী নজরুল ইসলাম বিশ্ববিদ্যালয় বাংলাদেশের ময়মনসিংহ জেলায় অবস্থিত কাজী নজরুল ইসলামের স্মৃতি বিজড়িত ত্রিশাল উপজেলার নামাপাড়ার বটতলায় অবস্থিত একটি সরকারি বিশ্ববিদ্যালয়। বিশ্ববিদ্যালয়টি ২০০৬ সালে প্রতিষ্ঠিত হয়। এখানে বর্তমানে প্রায় ৬ হাজার শিক্ষার্থী অধ্যয়নরত রয়েছে।


title: ভাইকিং

text: ভাইকিং () বলতে স্ক্যান্ডিনেভিয়ার সমুদ্রচারী ব্যবসায়ী, যোদ্ধা ও জলদস্যুদের একটি দলকে বোঝায়, যারা ৮ম শতক থেকে ১১শ শতক পর্যন্ত ইউরোপের এক বিরাট এলাকা জুড়ে লুটতরাজ চালায় ও বসতি স্থাপন করে। এদেরকে নর্সম্যান বা নর্থম্যানও বলা হয়। ভাইকিঙেরা পূর্ব দিকে রাশিয়া ও কনস্তান্তিনোপল পর্যন্ত পৌঁছেছিল। অন্যদিকে পশ্চিমদিকে গ্রিনল্যান্ডে ভাইকিঙেরা ৯৮৫ খ্রিস্টাব্দে প্রথম ইউরোপীয় বসতি স্থাপন করে এবং সম্ভবত প্রথম ইউরোপীয় জাতি হিসেবে ১০০০ খ্রিস্টাব্দে আমেরিকা মহাদেশ আবিস্কার করে। আইসল্যান্ড ও স্ক্যান্ডিনেভিয়ার অনেক গাথায় ভাইকিংদের শৌর্য-বীর্যের কথা বলা হয়েছে। স্ক্যান্ডিনেভিয়ার মানুষেরা খ্রিস্টধর্মে ধর্মান্তরিত হতে শুরু করলে ভাইকিংদের অভিযান ধীরে ধীরে হ্রাস পেয়ে সমাপ্ত হয়ে যায়।


title: আইসল্যান্ড

text: প্রায় ১০০০ বছর আগে খ্রিস্টীয় ৯ম শতকে ভাইকিং অভিযানকারীরা আইসল্যান্ডে বসতি স্থাপন করে। আইসল্যান্ডবাসী তাদের ভাইকিং ঐতিহ্য নিয়ে গর্ব করে। অনেকেই একেবারে শুরুর দিকের বসতিস্থাপকদের সাথে পারিবারিক সম্পর্ক খুঁজে বের করতে পারে। এখানে বসবাসকারী জনগণ জাতিতে নর্স ও কেল্টীয়। শুরুর দিকে মূলত নরওয়েজীয় নাবিক ও অভিযানকারীরা এখানে বসবাস করত এবং এখান থেকে পরবর্তীতে গ্রিনল্যান্ড ও উত্তর আমেরিকাতে অভিযান চালাত (নরওয়েজীয়রা উত্তর আমেরিকার নাম দিয়েছিল ভিনল্যান্ড)। আইসল্যান্ডের সাথে নিকটতম ইউরোপীয় প্রতিবেশী দেশ স্কটল্যান্ডের দূরত্ব প্রায় ৮০০ কিলোমিটার। কিন্তু তা সত্ত্বেও সমগ্র ইতিহাস জুড়ে আইসল্যান্ড বৃহত্তর ইউরোপীয় সভ্যতার অংশ হিসেবেই বিদ্যমান। আইসল্যান্ডের গাথাগুলিকে মধ্যযুগের সবচেয়ে উৎকৃষ্ট সাহিত্যিক নিদর্শনের অংশ হিসেবে মনে করা হয়। এই গাথাগুলিতে ইউরোপের চিন্তাধারা যেমন প্রতিফলিত হয়েছে, তেমনি ইউরোপ মহাদেশ থেকে বহু দূরে অবস্থিত লোকদের ইতিহাস ও রীতিনীতিও ফুটে উঠেছে। ভাইকিংদের মুখের প্রাচীন নর্স ভাষার সাথে আইসল্যান্ডীয় ভাষার পার্থক্য খুবই কম, ফলে তারা সহজেই এই গাথাগুলি পড়তে পারে।


title: ভাইকিং

text: ন্যাশনাল জিওগ্রাফীর এক তথ্য অনুযায়ী, ভাইকিং দের সমগ্র অর্থনীতি গড়ে ওঠেছিলো কৃতদাস বাণিজ্যকে কেন্দ্র করে ।এমনকি তারা তাদের মনিবদের মৃত্যুতে ক্রীতদাসদের উৎসর্গ করতো। ২০১৪ সালের অসলো বিশ্ববিদ্যালয় থেকে প্রকাশিত ‘জার্নাল অভ্ আর্কিওলজিক্যাল সায়েন্স’ অনুসারে লৌহযুগের অর্থাৎ ৫৫০ থেকে ১০৩০ খ্রিস্টাব্দের একটি সমাধিস্থল পাওয়া গেছে যেখানে তিনটি একক, দুটি যৌথ ও একটি ত্রৈধ সমাধিসহ মোট ১০ জনের সমাধি পাওয়া গেছে। এছাড়াও চারটি মস্তকহীন কঙ্কাল পাওয়া যায়। ভাইকিংদের শবের সাথে মস্তকবিহীন দাসদের লাশ পাওয়া মৃত মনিবদের উপহার কিংবা মৃত আত্মার ভোজন হিসেবে ক্রীতদাসদের শিরশ্ছেদের ঘটনাটিরই নিশ্চয়তা দেয়।


title: ফ্রান্সিস (ভাইকিং)

text: ফ্রান্সিস জাতিতে ভাইকিং এবং সমুদ্র অভিযাত্রী। সে সারা পৃথিবীর সাগর - মহাসাগরে ঘুরে বেড়ায় বন্ধুদের নিয়ে গুপ্তধন উদ্ধারের নেশায়। ভাইকিংরা মূলত জলদস্যু ও যোদ্ধা জাতি হিসেবে পরিচিত হলেও ফ্রান্সিস ও তার বন্ধুদের জলদস্যুতা করতে দেখা যায়না। সোনাদানা বা গুপ্তধনের প্রতি লোভও নেই। তারা যা উদ্ধার করে সেদেশের রাজা বা স্থানীয়দের দিয়ে দেয়। অজানাকে জানার নেশায় দেশে দেশান্তরে ফ্রান্সিস ঘুরে বেড়ায়। সে অত্যন্ত বুদ্ধিমান একজন নাবিক, একাধিক ভাষা জানে। তার স্ত্রীর নাম রাজকুমারী মারিয়া। নিকট বন্ধুরা ফ্রান্সিসকে দলপতি বলে মানে এবং ফ্রান্সিসও ভীষণ বন্ধুবৎসল। অন্যান্য ভাইকিং বন্ধুদের মধ্যে ফ্রান্সিসের সংগে সর্বদা দেখা যায় বিস্কো, শাঙ্কো, নজরদার পেড্রো ও হ্যারি কে। বহুবার তারা বিভিন্ন দেশের কারাগারে বন্দী হয়েছে কিন্তু জেল ভেঙ্গে বা প্রহরীর চোখ এড়িয়ে ফ্রান্সিসেরা পালাতে দক্ষ।


title: চিন রাজ্য

text: কিছু ইতিহাসবিদ (আর্থার ফায়ারে, তুন নাঈন) পাটিক্কায়াকে পূর্বাঞ্চলীয় বাংলার স্থান বলে মনে করেছিলেন, এভাবে ভুলভাবে সমগ্র চিন পাহাড়কে পাগান স্রাম্রাজের অধীনস্ত বলে মনে করেছিলেন । তবে ইতিহাসবিদ হার্ভে , পাথরের শিলালিপিগুলো সঠিকভাবে উদ্ধৃত করে, এটিকে পূর্ব চীন পাহাড়ের কাছাকাছি স্থাপন করছিলেন। (বার্মিজ ক্রনিকলসগুলির মতে. পাটিক্কার রাজারা ভারতীয় ছিল । যদিও, জাতিগত ব্যাপার স্পষ্টভাবে উল্লেখ করা হয় নি।) সেই অনুযায়ী, এ অঞ্চলের প্রথম মানব বসতিটি ১০ম শতাব্দী থেকেই চিন পাহাড় নামে পরিচিত ছিল । অন্য কোন দেশের সামরিক অভিযান ঘটে নি । মৌখিক ঐতিহ্য বা অন্যান্য ঐতিহাসিক শিলালিপিগুলি অনুযায়ী, ১৯ শতকের শেষের দিকে ব্রিটিশরা আসার আগ পর্যন্ত স্থানীয় প্রভাবশালী নেতারা শাসন রাজ্যটি শাসন করছিল ।


title: ভুটানের প্রশাসনিক অঞ্চল

text: ১৯৫৬ সাল পর্যন্ত পেনলপের অধীনে ভুটানের ৯টি প্রদেশ ছিল। সেগুলো হল: ব্যাকার (বর্তমানে বুমতাং কেন্দ্রীভূত), দুখিয়ে, হা, পারু, পুনাখা, দাগানা, থিম্ফু, ট্রংসা এবং ওয়াংদুয়ে ফোদ্রাং। পরবর্তীতে দেশটি জংখাগে পুনর্গঠিত হয়। চতুর্থ দ্রুক গ্যালপো রাজা জিগমে সিনগিয়ে ওয়াংচুক এর উদ্যোগে ১৯৮১ সালে স্থানীয় প্রশাসনিক বিকেন্দ্রীকরণ প্রক্রিয়া শুরু হয়। প্রত্যেক জংখাগ বা জেলায় প্রাথমিকভাবে "জেলা উন্নয়ন কমিটি" বা "জংখাগ ইয়ারগিয়ে শগচুং" গঠন করা হয়। প্রত্যেকটি জংখাগের জেলা উন্নয়ন কমিটিতে জংখাগের "গুপ" (নেতা), "মাংমিস" (ডেপুটি) এবং "চিমিস" (জাতীয় বিধানসভা প্রতিনিধি) নিহিত করা হয়। জেলা উন্নয়ন কমিটির সদস্যদের মধ্য থেকে নিজেদের ভোটে চেয়ারপার্সন নির্বাচিত হয়ে থাকে। জেলা উন্নয়ন কমিটিতে পৌরসভাসমূহ এবং জংখাগের অধীনস্ত শহরসমূহও অন্তর্ভুক্ত রয়েছে। জেলা উন্নয়ন কমিটিতে অ-ভোটিং সদস্যও রয়েছে, যেগুলোতে বিভিন্ন সেক্টরের জংডাগ, ডুংপা (যেটিতে ডুংখাগ বিদ্যমান) এবং জংখাগ কর্মকর্তারা অন্তর্ভুক্ত রয়েছে। উদাহরণস্বরূপ: জংখাগ পরিকল্পনা কর্মকর্তা, জংখাগ অর্থ কর্মকর্তা, জংখাগ শিক্ষা কর্মকর্তা, জংখাগ প্রধান প্রকৌশলী, জংখাগ কৃষি কর্মকর্তা, জংখাগ বন কর্মকর্তা, জংখাগ প্রাণী প্রজনন কর্মকর্তা এবং জংখাগ স্বাস্থ্য কর্মকর্তা।


title: কালিম্পং

text: মধ্য-ঊনবিংশ শতাব্দীর আগে পর্যন্ত কালিম্পং ও তার সংলগ্ন অঞ্চলগুলি পর্যায়ক্রমে শাসন করত সিকিম ও ভুটান রাজ্য। সিকিমি শাসনে এই অঞ্চল "ডালিংকোট" নামে পরিচিত ছিল। ১৭০৬ সালে ভুটান রাজা একটি যুদ্ধে জয়লাভ করে অঞ্চলটি সিকিম রাজার কাছ থেকে ছিনিয়ে নেন। তিনি এই অঞ্চলের নতুন নাম রাখেন কালিম্পং। অনুমান, কালিম্পং ও তার সংলগ্ন তিস্তা উপত্যকা অষ্টাদশ শতাব্দীতে ভুটান রাজ্যের সীমান্তবর্তী অঞ্চল ছিল। এখানকার জনসংখ্যা সেই সময় খুবই কম ছিল। অধিবাসীরা ছিলেন মূলত আদিবাসী লেপচা সম্প্রদায় ও অনুপ্রবেশকারী ভুটিয়া ও লিম্বু উপজাতি। পরে, ১৭৮০ খ্রিস্টাব্দে, গোর্খারা কালিম্পং আক্রমণ করে জয় করে নেয়। ১৮৬৪ খ্রিস্টাব্দে ইঙ্গ-ভুটান যুদ্ধ হয়। তারপর ১৮৬৫ সালে সিঞ্চুলার চুক্তি সাক্ষরিত হয়। এই চুক্তি অনুযায়ী তিস্তা নদীর পূর্বদিকের ভুটানি-অধিকৃত অঞ্চলগুলি ব্রিটিশ ইস্ট ইন্ডিয়া কোম্পানির আওতাভুক্ত হয়। এই সময় কালিম্পং একটা ছোটো গ্রাম মাত্র ছিল। মোটে দু'টি কী তিনটি পরিবার এখানে বসবাস করতেন। এই বছরই অ্যাশলে ইডেন নামে এক বেঙ্গল সিভিল সার্ভিস অফিসারের তাৎক্ষণিক প্রতিবেদনে এই শহরের উল্লেখ পাওয়া যায়। এটাই ছিল কালিম্পং শহরের প্রথম ঐতিহাসিক নামোল্লেখ। ১৮৬৬ খ্রিস্টাব্দে কালিম্পং দার্জিলিং জেলার অন্তর্ভুক্ত হয়। ১৮৬৬–৬৭ খ্রিস্টাব্দ নাগাদ একটি ইঙ্গ-ভুটানি কমিশন কালিম্পং ও ভুটানের সীমা নির্দেশ করার জন্য নিযুক্ত হয়। এর পর কালিম্পং মহকুমা ও দার্জিলিং জেলা একটা ভৌগোলিক আকার পায়।


title: গেলিথিয়ায় ভাইকিং উপস্থিতি

text: ভাইকিং ৮৫৯ সালে গালিথিয়া ফিরে আসে যখন অর্ডনো আই আস্তরিয়াস এর রাজত্বকাল ছিল। এ টা ছিল ফরাসি উপকূল যেখান থেকে লুটপাট অভিযান দ্বারা একশ জাহাজ অনিশ্চিত ছিল যেটা পরে আরোসা মোহনার দিকে পরিচালিত হয়েছিল। ইরিয়া ফ্লেভিয়া লুটপাটের পর তারা সান্তিয়াগো ডি কম্পোসটেলা অভিযান অব্যাহত রাখে, যেখানে তারা ঘেরাও করে। তাদের প্রতিবেশীদের রাজস্ব দেওয়া ছিল লুটপাট এড়াতে, কিন্তু এটা সত্ত্বেও, ভাইকিং শহরে প্রবেশের চেষ্টা ছিল। তারা সম্মুখীন হয়েছিল সেনা ডন পেড্রো দের, যারা তাদের বিচ্ছুরিত করে এবং তাদের জাহাজ আটত্রিশটি ধ্বংস করেফেলে; পরে জীবিত ভাইকিং দক্ষিণে গিয়েছিল। এই অভিযানের ফলে ইরিয়া এর এপিসকোপাল সি, সান্তিয়াগো ডি কম্পোসটেলা স্থানান্তর হয়।


title: ব্রুনাইয়ের ইতিহাস

text: মাগেল্লানের জাহাজ আসার আগে এই ব্রুনাইয়ের ইতিহাস সম্পর্কেআমরা যা জানি তা হলো চীনাদের ব্যাখ্যা এবং স্থানিয় কিংবদন্তিদের কাহিনী। ঐতিহাসিকরা বিশ্বাস করেন বর্তমান সুলতানীয় ব্রুনাইয়ের আদিরাষ্ট্র রয়েছে। রয়েছে। একটি সম্ভাব্য আদিরাষ্ট্র ছিল বিজয়পুর, যেটি সম্ভবতঃ সপ্তম শতাব্দীতে বোর্নিওতে অবস্থিত ছিল। এটি সম্ভবতঃ সুমাত্রার উপর বেড়্রে উঠা শ্রীবিজয় রাজ্যের অধিনস্ত রাষ্ট্র ছিল। আরেকটি সম্ভাব্য আদিরাষ্ট্রর নাম ছিল পো-নি(পিনয়িনঃ বোনি)  ্দশম শতাব্দি পর্যন্ত এই পো-নি রাষ্ট্রের সাথে সং সম্রাজ্ঞ্যর যোগাযোগ ছিল এবং এমনকি কিছু ক্ষেত্রে চীনাদের সাথে পর্যন্ত সম্পর্ক ছিল। চতুর্দশ শতাব্দীতে এটি জাভান মাজাপাহিত রাজ্যের অন্তর্গত হয়। ১৩৬৫ সালে প্রাপানসা রচিত, নগরক্রিতগামা বইয়ের ১৪তম অধ্যায়ে "বেরুন" কে মাজাহপাহিত এর একটি রাজ্য হিসেবে উল্লেখ করা আছে।


title: আর্কানজেলস্ক

text: ভাইকিংদের কাছে এই অঞ্চলের পরিচিতি ছিল বিয়ারমালান্ড হিসেবে। এই অঞ্চলের প্রাচীনতম উল্লেখ পাওয়া যায় ৮৯০ খ্রিস্টাব্দ নাগাদ লিখিত ভাইকিং অভিযাত্রী ওটার ফ্রা হালোগাউলান্ডের অভিযানের বিবরণে। ওয়েসেক্সের অ্যাংলো-স্যাক্সন রাজা আলফ্রেডকে (৮৭১ - ৮৯৯) দেওয়া বিবরণে তিনি শ্বেত সাগরে এসে পড়া একটি বড় নদীর উল্লেখ করেন ও জানান যে সেখানে অনেক বড় বড় বাড়ি আছে। মনে করা হয় এই নদীটি উত্তর ভিনা ও অঞ্চলটিই আজকের আর্কেনজেলস্ক শহর।


title: ট্রিপ হকিংস

text: ইলেকট্রনিক আর্টস প্রতিষ্ঠানটি তৈরির আগে হকিংস ১৯৮২ সাল পর্যন্ত অ্যাপল কম্পিউটারে মার্কেটিং এর দায়িত্বে ছিলেন। হকিংস এর নেতৃত্বে প্রতিষ্ঠানটি অনেক সাফল্য পায়।


title: ইলেকট্রনিক আর্টস

text:
ইলেকট্রনিক আর্টস (ইএ) () একটি আন্তর্জাতিক ভিডিও গেম নির্মাতা ও বাজারজাতকারী প্রতিষ্ঠান। ১৯৮২ সালে ট্রিপ হকিন্স এই কোম্পানি প্রতিষ্ঠা করেন। ইলেকট্রনিক আর্টস কম্পিউটার গেম উন্নয়নের ক্ষেত্রে এক অগ্রগণ্য প্রতিষ্ঠান। কম্পিউটার গেমের নকশা, উন্নয়ন, প্রোগ্রামিং-এর ক্ষেত্রে ইলেকট্রনিক আর্টস একটি প্রখ্যাত কোম্পানি।
১৯৮০ এর শেষের দিকে ইএ কম্পিউটারের জন্য গেম প্রকাশ করত। ১৯৯০ এর দশকে কোম্পানিটি ভিডিও গেম নির্মাণ করা শুরু করে। ইএ পরবর্তিতে কয়েকটি সফল গেম নির্মাতা কোম্পানি অধিগ্রহণের মাধ্যমে বড় কোম্পানিতে পরীনত হয়। ২০০০ এর শুরুর দিকে ইএ পৃথিবীর অন্যতম সফল ও বড় গেম নির্মাতা কোম্পানিতে পরিণত হয়। ২০০৮ অর্থবছরে ইএ-এর বিক্রয়লব্ধ আয় ছিল ৪০২ কোটি ডলার। ইএ-এর অধিকাংশ সফল গেম ক্রীড়া বিষয়ক যা ইএ স্পোর্টস লেবেলের অধীনে প্রকাশিত হয়। এসব গেমের মধ্যে উল্লেখযোগ্য হল "নিড ফর স্পিড", "মেডেল অফ অনার", "ব্যাটলফিল্ড", "বার্নআউট", "কমান্ড এন্ড কঙ্কার"। রক ব্যান্ড মিউজিক ভিডিও গেম সিরিজের বিপণনকারী প্রতিষ্ঠানও ইএ। ২০০৮ এর মার্চে শেষ হওয়া অর্থবছরে ইএ ১০৮ কোটি ডলার লোকসানের সম্মুখীন হয়েছে। এই অর্থবছরে কোম্পানিটি প্রায় ৪২০ কোটি ডলার আয় করেছে যা বিগত বছরের ৩৬০ কোটি ডলার আয়ের তুলনায় প্রায় ১৫% বেশি।


title: দ্য ঘোস্ট ক্লাব

text: ১৮৫৫ সালে ক্যামব্রিজের ট্রিনিটি কলেজের এক সভায় ভূতবিষয়ক আদিভৌতিক এবং অলৌকিক নানা ঘটনা নিয়ে আলোচনা করা হয় এবং এই আলোচনা থেকেই ঘোস্ট ক্লাব প্রতিষ্ঠার কথা চিন্তা করা হয়। ১৮৬২ সালে আনুষ্ঠানিকভাবে প্রতিষ্ঠিত হয় ‘দ্য ঘোস্ট ক্লাব’। এই ক্লাবের অন্যতম প্রতিষ্ঠা সদস্য ছিলেন চার্লস ডিকেন্স। প্রতিষ্ঠার পর তারা প্রথম ১৮৬২ সালে অনুসন্ধান করেন ‘ড্যাভেনপোর্ট ব্রাদার্স’ নিয়ে। ইরা ইরাস্টাস ডেভেনপোর্ট এবং উইলিয়াম হেনরি ডেভেনপোর্ট ছিলেন দুই ভাই। আমেরিকান এই দুই জাদুকর দাবি করতেন তারা অতিপ্রাকৃত দৃষ্টিবিভ্রম তৈরি করতে সক্ষম। ‘স্পিরিট ক্যাবিনেট’ নামে একটি প্ল্যানচেট টেবিলের মাধ্যমে তারা মৃত আত্মাদের সাথে কথা বলতে পারে। ঘোস্ট ক্লাবের অনুসন্ধানে পরে এটি মিথ্যা প্রমানিত হয় যদিও তারা গবেষনার সমস্ত তথ্য নিজেদের মধ্যেই সীমাবদ্ধ রেখেছিলেন।


title: পিংক ফ্লয়েড

text: ডিসেম্বর ১৯৬৭ সালে, দলটি গিটারবাদক ডেভিড গিলমোরকে পিংক ফ্লয়েডের পঞ্চম সদস্য হিসেবে নিযুক্ত করে। গিলমোর ইতোমধ্যেই ব্যারেটকে জানতেন, ১৯৬০-এর দশকের প্রথম দিকে ক্যামব্রিজ টেকে তারা একসঙ্গে পড়াশোনা করেছিলনে। শিক্ষানবিশকালীন সময়ে তারা দুজন একসঙ্গে মধ্যাহ্নভোজের সময়ে গিটার ও হরমোনাইসের মাধ্যমে একসঙ্গে সঞ্চালন করতেন এবং পরবর্তীতে ফ্রান্সের দক্ষিণে হিচ-হাইকে পরিচালিত হয়েছিলেন। ১৯৬৫ সালে, জোকার ওয়াইল্ড ব্যান্ডের এক সদস্য গিলমোরকে টি সেট-এ দেখেছিলেন। মরিসনের সহকারী, স্টিভ ও'রোরকে, সপ্তাহে £৩০ পাউন্ডের () বিনিময়ে নিজের বাড়িতে একটি কক্ষে গিলমোরকে নিযুক্ত করেন, এবং জানুযারি ১৯৬৮ সালে, ব্ল্যাকহিল এন্টারপ্রাইজ গিলমোরকে ব্যান্ডের নতুন সদস্য হিসেবে ঘোষণা করে; দ্বিতীয় গিটারবাদক এবং পঞ্চম সদস্য হিসেবে, আর ব্যান্ডটি একজন অলস গীতিকার হিসেবে ব্যারেটের সঙ্গে দল চালিয়ে যাবার সিদ্ধান্তে উপনীত হয়। জেনার মন্তব্য করেছেন: "The idea was that Dave would ... cover for [Barrett's] eccentricities and when that got to be not workable, Syd was just going to write. Just to try to keep him involved"। In an expression of his frustration, Barrett, who was expected to write additional hit singles to follow up "Arnold Layne" and "See Emily Play", instead introduced "Have You Got It Yet?" to the band, intentionally changing the structure on each performance so as to make the song impossible to follow and learn. ১৯৬৮ সালের জানুয়ারিতে পিংক ফ্লয়েডের পাঁচজন সদস্যের আলোকচিত্রে, ব্যারেটকে বাকিদের থেকে বিচ্ছিন্ন দেখা যায়।


title: মার্টিন হক

text: ১৮৯৮ সালে প্রশাসনিকভাবে দায়িত্ব নেন। খেলোয়াড়ী জীবনে হক ক্রিকেট প্রশাসনে গুরুত্বপূর্ণ ব্যক্তিতে পরিণত হন। মাইকেল এলিসনের মৃত্যুর পর দলের অধিনায়ক থাকাকালেই ১৮৯৮ সালে ইয়র্কশায়ার ক্লাবের সভাপতি নির্বাচিত হয়েছিলেন। পরবর্তী চল্লিশ বছর মৃত্যু-পূর্ব পর্যন্ত এ দায়িত্ব পালন করেন তিনি। তন্মধ্যে, প্রথম বারোবছর দলের অধিনায়কের দায়িত্বে ছিলেন। ক্লাবের সচিব ফ্রেডেরিক টুনের সাথে সমন্বয় সাধন করে জুন, ১৯৩০ সাল পর্যন্ত সফলভাবে দায়িত্ব পালন করেন। ক্লাবের সদস্য সংখ্যা দশ বছরের ব্যবধানে ১৯০৩ সালের ৩০০০ থেকে সাত সহস্রাধিক নিয়ে যান। তাঁরা একযোগে পেশাদারী পর্যায়ে খেলোয়াড়দের সাথে চুক্তির বিষয়ে শর্তাবলীর উন্নয়নে কাজ করে যান। ১৯১৪ সালে নিজ মাঠের খেলায় £৫ পাউন্ড এবং বাইরের খেলায় £৬-সহ প্রতি জয়ে £১ বোনাসের ব্যবস্থা করেন। কাউন্টি ক্যাপের অধিকারী খেলোয়াড়দেরকে ক্রিকেটার্স ফ্রেন্ডলি সোসাইটির সদস্যপদের জন্য অর্থ মওকুফ এবং শীতকালীন পারিশ্রমিকবাবদ প্রতি সপ্তাহে £২ প্রদানের ব্যবস্থা করেন।


title: কার্ট হকিন্স

text: ব্রায়ান মায়ার্স (জন্ম: এপ্রিল ২০, ১৯৮৫) হলেন একজন মার্কিন পেশাদার কুস্তিগীর এবং প্রবর্তক। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে কার্ট হকিন্স নামে কুস্তি করেন। তিনি পূর্বে ২০০৬-২০১৪ পর্যন্ত ডাব্লিউডাব্লিউইর সাথে সংযুক্ত ছিলেন, কিছু সময় স্বাধীন সার্কিটে কুস্তি করা পর তিনি পুনরায় ২০১৬ সালে ডাব্লিউডাব্লিউইতে ফিরে এসেছেন।


title: বিয়েট্রিস হিকস

text: যুক্তরাষ্ট্রের পূর্ব উপকূলে (ইস্ট কোস্ট) ১৯৫০ সালে হিকস এবং অন্যান্য নারীরা একটি সংগঠন করার উদ্দেশ্যে আলোচনার অায়োজন করেন, যে সংগঠনটির মূল লক্ষ্য ছিলো নারী প্রকৌশলীদের অারো দক্ষ করে তোলা এবং প্রকৌশল ক্ষেত্রে নারীদের অংশগ্রহণ অারো বৃদ্ধি করা। দুই বছর পর সংগঠনটি 'সোসাইটি অব উইমেন ইঞ্জিনিয়ার্স'-এ রূপান্তরিত হয়। হিকস ১৯৫০ থেকে ১৯৫২, পরপর দুইবার সংগঠনটির প্রেসিডেন্ট হিসেবে নির্বাচিত হন। ১৯৬৩ সালে দ্যা সোসাইটি অব উইমেন ইঞ্জিনিয়ার্স হিকসকে সর্বোচ্চ সম্মান হিসেবে 'দ্যা সোসাইটি অব উইমেন ইঞ্জিনিয়ারস অ্যাসিভমেন্ট অ্যাওয়ার্ড' পদকে ভূষিত করে। নারী প্রকৌশলী পেশার প্রসারে হিকস জনমানুষের সম্পৃক্ততা বৃদ্ধির জন্য বিভিন্ন সভাসমাবেশে যোগদান এবং এ বিষয়ে বলিষ্ঠ বক্তৃতা প্রদানের উদ্দেশ্যে যুক্তরাষ্ট্র সফর করেন। তিনি বিশ্বাস করতেন, নারী প্রকৌশলীদের অারো নিবিড়ভাবে প্রশিক্ষণ ও পর্যবেক্ষণ করা গেলে, তাঁদের গ্রহণযোগ্যতা দ্রুত বেড়ে যাবে।


title: স্যালি হকিন্স

text: হকিন্স মঞ্চ অভিনেত্রী হিসেবে তার কর্মজীবন শুরু করেন। তিনি শুরুর দিকে "অ্যাক্সিডেন্টাল ডেথ অব অ্যান অ্যানার্কিস্ট", "রোমিও অ্যান্ড জুলিয়েট", "দ্য চেরি অরচার্ড", "মাচ অডো অ্যাবাউট নাথিং", "আ মিডসামার নাইট'স ড্রিম" এবং "মিসকনসেপশন্স" মঞ্চনাটকে অভিনয় করেন। এছাড়া তিনি টেলিভিশন ধারাবাহিক "ক্যাজুয়াল্টি" ও "ডক্টরস" এ ছোট ভূমিকায় অভিনয় করেন। ১৯৯৮ সালে শিক্ষার্থী থাকাকালীন হকিন্স "" চলচ্চিত্রে অতিরিক্ত শিল্পী চরিত্রে কাজ করেন।


title: এশিয়াটিক সোসাইটি (কলকাতা)

text: প্রতিষ্ঠার পর থেকে এশিয়াটিক সোসাইটিতে শুধু ইউরোপিয়রাই এর সদস্য পদ গ্রহণ করতে পারতেন। জন হাইড, জন কার্নাক, হেনরি ভ্যান্সিট্রাট, জন শোর, চার্লস উইল্কিন্স, ফ্রান্সিস গ্ল্যাডউইন, জোনাথন ডানকান প্রভৃতি এই প্রতিষ্ঠানের প্রথম সদস্য ছিলেন। কিন্তু ১৮২৯ খ্রিষ্টাব্দে প্রতিষ্ঠানের তৎকালীন সম্পাদক হোরেস হেম্যান উইলসনের পরিকল্পনা মতো ভারতীয়রা এই প্রতিষ্ঠানের সদস্য পদের অধিকারী হন। প্রসন্নকুমার ঠাকুর, দ্বারকানাথ ঠাকুর, রসময় দত্ত এবং রামকমল সেন এই প্রতিষ্ঠানের প্রথম ভারতীয় সদস্য ছিলেন। ১৮৩২ খ্রিষ্টাব্দের ডিসেম্বর মাসে রাধাকান্ত দেবকে সদস্য হওয়ার জন্য আমন্ত্রণ জানানো হয়। ১৮৩৩ খ্রিষ্টাব্দে রামকমল সেন প্রথম ভারতীয় সম্পাদক এবং ১৮৮৫ খ্রিষ্টাব্দে রাজেন্দ্রলাল মিত্র এই প্রতিষ্ঠানের প্রথম ভারতীয় সভাপতি হিসেবে দায়িত্ব গ্রহণ করেন।


title: পেপ্যাল

text: কনফিনিটির অধিকাংশ প্রাথমিক নিয়োগপ্রাপ্তরা ছিলেন "দি স্ট্যানফোর্ড রিভিউ" র সদস্য, যেটিও পিটার থিয়েল শুরু করেছিলেন, আর কম্পিউটার প্রকৌশলীদের অধিকাংশই ছিলেন ইউনিভার্সিটি অফ আরবানা শ্যামপেনএর প্রাক্তন ছাত্র, যাদের নিয়োগ দিয়েছিলেন ম্যাক্স লেভচিন। অপর দিকে এক্স ডট কম এর দিকে ইলন মাস্ক বিভিন্ন ধরণের অভিজ্ঞতা সম্পন্ন প্রযুক্তি ও ব্যবসা অভিজ্ঞতাসম্পন্ন প্রার্থীদের নিজের প্রতিষ্ঠানে নিয়োগ দেন যাদের অবদান প্রতিষ্ঠানের সাফল্যের জন্য গুরুত্বপূর্ণ ভূমিকা রাখে। যেমন এমি ক্লেমেন্ট, সাল গিয়ামবাঞ্চো, রোয়েলফ বোথা সেকুইয়া ক্যাপিটাল থেকে, সঞ্জয় বারগাভা এবং জেরেমি স্টপেলম্যান।


title: অ্যাডোবি ফ্ল্যাশ

text: অ্যাডোবি ফ্ল্যাশ () (বর্তমান নাম এডোবি এনিমেট) (পূর্বে ম্যাক্রোমিডিয়া ফ্ল্যাশ এবং শকওয়েভ ফ্ল্যাশ নামে পরিচিত ছিল) হল ম্যাক্রোমিডিয়ার তৈরি একটি মাল্টিমিডিয়া প্লাটফর্ম। বর্তমানে অ্যাডোবি কোম্পানী এটির নির্মাণ এবং বিপণন করছে। ফ্ল্যাশ ১৯৯৬ সালে প্রকাশিত হওয়ার পর থেকেই ওয়েব পৃষ্ঠাে এনিমেশন এবং ইন্টার‌্যাক্টিভিটি যোগ করার জনপ্রিয় মাধ্যম হিসেবে ব্যবহৃত হয়ে আসছে। এনিমেশন, গেম, বিজ্ঞাপন, ওয়েব পৃষ্ঠাে ভিডিও বা অডিও যোগ করা, সম্পূর্ণ ওয়েবসাইট এমনকি আজকাল সম্পূর্ণ ওয়েব অ্যাপ্লিকেশন তৈরি করতেও ফ্ল্যাশ ব্যবহার করা হয়। রিচ ইন্টারনেট এপ্লিকেশন্সে (আরআইএ) অন্যতম টুল হিসেবে সম্প্রতি এটি যুক্ত হয়েছে।


title: অ্যাডোবি ফ্ল্যাশ

text: ১৯৯৫ সালে ফিউচারস্প্ল্যাস মাল্টিমিডিয়া কোম্পানী কর্তৃক অ্যাডোবি ফ্ল্যাশ সফটওয়্যার তৈরী হয়। তখন এর নামকরণ করা হয়েছিল ফিউচারস্প্ল্যাস এনিমেটর যা ছিল ফ্ল্যাশ ১.০ ভার্সন। পরবর্তীতে ১৯৯৭ সালে ম্যাক্রোমিডিয়া কোম্পানী ফ্ল্যাশসহ ফিউচারস্প্ল্যাস কোম্পানীকে কিনে নেয়। পুণরায় ডিসেম্বর, ২০০৫ সালে অ্যাডোবি সিস্টেমস কিনে ফেলে। ফ্ল্যাশ ২ থেকে ৮ পর্যন্ত ভার্সনগুলো ম্যাক্রোমিডিয়া ফ্ল্যাশ নামে পরিচিত ছিল। পরবর্তীতে এডোবি ফ্লাস এবং বর্তমানে তা "অ্যাডোবি এনিমেট" নাম জনসমক্ষে পরিচিত হয়ে আসছে।


title: অ্যাডোবি ফটোশপ

text: টুলস বক্সটি ডিফল্ট অবস্থায় এডোবি ফটোশপ স্ক্রিনের বাম প্রান্তে উলম্ব ভাবে থাকে। রাজমিস্ত্রি যেমন কাজ করার সময় তার বিভিন্ন যন্ত্র-পাতি কুন্নি, ওয়্যাটারলেভেল, ঊষা, স্ক্র-গেজ, হ্যামার, শাবল ইত্যাদী ব্যবহার করে নিখুত করে বিল্ডিং তৈরী করে ব্যাবহারকারী ঠিক তেমন করে Move Tool, Rectangular Marquee Tool, Lasso Tool, Magic Wind Tool, Crop Tool ইত্যাদি ব্যবহার করে ডিজাইন করতে পারে।


title: অ্যান্টিবডি

text: দেহের এই অবৈধ অনুপ্রবেশকারীগুলিকে ধ্বংস করার জন্য দেহের অনাক্রম্যতন্ত্র বেশ কিছু পদ্ধতির সহায়তা গ্রহণ করে। এদের মধ্যে সবচেয়ে গুরুত্বপূর্ণ একটি প্রক্রিয়া হল অ্যান্টিবডি বা প্রতিবস্তু সংশ্লেষণ বা উৎপাদন। রক্তের “বি” লসিকাকোষ (বি লিম্ফোসাইট) নামক এক বিশেষ ধরনের শ্বেত রক্তকণিকা এসব প্রতিবস্তু উৎপাদন করে। এদেরকে বি-কোষ নামেও ডাকা হয়। যখন কোন প্রতি-উদ্দীপক বি-কোষের পৃষ্ঠের সাথে আবদ্ধ হয়, তখন বি-কোষটি উদ্দীপ্ত হয়ে পরিপক্কতা লাভ করে ও এক গুচ্ছ অভিন্নরূপী কোষে বিভক্ত হয়ে যায়, যাদেরকে "ক্লোন" বলা হয়। এই পরিপক্ক বি-কোষগুলি (যাদেরকে রক্তরস কোষ বা প্নাজমা কোষ নামেও ডাকা হয়) থেকে রক্তপ্রবাহে ও লসিকাতন্ত্রে লক্ষ লক্ষ প্রতিবস্তু ক্ষরিত হয়।


title: অ্যান্টিবডি

text: অ্যান্টিবডি বা প্রতিবস্তু (ইংরেজি ভাষায় অ্যান্টিবডি বা ইমিউনোগ্লোবুলিন) হল দেহে বহিরাগত পদার্থের বা প্রতি-উদ্দীপকের (অ্যান্টিজেন) উপস্থিতির প্রত্যুত্তর হিসেবে দেহের অনাক্রম্যতন্ত্র কর্তৃক উৎপন্ন এক ধরনের বৃহৎ, ইংরেজি ওয়াই-আকৃতির প্রতিরক্ষামূলক প্রোটিন। প্রতিবস্তুগুলি প্রতি-উদ্দীপকগুলিকে শনাক্ত করে এবং এগুলির গায়ে তাদের ওয়াই-আকৃতির বাহুদ্বয়ের অগ্রপ্রান্তগুলির মাধ্যমে আবদ্ধ হয়ে এগুলিকে দেহ থেকে বিতাড়ন করার চেষ্টা করে। দেহ বহু ধরনের পদার্থকে প্রতি-উদ্দীপক হিসেবে গণ্য করতে পারে, যেমন রোগব্যাধি সংক্রামণকারী জীবাণু (ভাইরাস ও ব্যাক্টেরিয়া), বিষাক্ত পদার্থ যেমন কীটপতঙ্গের বিষ, বহিরাগত প্রোটিন, ইত্যাদি। প্রতিবস্তুগুলি লক্ষ লক্ষ ধরনের হয়ে থাকে। এগুলি দেহের লসিকাকোষ নামক এক ধরনের কোষে স্বাভাবিকভাবে উৎপন্ন হয়। প্রতিবস্তুগুলি দেহের অনাক্রম্যতন্ত্রের একটি গুরুত্বপূর্ণ অংশ। সমস্ত মেরুদণ্ডী প্রাণীর রক্তের গামা গ্লোবিউলিন অংশেই প্রধানত অ্যান্টিবডি বা প্রতিবস্তু পাওয়া যায়।


title: জীবন

text: সকল জীবিত বস্তুর জৈবরাসায়নিক কার্যকলাপ চলানোর জন্য কিছু মূল রাসায়নিক উপাদান প্রয়োজন। কার্বন, হাইড্রোজেন, নাইট্রোজেন, অক্সিজেন, ফসফরাস, এবং সালফার- এগুলো হল সব প্রাণীর জন্য মৌলিক ম্যাক্রোনিউট্রিয়েন্ট - এগুলোকে প্রায়ই ইংরেজি আদ্যক্ষর সিএইচএনওপিএস দ্বারা প্রকাশ করা হয়। একসঙ্গে এগুলো বেঁচে থাকার মৌলিক বস্তু নিউক্লিক অ্যাসিড, প্রোটিন এবং লিপিড তৈরি করে। এই ছয়টি উপাদানগুলির মধ্যে পাঁচটি দ্বারা ডিএনএর রাসায়নিক উপাদানগুলি গঠিত হয়, একমাত্র ব্যতিক্রম উপাদান হচ্ছে সালফার। সালফার, অ্যামিনো অ্যাসিডের সিসটেইন এবং ম্যাথিয়োনাইন গঠনের একটি উপাদান। এই সকল উপাদানের মধ্যে জৈবিকভাবে সবচেয়ে বেশি প্রচুর্য্য দেখাা যায় কার্বনের, যার মধ্যে একাধিক, স্থিতিশীল সমযোজী বন্ধনী গঠনের জন্য প্রয়োজনীয় বৈশিষ্ট্য বিদ্যমান রয়েছে। কার্বন, কার্বন-ভিত্তিক(জৈব) অণুর বিভিন্ন ধরণের রাসায়নিক গঠন তৈরি করতে সহায়তা করে। কিছু বিকল্প কাল্পনিক ধরণের জৈবরাসায়নিক ব্যবস্থার প্রস্তাব করা হয়েছে, যা এই তালিকার এক বা একাধিক উপাদানকে বাদ দিয়ে কিংবা তালিকার কোনও একটি উপাদানকে অদলবদল করে বাইরের কোন উপাদান যুক্ত করে কিংবা কাইরালিটির প্রয়োজনীয় পরিবর্তন করে বা অন্যান্য রাসায়নিক বৈশিষ্ট্যগুলি পরিবর্তন করে তৈরি হয়।


title: অ্যাডোবি সিস্টেমস

text:
অ্যাডবি সিস্টেমস () (ইংরেজীতে: Adobe Systems) একটি মার্কিন কম্পিউটার সফটওয়্যার কোম্পানি। কোম্পানিটির সদর-দপ্তর ক্যালিফোর্নিয়ার সান জোস শহরে অবস্থিত। অ্যাডোবি সিস্টেমস মাল্টিমিডিয়া সফটওয়্যার তৈরির জন্য পৃথিবীব্যাপী বিখ্যাত। বর্তমানে মাল্টিমিডিয়ার পাশাপাশি অ্যাডোবি ইন্টারনেট অ্যাপ্লিকেশন উন্নয়নও করছে।
জন ওয়ারনক এবং চার্লস গেশক কর্তৃক ১৯৮২ সালের ডিসেম্বরে অ্যাডোবি সিস্টেমস প্রতিষ্ঠিত হয়। তাঁরা উভয়ই পালো আল্টো রিসার্চ সেন্টার ত্যাগ করে অ্যাডোবি সিস্টেমস প্রতিষ্ঠা করে। মূলত পোস্টস্ক্রিপ্ট পেজ ডিসক্রিপশন ল্যাঙ্গুয়েজ উন্নয়ন ও বিক্রয়ের জন্যই তাঁরা অ্যাডোবি প্রতিষ্ঠা করেন। ১৯৮৫ অ্যাপল ইনকর্পোরেটেড তাদের লেজার রাইটার প্রিন্টারে ব্যবহারের জন্য পোস্টস্ক্রিপ্টের লাইসেন্স করে যার ফলে ডেস্কটপ পাবলিশিং-এর উন্নয়নের ধারা উন্মোচিত হয়। ক্যালিফোর্নিয়ার লস আন্টোসে অবস্থিত অ্যাডোবি নামের একটি খাঁড়ির নামে কোম্পানির নাম অ্যাডোবি সিস্টেমস রাখা হয়। এই খাঁড়িটি অ্যাডোবির একজন প্রতিষ্ঠাতার বাড়ির পেছন দিয়ে প্রবাহিত হয়। ২০০৫ সালের ডিসেম্বরে অ্যাডোবি এর প্রধান প্রতিদ্বন্দ্বী ম্যাক্রোমিডিয়াকে কিনে নেয়। যার ফলে অ্যাডোবির পণ্য-তালিকায় বেশ কিছু সফটওয়্যার ও সফটওয়্যার প্ল্যাটফরম যোগ হয়।
আগস্ট ২০০৯ নাগাদ, অ্যাডোবির মোট কর্মকর্তা-কর্মচারীর সংখ্যা ৭,৫৬৪ জন। এদের প্রায় ৪০% সান জোসে কর্মরত। ক্যালিফোর্নিয়ার সান জোসে সদর-দপ্তর ছাড়াও অর্লান্ডো, ফ্লোরিডা; সিয়াটল, ওয়াশিংটন; সান ফ্রান্সিসকো, ক্যালিফোর্নিয়া; অটোয়া, অন্টারিও; মিনিয়াপোলিস, মিনেসোটা; হ্যামবুর্গ, জার্মানি; নোইদা, ভারত; বেঙ্গালুরু, ভারত; বুখারেস্ট, রোমানিয়া; এবং বেইজিং, চীনে অ্যাডোবির অফিস রয়েছে।


title: ফুসফুস

text: অ্যারোবিক রেসপিরেশন দ্বারা শক্তি উৎপাদনে অক্সিজেন প্রয়োজন এবং উপজাত হিসাবে কার্বন ডাই-অক্সাইড উৎপন্ন হয়। ফলে কার্যকরভাবে কোষে অক্সিজেন সরবরাহ এবং কোষ হতে কার্বন ডাই-অক্সাইড নিষ্কাশন করার প্রযোজনীয়তা তৈরি হয়। ক্ষুদ্রজীবে, যেমন এককোষী ব্যাকটেরিয়ায়, এই বায়ু বিনিময় পদ্ধতি পুরোপুরিভাবে সরল ব্যপনের মাধ্যমে হয়ে থাকে। বৃহৎ জীবে যা সম্ভব নয়, কারণ বায়ুমন্ডল হতে ব্যপনের মাধ্যমে অক্সিজেন গ্রহণ করার জন্য ক্ষুদ্র একটি অংশই মাত্র তার বহিরাবরনের নিকটে থাকে। দুটি প্রধান অভিযোজন জীবের জন্য বহুকোষীয়তা অর্জন সম্ভব করেছে: একটি কার্যকারী সংবহনতন্ত্র (circulatory system) যা দেহের গভীরতম কলাসমূহে রক্তের মাধ্যমে গ্যাসের আদান প্রদান করে, এবং একটি বৃহৎ অভ্যন্তরীণায়ীত শ্বসনতন্ত্র (respiratory system) যা বায়ুমন্ডল হতে অক্সিজেন আহরন করে দেহে সর্বরাহ করার কাজকে কেন্দ্রীভূত করে, যেখান থেকে একে দ্রুত সংবহনতন্ত্রে ছড়িয়ে দেওয়া যায়।


title: জীবন

text: মার্চ ২০১৫ সালে, নাসার বিজ্ঞানীরা প্রথমবারের মতো রিপোর্ট প্রকাশ করেন যে, জীবের জটিল ডিএনএ এবং আরএনএ এর জৈব উপাদানগুলি যার মধ্যে অন্তর্ভূক্ত ইউরাসিল, সাইটোসিন এবং থায়মিন, - কে পরীক্ষাগারে তৈরি করা হম্ভব হয়েছে মহাকাশের মত পরিবেশ সৃষ্টি করে ও উল্কাপিণ্ডে পাওয়া যায় এরূপ প্রারাম্ভিক রাসায়নিক উপাদান যেমন পাইরিমিডিন ব্যবহার করে। পাইরিমিডিন, যেমন পলিসাইক্লিক অ্যারোমেটিক হাইড্রোকার্বন (পিএএইচএস), মহাবিশ্বের সবচেয়ে বেশি কার্বন-সমৃদ্ধ রাসায়নিক পদার্থ, বিজ্ঞানীদের মতে এটি সম্ভবত রেড জায়েন্ট কিংবা নক্ষত্রীয় ধুলো এবং গ্যাসের মেঘ থেকে সৃষ্টি হয়ে থাকতে পারে।


title: অ্যান্টিবডি

text: প্রতিটি অ্যান্টিবডি বা প্রতিবস্তু অণু প্রকৃতপক্ষে এর উৎপাদনকারী বি-কোষের প্রতি-উদ্দীপক গ্রাহকের অভিন্নরূপী হয়। এই প্রোটিনগুলির মূল কাঠামোতে থাকে দুই জোড়া পলিপেপটাইড শৃঙ্খল (পেপটাইড বন্ধনে আবদ্ধ অ্যামিনো অ্যাসিডের দীর্ঘ ধারা) যেগুলি ইংরেজি ওয়াই (Y) আকৃতিতে নমনীয়ভাবে সজ্জিত থাকে। এই ওয়াই-আকৃতির কাণ্ডটি দুইটি অভিন্নরূপী ভারী শৃঙ্খলের এক প্রান্ত নিয়ে গঠিত হয়। আর ওয়াইয়ের দুই বাহুর প্রতিটি কাণ্ডের একটি ভারী শৃঙ্খলের অবশিষ্ট প্রান্ত এবং একটি হালকা শৃঙ্খল (অপেক্ষাকৃত ছোট প্রোটিন) নিয়ে গঠিত হয়। হালকা শৃঙ্খল দুইটির রূপও অভিন্ন। একই শ্রেণীর প্রতিবস্তুসমূহে কাণ্ড অংশটি এবং দুই বাহুর নিম্নাংশগুলি মোটামুটি সমরূপী হয় এবং এগুলিকে তাই অপরিবর্তনশীল অঞ্চল নামে ডাকা হয়। কিন্তু দুই বাহুর অগ্রপ্রান্তদ্বয় অত্যন্ত বৈচিত্র্যময় হয় এবং এই অগ্রপ্রান্তগুলি দিয়েই প্রতিবস্তু প্রতি-উদ্দীপকের সাথে আবদ্ধ হয়। সুতরাং প্রতিটি প্রতিবস্তুতে দুইটি অভিন্ন প্রতি-উদ্দীপক বন্ধন-অঞ্চল আছে, যেগুলি প্রতিটি বাহুর অগ্রপ্রান্তে অবস্থিত, আর প্রতি-উদ্দীপক বন্ধন-অঞ্চলগুলির বৈচিত্র্য বিপুল।


title: হারমায়নি গ্রেঞ্জার

text: হারমায়নি প্রথম উপন্যাস "হ্যারি পটার অ্যান্ড দ্য ফিলোসফার্স স্টোনে" হগওয়ার্টস এক্সপ্রেসে সর্বপ্রথম উপস্থিত হয়। প্রথমদিকে হ্যারি ও রন তাকে উদ্ধত ও অহংকারী হিসেবে দেখলেও পরবর্তীকালে তাদের ধারণা পরিবর্তন হয়। বিশেষ করে যখন হ্যারি ও রন তাকে ট্রল এর হাত থেকে উদ্ধার করে তখন থেকেই তাদের বন্ধুত্বের সূচনা হয়। হারমায়নির কৌশল ও বুদ্ধিমত্তার জোরে তারা পরশপাথরটি উদ্ধার করতে যাওয়ার সময় একটি ধাঁধা সমাধান করতে সক্ষম হয় এবং হারমায়নি "ব্লু বেল" স্পেলের মাধ্যমে আলো তৈরি করে শয়তানের ফাঁদটিকে (ডেভিল'স স্নেয়ার) পরাজিত করে। তবে চলচ্চিত্রে দেখানো হয়েছে যে এক্ষেত্রে হারমায়নি লুমোস সালেম স্পেল ব্যবহার করে।


title: হ্যারি পটার অ্যান্ড দ্য ফিলোসফার্স স্টোন (চলচ্চিত্র)

text: হগওয়ার্টসে হ্যারি গ্রিফিন্ডর হাউজের ছাত্র হিসেবে নির্বাচিত হয় এবং বুঝতে পারে যে, সে জাদুকরদের জগতে অত্যন্ত বিখ্যাত। সে রন উইজলি ও হারমায়োনি গ্রেঞ্জার এর সাথে ঘনিষ্ঠ বন্ধুত্ব গড়ে তোলে। তবে স্লিদারিন হাউজের ছাত্র ড্রেকো ম্যালফয় এর সাথে তার শত্রুতা গড়ে উঠে। সকল শিক্ষক হ্যারিকে পছন্দ করলেও একমাত্র পোশন বিষয়ের শিক্ষক সেভেরাস স্নেইপ হ্যারিকে অপছন্দ করত। এসময় ধীরে ধীরে হ্যারি তার বাবা মায়ের অতীত ইতিহাস সম্পর্কে জানতে থাকে। প্রথমবর্ষের ছাত্রছাত্রীদের কুইডিচ খেলা নিষিদ্ধ হলেও হ্যারি তার স্বীয় দক্ষতার গুণে গ্রিফিন্ডর হাউজের কুইডিচ টিমে সিকার (অন্বেষী) হিসেবে খেলার সুযোগ পায়।


title: হারমায়নি গ্রেঞ্জার

text: পঞ্চম উপন্যাস "হ্যারি পটার অ্যান্ড দ্য অর্ডার অফ দ্য ফিনিক্সে" হারমায়নি রনের সাথে গ্রিফিন্ডর হাউজের প্রিফেক্ট নির্বাচিত হয় এবং লুনা লাভগুডের সাথে বন্ধুত্ব গড়ে তোলে। তবে তাদের বন্ধুত্ব অপ্রত্যাশিত বিরোধের মাধ্যমে শুরু হয়। পরবর্তীতে হারমায়নি লুনার সাহায্য নিয়ে রিটা স্কিটারকে ভলডেমর্টের ফিরে আসা বিষয়ে হ্যারির সাক্ষাৎকার নেওয়ার জন্য ব্ল্যাকমেল করে। সিরিজের একটি টার্নিং পয়েন্ট হল, যখন হারমায়নি হ্যারিকে ছাত্রছাত্রীদেরকে প্রতিরোধমূলক জাদু শিক্ষা ও অনুশীলনের জন্য একটি গোপন ছাত্রসংগঠন গঠনের প্রস্তাব দেয়। হারমায়নির প্রস্তাবিত এ ছাত্রসংগঠন ছাত্রছাত্রীদের মধ্যে ব্যাপক জনপ্রিয়তা লাভ করে এবং ডাম্বলডোর'স আর্মি নামধারণ করে। বইয়ের শেষ দিকে হারমায়নি হ্যারি, রন, নেভিল, জিনি ও লুনার সাথে ডিপার্টমেন্ট অফ মিস্টেরিসের যুদ্ধে অংশগ্রহণ করে এবং ডেথ ইটার অ্যান্টোনিন ডলোহভের হাতে মারাত্মকভাবে আহত হয়।। কিন্তু পরবর্তীতে সে সুস্থ হয়ে ওঠে।


title: হ্যারি পটার অ্যান্ড দ্য ফিলোসফার্স স্টোন

text: হগওয়ার্টসে হ্যারি গ্রিফিন্ডর হাউজের ছাত্র হিসেবে নির্বাচিত হয় এবং বুঝতে পারে যে, সে জাদুকরদের জগতে অত্যন্ত বিখ্যাত। সে রন উইজলি ও হারমায়োনি গ্রেঞ্জার এর সাথে ঘনিষ্ঠ বন্ধুত্ব গড়ে তোলে। তবে স্লিদারিন হাউজের ছাত্র ড্রেকো ম্যালফয় এর সাথে তার শত্রুতা গড়ে উঠে। সকল শিক্ষক হ্যারিকে পছন্দ করলেও একমাত্র পোশন বিষয়ের শিক্ষক সেভেরাস স্নেইপ হ্যারিকে অপছন্দ করত। এসময় ধীরে ধীরে হ্যারি তার বাবা মায়ের অতীত ইতিহাস সম্পর্কে জানতে থাকে। প্রথমবর্ষের ছাত্রছাত্রীদের কুইডিচ খেলা নিষিদ্ধ হলেও হ্যারি তার স্বীয় দক্ষতার গুণে গ্রিফিন্ডর হাউজের কুইডিচ টিমে সিকার হিসেবে খেলার সুযোগ পায়।


title: হ্যারি পটার (চরিত্র)

text: এর ফলশ্রুতিতে হ্যারি একজন অনাথ ও এতীম হয়ে পড়ে। সে তার পরিবারের একমাত্র জীবিত সদস্য, ডার্সলিদের সাথে বাস করতে থাকে। তার এগারতম জন্মদিনে, হ্যারি জানতে পারে যে সে একজন জাদুকর। রুবিয়াস হ্যাগ্রিড তাকে হগওয়ার্টস জাদুর স্কুলে ভর্তি করানোর জন্য নিতে আসে। সেখানে সে জাদুবিশ্ব, তার বাবা মা এবং ভলডেমর্ট সম্পর্কে জানতে পারে। সে গ্রিফিন্ডর হাউজের ছাত্র হিসেবে নির্বাচিত হয় এবং দ্রুত সহপাঠী রন উইজলি ও হারমায়োনি গ্রেঞ্জার এর সাথে বন্ধুত্ব সৃষ্টি করে। এসময় তারা তিনজন বুঝতে পারে যে, ভলডেমর্ট ফিলোসফার্স স্টোন বা পরশপাথরটি চুরি করার চেষ্টা করছে। এর মধ্যে তার সাথে সহপাঠী ড্রেকো ম্যালফয় ও পোশন বিষয়ের শিক্ষক সেভেরাস স্নেইপের শত্রুতা গড়ে উঠে। ১৯৯৯ সালে রাউলিং এক সাক্ষাৎকারে বলেন যে, ড্রেকো চরিত্রটি তার স্কুলের উত্ত্যক্তকারী ছাত্রদের অবলম্বনে সৃষ্টি করা হয়েছে। এবং স্নেইপ ক্ষমতার অপব্যবহারকারী শিক্ষকদের অবলম্বনে সৃষ্ট।


title: হ্যারি পটার অ্যান্ড দ্য হাফ-ব্লাড প্রিন্স

text: এদিকে হ্যারি অনুভব করে যে, জিনি উইজলির প্রতি তার আকর্ষন রয়েছে। কিন্তু সে এ ব্যাপারে অগ্রসর না হওয়ার সিদ্বান্ত নেয় কারণ এর ফলে তার ও রনের বন্ধুত্ব নষ্ট হওয়ার আশঙ্কা দেখা দেয়। এদিকে রন ল্যাভেন্ডার ব্রাউন|ল্যাভেন্ডার ব্রাউনের সাথে ডেটিং শুরু করে, যার ফলে হারমায়োনির সাথে তার সম্পর্ক শীতল হয়। হারমায়োনি অবশ্য গোপনে রনের প্রতি আকৃষ্ট ছিল। তাদের সম্পর্ক আবার স্বাভাবিক হয় যখন রন বিষাক্ত মিড পান করে প্রায় মারা যাচ্ছিল। এই বিষাক্ত মিডটি আসলে অ্যালবাস ডাম্বলডোর এর কাছে পাঠানো হয়েছিল। হ্যারি সন্দেহ করে যে ড্রেকো ম্যালফয় এর জন্য দায়ী। যদিও কেউ তার কথা বিশ্বাস করে না।


title: হ্যারি পটার (চরিত্র)

text: কাহিনীর পটভূমি হচ্ছে হগওয়ার্টস স্কুল অফ উইচক্র্যাফট অ্যান্ড উইজার্ড্রি। সেখানে হ্যারি তার ঘনিষ্ঠ দুই বন্ধু রন উইজলি ও হারমায়োনি গ্রেঞ্জার এর সাথে বিভিন্ন অ্যাডভেঞ্চারে অংশ নেয়। হ্যারি ধীরে ধীরে আবিষ্কার করে যে, সে জাদুকর সম্প্রদায়ের মধ্যে অত্যন্ত বিখ্যাত। তার চেহারার সবচেয়ে উল্লেখযোগ্য দিক হচ্ছে তার কপালে বিদ্যুৎ চমকের মত কাটা দাগ, যা স্কার নামে পরিচিত। লর্ড ভোলডেমর্ট যখন হ্যারিকে মারতে "আভাডা কেডাভ্রা" নামক অভিশাপ দিয়েছিল তখন হ্যারির কপালে এই দাগ সৃষ্টি হয়েছে। ভোলডেমর্ট হ্যারির বাবা-মাকে হত্যা করেছে। জাদু বিশ্বে হ্যারিই একমাত্র ব্যক্তি যে "আভাডা কেডাভ্রা" নামক মৃত্যু অভিশাপ থেকে বেঁচে গেছে। এর ফলে লর্ড ভোলডেমর্টের পতন হয়েছে।


text: হ্যারি পটার, রন উইজলি ও হারমায়োনি গ্রেঞ্জার হগওয়ার্টস স্কুলে তাদের ষষ্ঠ বর্ষে ফিরে আসে। এই বছর, সেভেরাস স্নেইপ ডিফেন্স অ্যাগেইনস্ট দ্য ডার্ক আর্টস বিষয়ের শিক্ষক হন। অন্যদিকে হোরেস স্লাগহর্ন স্নেইপের বদলে পোশানস বিষয়ের শিক্ষক নিযুক্ত হন। এ সময় হ্যারি আবিষ্কার করে যে, তার পোশান বইয়ের পূর্ববর্তী মালিক "হাফ-ব্লাড প্রিন্স", বইটিতে অনেক কিছু সংযোজন, বিয়োজন ও পরিমার্জন করেছে; যার মাধ্যমে হ্যারি ক্লাসের সেরা হয় এবং স্লাগহর্নের প্রিয় ছাত্রে পরিণত হয়। স্লাগহর্ন ভাবতেন হ্যারি হচ্ছে "চোজেন ওয়ান" যে লর্ড ভলডেমর্টকে পরাজিত করতে সক্ষম হবে।


title: হ্যারি পটারের জাদুর মন্ত্রের তালিকা

text: বর্ণিত হওয়ার সময়ঃ সর্বপ্রথম "হ্যারি পটার অ্যান্ড দ্য গবলেট অফ ফায়ার" এ এই মন্ত্রটি বর্ণিত হয়েছিল। মলি উইজলিকে উইজলি জমজ ভাইয়ের উপর এটি প্রয়োগ করতে দেখা গিয়েছিল।তিনি দুই ভাইয়ের পকেট থেকে উইজার্ড হুইজেস নিতে এটি ব্যবহার করেছিলেন। হারমায়োনি গ্রেঞ্জার হগওয়ার্টস এক্সপ্রেসে ওঠার সময় এটা প্রয়োগের চেষ্টা করেছিল। পরবর্তীতে এই বইতেই হ্যারি ট্রাইউইজার্ড টুর্নামেন্টের প্রথম টাস্কে তার ঝাড়ুকে কাছে আনার কাজে ব্যবহার করেছিল। বইটির শেষদিকে, হ্যারি কবরস্থানের মধ্যে এই মন্ত্রটি ব্যবহার করে একটি পোর্টকি তার কাছে আনতে সক্ষম হয়। "হ্যারি পটার অ্যান্ড দ্য অর্ডার অফ দ্য ফিনিক্স", "হ্যারি পটার অ্যান্ড দ্য হাফ-ব্লাড প্রিন্স ও "হ্যারি পটার অ্যান্ড দ্য ডেথলি হ্যালোস" এ হ্যারি এই মন্ত্রটি ব্যবহার করে।


title: হারমায়নি গ্রেঞ্জার

text: তৃতীয় উপন্যাস "হ্যারি পটার অ্যান্ড দ্য প্রিজনার অফ আজকাবানে" হারমায়নি ক্রুকশ্যাঙ্কস নামে একটি বিড়াল পায়। এই বছরের প্রথম দিকে, প্রফেসর ম্যাকগোনাগল তাকে একটি টাইম-টার্নার দেয়, যা ব্যবহারের মাধ্যমে সে একই সময়ে বিভিন্ন ক্লাসে অংশগ্রহণ করতে সক্ষম হয়। এ সময় রনের ইঁদুর স্ক্যাবার্স হঠাৎ করে নিখোঁজ হয়ে যায়, এজন্য রন ক্রুকশ্যাঙ্কসকে দায়ী করে। ফলে, হারমায়নির সাথে রনের বিরোধ গড়ে উঠে। এছাড়া ফায়ারবোল্ট ঝাড়ু নিয়ে হ্যারির সাথেও তার মনোমালিন্য হয়। কালো জাদুর বিরুদ্ধে প্রতিরোধ ক্লাসের শিক্ষক রেমাস লুপিনের অনুপস্থিতিতে সেভেরাস স্নেইপ তার ক্লাস নেয় এবং হারমায়নিকে 'অসহ্য রকমের সবজান্তা' হিসেবে অভিহিত করে অন্যায়ভাবে গ্রিফিন্ডরের পয়েন্ট কাটে। স্নেইপের দেয়া হোমওয়ার্ক করার সময় সকল ছাত্রছাত্রীদের মধ্যে একমাত্র হারমায়নিই বুঝতে পারে যে, লুপিন একজন ওয়্যারউলফ বা নেকড়ে মানুষ। পরবর্তীতে হারমায়নি ও হ্যারি রনকে হোমপিং উইলো থেকে উদ্ধার করে আনতে যায় এবং সিরিয়াস ব্ল্যাকের প্রকৃত সত্য কাহিনী জানতে পারে। শেষদিকে হ্যারি ও হারমায়নি তার টাইম-টার্নারটির মাধ্যমে সিরিয়াস ও বাকবিককে উদ্ধার করে।


title: হেভি মেটাল সঙ্গীত

text:
হেভি মেটাল ব্যান্ডে থাকে একজন বেজিস্ট, একজন ড্রামার, একজন রিদম গিটারিস্ট, একজন লিড গিটারিস্ট এবং একজন গায়ক যার কাছে বাদ্যযন্ত্র থাকতে পারে আবার নাও থাকতে পারে। কিবোর্ড মাঝে মাঝে ব্যবহৃত হয় শব্দকে পূর্ণতা দিতে,তবে এছাড়া অন্য বাদ্যযন্ত্র খুব কম ব্যবহার করা হয়। হেভি মেটাল গানে ইলেকট্রিক গিটারের ব্যবহার হলো সবচেয়ে গুরুত্বপূর্ণ। এটা গানের ভোকালের সাথের সাংগীতিক উত্তেজনা সৃষ্টি করে যাকে এক প্রকার স্নেহপূর্ণ বিরোধ বলা যেতে পারে।
হেভি মেটাল ভোকালের অধীনস্ততা আশা করে ব্যান্ডের অন্যান্য শব্দের চেয়ে এবং গায়কের গলায় আবেগের সুস্পষ্টতা কামনা করে। সমালোচক সিমোন ফ্রিথ বলেন গানের কথার চেয়ে গায়কের গলার স্বর গুরুত্বপূর্ণ। মনস্তত্ববিদ জেফিরী আরনেট তার মেটালহেড নামক বইয়ে হেভি মেটাল কনসার্টকে যুদ্ধের সাথে তুলনা করেন। হেভি মেটাল গানের কথার বিষয়ে আমরা দেখি যুদ্ধবিরোধী মানসিকতা, রাজনীতি সচেতনতা, মাদকাসক্তির কুফল, মৃত্যু এবং যৌনতা। মেলোডিক ডেথ মেটাল, প্রোগ্রেসিভ মেটাল ও ব্ল্যাক মেটাল ধারার গানের কথায় দার্শনিক ভাবনাই বেশি উঠে আসে।


title: ক্রিস্টিয়ান মেটাল

text: ক্রিস্টিয়ান মেটাল যা হোয়াইট মেটাল নামেও পরিচিত একটি হেভি মেটাল ধারার সঙ্গীতের একটি উপধারা যাতে ক্রিস্টান ধর্মের উপদেশ থাকে। যেসব ক্রিস্টানরা হেভি মেটাল ধারার গান শোনে তাদের জন্য ক্রিস্টান ধর্ম অনুসারীরা ব্যান্ডরা এই ধারার গান গায়, যা তৈরি ও বণ্টন হয় নানা ক্রিস্টান নেটওয়ার্কে। ক্রিস্টিয়ান মেটাল একটি সঙ্গীত ধারা থেকে ধারণা বলাই শ্রেয় যেহেতু এর নির্দিষ্ট কোন বৈশিষ্ট্য নেই। হেভি মেটাল ধারার সঙ্গীতের প্রায় সব উপধারাতেই ক্রিস্টিয়ান মেটাল ব্যান্ড আছে এবং তাদের মধ্যে একটি সাধারণ মিল হচ্ছে গানের কথায়। এই ধারার গানের অগ্রবর্তী ব্যান্ড হলো আমেরিকান রিজারেকশন ব্যান্ড ও সুইডেন-এর জেরুজালেম ব্যান্ড।


title: হেভি মেটাল সঙ্গীত

text: হেভি মেটাল হলো রক ধারার সঙ্গীতের একটি উপধারা, যা পরিবর্ধিত হয়েছে ৬০-এর দশকের শেষের ও ৭০-এর দশকের প্রথম দিকে মূলত আমেরিকা ও ইংল্যান্ডে ।এ ধারার সঙ্গীতের মূল অবস্থিত সাইকেডেলিক রক ও ব্লুজ রক-এ। এ ধারার ব্যান্ডগুলো বিকট শব্দের সৃষ্টি করেছিল খুব বিবর্ধিত বিকৃতির মাধ্যমে, দীর্ঘ সময়ের গিটার বাদন,শক্তিশালী আঘাত ও সর্বোপরি উচ্চ শব্দের মাধ্যমে। শুরুর দিকের ব্যান্ডগুলো যেমন-ব্ল্যাক সাবাথ, লেড জেপলিন, ডিপ পার্পল বিপুল সংখ্যক শ্রোতাদের দৃষ্টি আকর্ষণ করেছিল। এই ব্যান্ডগুলোকে এই ধারার সঙ্গীতের পথিকৃৎ বলা যায়। মধ্য সত্তরের দশকে জুডাস প্রিস্ট ব্যান্ড হেভি মেটালের ব্লুজের মিশ্রণ অনেকাংশে দূর করেছিল। মোটরহেড ব্যান্ড এতে পাঙ্ক রক-এর স্বাদ ও দ্রুততা যোগ করে। ৮০-এর দশকে আন্ডারগ্রাউন্ড দৃশ্যপট যোগ করে আরো আক্রমণাত্নক ও চূড়ান্ত পরিণতি।থ্রাশ মেটাল ধারার সঙ্গীত মূলধারায় ভাগ হয়ে যায় মেগাডেথও মেটালিকা ব্যান্ডের মাধ্যমে এবং ডেথ মেটাল ও ব্ল্যাক মেটাল উপসাংস্কৃতিক ঘটনা হিসেবে প্রতীয়মান হতে থাকে। ৯০-এর দশকের মাঝামাঝিতে জনপ্রিয় ধারা ন্যু মেটাল-এর আবির্ভাব ঘটে।এতে গ্রুঞ্জ ও হিপহপ উপাদানের সাথে এক্সট্রিম মেটাল ও হার্ডকোর পাঙ্ক ধারার গানের মিশ্রণ লক্ষণীয়, যা হেভি মেটালের সংজ্ঞাকে বিবর্ধিত করে।


title: স্পিড মেটাল

text: স্পীড মেটাল হেভি মেটালের একটি উপধারা যার উৎপত্তি হয় ১৯৮০-এর দশকে ও যার শিকড় আছে হার্ডকোর পাঙ্ক ও ব্রিটিশ হেভি মেটালের নতুন স্রোতে। অলমিউজিকের মতে যা খুবই দ্রুতলয়ের ও কারিগরিভাবে চাহিদাসম্পন্ন। মোটরহেড ব্যান্ডকে কৃতিত্ব দেয়া হয় এই ধারার সঙ্গীতের আবিষ্কারক হিসেবে। জুডাস প্রিস্ট ও আয়রন মেইডেন ব্যান্ডেরও প্রভাব আছে এই ধারার সংগীতে। দ্বৈত গিটারের শব্দ এই ধারার সঙ্গীতের সবচেয়ে প্রধান বৈশিষ্ট্য। কুইন ব্যান্ডের স্টোন কোল্ড ক্রেজি গানটি যা তাদের ১৯৭৪ সালের অ্যালবাম শির হার্ট অ্যাটাক অ্যালবামের গান যা পরে থ্রাশ মেটাল ব্যান্ড মেটালিকা কাভার করেছিল ও ডিপ পার্পল ব্যান্ডের মেসিনহেড অ্যালবামের হাইওয়ে স্টার গানটি স্পীড মেটালের জন্য বড় অনুপ্রেরণা। স্পীড মেটাল ঘটনাক্রমে উদ্ভেষিত হয় থ্রাশ মেটালে। যদিও অনেকে এই দুই ধারাকে এক করেই দেখতে চান, কিন্তু তাদের মাঝে পার্থক্যও আছে। ইয়ান ক্রিস্টি তার বই সাউন্ড অব দ্যা বিস্টঃ দ্যা কম্পলিট হেডব্যাঙ্গিং হিস্ট্রি অব হেভি মেটাল-এ বলেনঃ ”থ্রাশ মেটাল লম্বা গানের দিকে, রিদমিক বিরতির দিকে বেশি মনোযোগ দেয় যখন স্পীড মেটাল অনেক পরিষ্কার ও সঙ্গীতের দিক থেকে জটিল একটা উপধারা যা এখনো ক্ল্যাসিক্যাল মেটালের দ্বৈত মেলোডির প্রতি বিশ্বস্ত।


title: ডুম মেটাল

text: ডুম মেটাল হেভি মেটাল সঙ্গীতের চূড়ান্ত রূপ যা ধীর গতির টেম্পো, নিচু শব্দের গিটার ও অন্যান্য জাতের মেটাল সংগীতে চেয়ে ভারী ও মোটা। সঙ্গীত ও গানের কথায় উঠে আসে এক ধরনের নৈরাশ্য, ভয় ও দোদুল্যমান অনুভূতি। এই গানের ধারাটি ব্ল্যাক সাবাথ ব্যান্ডের প্রাথমিক কাজের মাধ্যমে প্রভাবিত, যামন তাদের গান ‘’ইন টু দ্যা ভয়েড’’ ও ‘’ব্ল্যাক সাবাথ’’। ১৯৮০-এর দশকের প্রথম দিকে ইংল্যান্ডের পাগান অল্টার, উইচ ফাইন্ডার জেনারেল, আমেরিকার পেন্টাগ্রাম, সেইন্ট ভিটুস ও ট্রাবল এবং সুইডেনের ক্যান্ডেলমাস ডুম মেটালকে একটি আলাদা ধারা হিসেবে প্রতিষ্ঠিত করে। ইলেকট্রিক গিটার, বেজ গিটার ও ড্রামস সবচেয়ে সাধারণ বাদ্যযন্ত্র ডুম মেটালে, তবে মাঝেমাঝে কি-বোর্ডও ব্যবহার করা হয়। গিটারিস্ট ও বেজিস্টরা খুবই নিচু লয়ে বাদ্যযন্ত্রকে টিউন করে রাখে ও বেশি মাত্রার ডিস্টোরশন ব্যবহার করে। এটা খুবই ভারী ও মোটা গিটারের শব্দ তৈরি করে যা এই ধারার সংগীতকে সংজ্ঞায়িত করার মতো বৈশিষ্ট্যেগুলোর মধ্যে অন্যতম। ঐতিহ্যবাহী ডুম মেটালে পরিষ্কার গলা দরকার যা প্রকাশ করবে এক ধরনের নৈরাশ্য, ব্যথা ও অনুকরন করবে অজি অসবর্ন, ববি লিবলিং ও জেব পার্কেসের উচ্চ শব্দের বিলাপ। এপিক ডুম মেটাল ভোকালরা অপেরাটিক ধাঁচের গান করে। আধুনিক ডুম মেটালে অবশ্য গর্জন ও চিৎকার করা গায়কীই বেশি হয়, অনেকটা স্লুডজ মেটালের মতো। গানের কথা ডুম মেটালে একটি গুরুত্বপূর্ণ ভূমিকা রাখে। এগুলি নিরাশাবাদী ধরনের হয়ে থাকে যাতে উঠে আসে ভোগান্তি, হতাশা, ভয়, শোক ও রাগ। কিছু ব্যান্ড গান লিখে আত্নদার্শনিক ও ব্যক্তিগত উপায়ে এবং অন্যরা সাহিত্য থেকে অনুপ্রাণিত হয়ে প্রতীকের মাধ্যমে। ট্রাবল ব্যান্ড ক্রিস্টান ধর্মকে তাদের গানে নিয়ে আসে। অন্যরা রহস্যময়তা ও পাগান ভাবমূর্তি নিয়ে আসে তাদের গানে। কিছু ব্যান্ড গান লিখে মাদকাসক্তি ও মাদকের ব্যবহার তাদের গানে নিয়ে আসে। ডুম মেটাল হেভি মেটাল ধারার গানের সবচেয়ে প্রাচীন রূপ যার শিকড় আছে ব্ল্যাক সাবাথের প্রাথমিক কাজে। ব্ল্যাক সাবাথের শিকড় আছে ব্লুজ ধারার গানে, কিন্তু টনি ইয়োম্মির গিটার বাদনের ধরন ডুম মেটালের মাধ্যমে ভীষণ প্রভাবিত। ১৯৭০-এর দশকে ব্ল্যাক সাবাথ ও আমেরিকার ব্যান্ড পেন্টাগ্রাম তৈরি ও পরিবেশন করতে থাকে এক ধরনের অন্ধকার ও ভারী সংগীত, যা ডুম মেটালের ভিত্তি রচনা করে দেয়। ১৯৮০-এর দশকে ডুম মেটাল গভীরভাবে আন্ডারগ্রাউন্ডে ছিল ও খুব অল্প মানুষের মধ্যে সীমাবদ্ধ ছিল। ১৯৮০-এর দশকে মেটাল সঙ্গীতের জগতে স্পীড মেটাল ও থ্রাশ মেটাল প্রভাব বিস্তার করে রেখেছিল ও বাণিজ়্যিকভাবে গ্লাম মেটাল জায়গা নিয়েছিল। সে সময়ে ডুম মেটাল ব্যান্ডগুলো কখনোই তেমন মনোযোগ আকর্ষণ করতে পারেনি।


title: সিম্ফোনিক মেটাল

text: সিম্ফোনিক মেটাল হলো এক প্রকার হেভি মেটাল সঙ্গীত যার সিম্ফোনিক উপাদান থাকবে; যা শাস্ত্রীয় সঙ্গীত অথবা প্রোগ্রেসিভ রক থেকে সংগৃহীত এবং এমন একটা ধরন সৃষ্টি করবে যা উভয়ের আমেজ বহন করবে, যেমন-অপেরার গায়িকার মতো মেয়ে মূল ভোকাল, বাদ্যযন্ত্র নানা ধরনের হবে শুধুমাত্র ইলেকট্রিক গিটারের ওপর নির্ভরশীল হবে না, অ্যাকুস্টিক গিটার ও নানা প্রকারের কি-বোর্ড ব্যবহৃত হবে, অসামঞ্জস্যপূর্ণ মিটার ব্যবহৃত হবে যেমন-৫/৪ এবং ৭/৮, ক্ল্যাসিক্যাল থিম ব্যবহার করা যেতে পারে এবং অবশ্যই থাকবে হেভি মেটাল পাওয়ার রিফ।


title: সিম্ফোনিক মেটাল

text: সিম্ফোনিক মেটালের মূল অনুপ্রেরণা হলো শাস্ত্রীয় সঙ্গীত, গোথিক মেটাল এবং পাওয়ার মেটাল।কি-বোর্ড এখানে মূল ভূমিকা পালন করে। কি-বোর্ডের অংশগুলো থাকে খুব জটিল ও কারিগরিভাবে কঠিন যেখানে ক্ল্যাসিক্যাল ধরনের ও অর্কেস্টাল আমেজ থাকে, আর অন্যান্য বাদ্যযন্ত্রের অংশ অপেক্ষাকৃত সহজ থাকে। এ ধরনের ব্যান্ডগুলোতে মূলত মেয়ে ভোকাল থাকে যাকে তাদের প্রচারের কাজে ব্যবহার করা হয়ে থাকে। সোপরানো ধরনের মেয়ে ভোকালই মূলত ব্যবহার করা হয়। গোথিক মেটালের মতো এখানে পুরুষ দ্বিতীয় ভোকাল ব্যবহার করা হয়ে থাকে, যে ডেথ মেটালের ভোকালের মতো গর্জনশীল হলেও হতে পারে।আরও চাইলে ব্যাকআপ ভোকাল হিসেবে গির্জার গায়কদলও ভাড়া করা যেতে পারে। সিম্ফোনিক পাওয়ার মেটাল-এ ছেলে ভোকাল বেশি পাওয়া যায়। গোথিক মেটালের মতো সিম্ফোনিক মেটালে রক ও মেটাল ধরনের সঙ্গীতের সংশ্লেষণ করা হয়ে থাকে, যেখানে ব্ল্যাক মেটাল, ডেথ মেটাল, পাওয়ার মেটাল ও প্রোগ্রেসিভ মেটাল উপাদান প্রায়ই ব্যবহার করা হয়ে থাকে।


title: ইন্ডাস্ট্রিয়াল মেটাল

text: ইন্ডাস্ট্রিয়াল মেটাল হেভি মেটালের ধারার এক প্রকারেরসঙ্গীত যা এসেছে ইন্ডাস্ট্রিয়াল সঙ্গীত থেকে ও নানা ধরনের হেভি মেটাল ধারা থেকে। গুরুত্বপূর্ণ ইন্ডাস্ট্রিয়াল মেটাল ব্যান্ড হচ্ছে রামেস্টেইন, মিনিস্ট্রি, গডফ্লেশ, পিঞ্চসিফটার এবং কেএমএফডিএম। এক সদস্য বিশিষ্ট নাইন ইঞ্চ নেইল ব্যান্ডটি এ ধারার গানকে অধিক সংখ্যক শ্রোতাদের কাছে পৌছে দিতে সাহায্য করেছে। ইউরোপে এই ধারার গান বেশ পরিচিত ও এ ধারার গানের মিউজিক ভিডিও অনেক সমালোচকদের কাছে প্রশংসিত হয়েছে।


title: গ্লাম মেটাল

text:
গ্লাম মেটাল যা হেয়ার মেটাল নামেও পরিচিত ও পপ মেটালের প্রতিশব্দ হিসেবেও ব্যবহৃত হয় হলো হার্ডরক ও হেভি মেটাল-এর একটি উপধারা। ১৯৭০-এর দশকে শেষের দিকে ও ১৯৮০-এর দশকের প্রথমদিকে আমেরিকায় বিশেষ করে লস এ্যাঞ্জেলসে বিকশিত হয়। ১৯৮০-এর দশকে পুরোটা জুড়ে ও ১৯৯০-এর দশকের প্রথমদিকে জমকালো ভাবে গ্লাম মেটালকে দেখা যায় ও পাওয়ার কর্ড ভিত্তিক হেভি মেটাল সঙ্গীত ধারার প্রভাব লক্ষ্য করা যায়। পাঙ্ক রক-এর উপাদানের সাথে ঐতিহ্যবাহী হার্ডরক ও হেভি মেটাল গানের ব্যবহার গ্লাম মেটালে লক্ষ্য করা যায়। সঙ্গীত টেলিভিশনের প্রযোজকরা এই ধারার গানের প্রতি আকৃষ্ট হয় ও এমটিভি-এর উত্তানও এই ধারার সঙ্গীতের একই সাথে। শেষ রাতের পার্টি গুলোতে গ্লাম মেটাল পরিবেশনকারীদের লজ্জাজনক লাম্পট্য তাদের অখ্যাতি এনে দেয়, যা ট্যাবলয়েড মিডিয়া খুবই বিশদভাবে পরিবেশন করে। স্টিভেন ডেভিস বলেন যে এই ধারার স্টাইলটা অনুসরণ করেছে এরোস্মিথ,কিস, বোস্টন,চিপ ট্রিক ও দ্যা নিউ ইয়র্ক ডলসকে। বিশেষ করে কিস ব্যান্ডকে , তবে শক রক ধরনের অ্যালিস কুপারকেও এই ধারার সঙ্গীত অনুসরণ করে। ফিনিশ ব্যান্ড হানই রকসকে কৃতিত্ব দেয়া হয় হেয়ার মেটাল ধারা সঙ্গীতের ভিত্তি রচনার জন্য। ভ্যান হেলেন ব্যান্ডকে কৃতিত্ব দেয়া যায় এই ধারার আন্দোলনকে গতিশীল করার জন্য। লিড গিটারিস্ট ইডি ভ্যান হেলেন-এর গিটার বাজনা বাজানোর নতুন কৌশল ট্যাপিংকে জনপ্রিয় করতে মূল ভূমিকা পালন করেন। লিড গায়ক ডেভিড লি রথ-এর মঞ্চ পরিবেশনা গ্লাম মেটালের মাধ্যমে প্রভাবিত, যদিও তারা কখনোই গ্লাম সৌন্দর্যতত্ত্ব মঞ্চে উপস্থাপন করেনি।
১৯৮০-এর দশকে অনেকগুলো আমেরিকান ব্যান্ড গ্লাম মেটালের দিকে ঝুঁকে পড়ে, এদের মধ্যে ওয়েস্টার্ন মেরিল্যান্ডের কিক্স ব্যান্ডটি অন্যতম যারা ১৯৮১ সালে ইপনিমাস ডেব্যু অ্যালবামটি প্রকাশ করে। সান ফ্রানসিস্কোর নাইট র‌্যাঞ্জারস ব্যান্ডের ১ম অ্যালবাম ডন পেট্রোল (১৯৮২) আমেরিকায় টপ ৪০ গানের তালিকায় চলে আসে, কিন্তু তাদের ১৯৮৩ সালের অ্যালবাম মিডনাইট ম্যাডনেস আগের রেকর্ড ভেঙ্গে দেয়। ১৯৮২ সালে টুইস্টেড সিস্টার যা আসলে একটি গ্লাম রক ব্যান্ড ১৯৭২ সালে প্রতিষ্ঠিত আন্ডার দ্যা ব্লেড অ্যালবাম প্রকাশ করে। নিউ জার্সির ব্যান্ড বন জোভি হার্ড রকের সাথে পপ মিশিয়ে ১৯৮৬ সালে স্লিপারি হোয়েন ওয়েট প্রকাশ করে, যা টপ চার্টে টানা ৮ সপ্তাহ শীর্ষে থাকে ১২ মিলিয়ন কপি বিক্রি হয়ে। এই অ্যালবাম এই ধারার গানের শ্রোতার সংখ্যা আরো বাড়িয়ে দেয়, বিশেষ করে মেয়েদের কাছে তার আবেদনের জন্য। ১৯৮০-এর দশকের মধ্য থেকে শেষ দিক পর্যন্ত গ্লাম মেটাল এমটিভিতে প্রচারিত হতে থাকে প্রায় প্রতিদিনই। সমালোচকদের অনেক নেতিবাচক মন্তব্য সত্ত্বেও এই ধারার গান ঐ দশকের শেষের দিকে বাণিজ্যিকভাবে সবচেয়ে ভরসা করার মতো হয়ে ওঠে। রেড হট চিলি পিপারস ও জেনিস এ্যাডিকশন এই ধারার গানের জনপ্রিয়তা বাড়াতে সাহায্য করে।


title: লারস আলরিক

text: হেভি মেটাল সংগীতের বাইরে লারস আলরিক একজন জ্যাজ সংগীতের দারুণ ভক্ত।


title: আফ্রিকা

text: আফ্রিকা আয়তন ও জনসংখ্যা উভয় বিচারে বিশ্বের ২য় বৃহত্তম মহাদেশ (এশিয়ার পরেই)। পার্শ্ববর্তী দ্বীপগুলোকে গণনায় ধরে মহাদেশটির আয়তন ৩০,২২১,৫৩২ বর্গ কিলোমিটার (১১,৬৬৮,৫৯৮ বর্গমাইল) । এটি বিশ্বের মোট ভূপৃষ্ঠতলের ৬% ও মোট স্থলপৃষ্ঠের ২০.৪% জুড়ে অবস্থিত। এ মহাদেশের ৬১টি রাষ্ট্র কিংবা সমমানের প্রশাসনিক অঞ্চলে ১০০ কোটিরও বেশি মানুষ, অর্থাৎ বিশ্বের জনসংখ্যার ১৪% বসবাস করে। নাইজেরিয়া আফ্রিকার সর্বাধিক জনবহুল দেশ। আফ্রিকার প্রায় মাঝখান দিয়ে নিরক্ষরেখা


title: অ্যান্টার্কটিকা

text: অ্যান্টার্কটিকা (মার্কিন ইংরেজি উচ্চারণ ; ব্রিটিশ ইংরেজি উচ্চারণ বা বা বা ) পৃথিবীর দক্ষিণতম মহাদেশ, যেখানে ভৌগোলিক দক্ষিণ মেরু অবস্থিত। এই মহাদেশ দক্ষিণ গোলার্ধের অ্যান্টার্কটিক অঞ্চলে অ্যান্টার্কটিক চক্রের দক্ষিণে দক্ষিণ মহাসাগর দ্বারা পরিবেষ্টিত অবস্থায় অবস্থিত। এশিয়া, আফ্রিকা, উত্তর আমেরিকা ও দক্ষিণ আমেরিকার পর ক্ষেত্রফল বিশিষ্ট এই মহাদেশ বিশ্বের পঞ্চম বৃহত্তম মহাদেশ। অস্ট্রেলিয়া মহাদেশ অপেক্ষা এটি প্রায় দ্বিগুণ আকৃতিবিশিষ্ট। এই মহাদেশের ৯৮% অংশ গড়ে পুরু বরফাবৃত।


title: দক্ষিণ আমেরিকা

text: দক্ষিণ আমেরিকা পৃথিবীর চতুর্থ বৃহত্তম মহাদেশ। মহাদেশটির আয়তন ১,৭৮,২০,৯০০ বর্গকিলোমিটার, যা পৃথিবীর মোট স্থলভাগের ১২%। আয়তনের দিকে থেকে এশিয়া, আফ্রিকা ও উত্তর আমেরিকার পরেই এর স্থান। বিষুবরেখা ও মকরক্রান্তির দুই পাশ জুড়ে এর বিস্তৃতি। মহাদেশটি উত্তরে পানামা স্থলযোটকের মাধ্যমে মধ্য ও উত্তর আমেরিকার সাথে যুক্ত। উত্তরে ক্যারিবীয় সাগর থেকে দক্ষিণে হর্ন অন্তরীপ পর্যন্ত মহাদেশটির দৈর্ঘ্য ৭,৪০০ কিলোমিটার। আর পূর্ব-পশ্চিমে এর সর্বোচ্চ দৈর্ঘ্য, আটলান্টিক মহাসাগরের উপকূলে অবস্থিত ব্রাজিলের পুন্তা দু সেইক্সাস থেকে প্রশান্ত মহাসাগরীয় উপকূলে অবস্থিত পেরুর পুন্তা পারিনিয়াস পর্যন্ত, ৫,১৬০ কিলোমিটার।


title: দক্ষিণ আফ্রিকা

text:
কেপটাউন এ দেশের গুরুত্বপূর্ণ পর্যটন কেন্দ্র। জাতিসঙ্ঘের শ্রেণীবিন্যাস অনুযায়ী দক্ষিণ আফ্রিকা একটি মধ্য আয়ের দেশ। এখানে রয়েছে প্রচুর সম্পদ। তেমনি এখানকার অর্থ আইন, যোগাযোগ, জ্বালানি ও যাতায়াতব্যবস্থা বেশ উন্নত। এখানকার স্টক এক্সচেঞ্জটি বিশ্বের শীর্ষস্থানীয় বিশটির একটি। ২০০৭ সালে জিডিপি’র দিক দিয়ে দক্ষিণ আফ্রিকার অবস্থান ছিল ২৫তম। তবে বেকারত্বের হার অনেক বেশি এবং আয়ের বৈষম্য ব্রাজিলের প্রায় সমান। দক্ষিণ আফ্রিকা এ মহাদেশের সবচেয়ে বড় জ্বালানি উৎপাদনকারী ও ব্যবহারকারী দেশ। পর্যটনের জন্য দেশটি খুব প্রসিদ্ধ এবং রাজস্বের উল্লেখযোগ্য অংশ আসে পর্যটন খাত থেকে।
আফ্রিকার দেশগুলো ছাড়াও দক্ষিণ আফ্রিকার বাণিজ্য সম্পর্ক রয়েছে জার্মানি, যুক্তরাষ্ট্র, চীন, জাপান, যুক্তরাজ্য ও স্পেনের সাথে। প্রধান রফতানি দ্রব্য খাদ্যশস্য, হীরক, ফল, স্বর্ণ, ধাতব ও খনিজ দ্রব্য, চিনি ও উল। আমদানির এক-তৃতীয়াংশজুড়ে থাকে যন্ত্রপাতি ও যানবাহন। অন্যান্য আমদানি পণ্যের মধ্যে রয়েছে কেমিক্যাল সামগ্রী, উৎপাদিত পণ্য ও পেট্রোলিয়াম।


title: আফ্রিকা

text: আফ্রিকাতে ৫৩টি রাষ্ট্র আছে। এদের মধ্যে ৪৭টি আফ্রিকার মূল ভূখণ্ডে এবং ৬টি আশেপাশের দ্বীপগুলিতে অবস্থিত। সাহারা মরুভূমির মাধ্যমে মহাদেশটিকে দুইটি অংশে ভাগ করা হয়। সাহারা বিশ্বের বৃহত্তম মরুভূমি; এটি আফ্রিকা মহাদেশের উত্তর অংশের প্রায় পুরোটা জুড়ে বিস্তৃত। সাহারার উত্তরে অবস্থিত অঞ্চলকে উত্তর আফ্রিকা বলা হয়। সাহারার দক্ষিণে অবস্থিত আফ্রিকাকে সাহারা-নিম্ন আফ্রিকা বলা হয়। সাহারা-নিম্ন আফ্রিকাকে অনেক সময় কৃষ্ণ আফ্রিকাও বলা হয়। উত্তর আফ্রিকার দেশগুলির মধ্যে আছে আলজেরিয়া মিশর লিবিয়া মরক্কো এবং তিউনিসিয়া। সাহার-নিম্ন আফ্রিকাকে আবার পশ্চিম আফ্রিকা, পূর্ব আফ্রিকা, মধ্য আফ্রিকা এবং দক্ষিণাঞ্চলীয় আফ্রিকা অঞ্চলগুলিতে ভাগ করা হয়। পশ্চিম আফ্রিকার দেশগুলি হল বেনিন বুর্কিনা ফাসো ক্যামেরুন চাদ আইভরি কোস্ট ঘানা গিনি গিনি-বিসাউ লাইবেরিয়া মালি মৌরিতানিয়া নাইজার নাইজেরিয়া সেনেগাল সিয়েরা লিওন গাম্বিয়া এবং টোগো। পূর্ব আফ্রিকাতে আছে বুরুন্ডি জিবুতিইরিত্রিয়া ইথিওপিয়া কেনিয়া মালাউই মোজাম্বিক রুয়ান্ডা সুদান সোমালিয়া তানজানিয়া এবং উগান্ডা। মধ্য আফ্রিকাতে আছে অ্যাঙ্গোলা মধ্য আফ্রিকান প্রজাতন্ত্র বিষুবীয় গিনি গাবন, কঙ্গো প্রজাতন্ত্র গণতান্ত্রিক কঙ্গো প্রজাতন্ত্র এবং জাম্বিয়া। দক্ষিণাঞ্চলীয় আফ্রিকার দেশগুলির মধ্যে আছে বতসোয়ানা লেসোথো নামিবিয়া দক্ষিণ আফ্রিকা সোয়াজিল্যান্ড এবং জিম্বাবুয়ে। আফ্রিকার দ্বীপরাষ্ট্রগুলির মধ্যে আছে আটলান্টিক মহাসাগরের কেপ ভার্দ এবং সাঁউ তুমি ও প্রিন্সিপি; ভারত মহাসাগরের কোমোরোস মাদাগাস্কার মরিশাস এবং সেশেল।


title: আফ্রিকার অর্থনীতি

text: আফ্রিকার অর্থনীতি বলতে আফ্রিকা মহাদেশের জনগণের বাণিজ্য, শিল্প ও সম্পদকে বোঝায়। বর্তমানে আফ্রিকাতে ৫৪টি ভিন্ন রাষ্ট্রে প্রায় ৮৯ কোটি লোক বাস করছে। আফ্রিকা বিশ্বের দরিদ্রতম মহাদেশ। যদিও মহাদেশটির অংশবিশেষ বিগত বছরগুলিতে উল্লেখযোগ্য প্রবৃদ্ধি অর্জন করতে সক্ষম হয়েছে, এখানকার ২৫টি দেশ জাতিসংঘের মানব উন্নয়ন রিপোর্টে ১৭৫টি দেশের মধ্যে সর্বনিম্ন স্থানে অবস্থান করছে। এর কারণ মূলত ঐতিহাসিক অস্থিরতাজনিত। আফ্রিকার বি-উপনিবেশিকরণের পর মহাদেশটিতে ভারসাম্যহীনতার সৃষ্টি হয় এবং ঠান্ডা যুদ্ধের সময় তা আরও খারাপের দিকে মোড় নেয়। রাজনৈতিক অঙ্গণে ব্যাপক দুর্নীতি এবং স্বজনপ্রীতি আফ্রিকার অর্থনীতির দৈন্যতায় ইন্ধন জুগিয়েছে।


title: অস্ট্রেলিয়া (মহাদেশ)

text:
অস্ট্রেলিয়া মহাদেশের আয়তন মোট । এটি বিশ্বের ক্ষুদ্রতম এবং সর্বনিম্ন মহাদেশ যেখানে মানুষ বসবাস করে। সাহুল সোপান ও বাস প্রণালী সহ যে মহাদেশীয় সোপানটি এই মহাদেশের দ্বীপগুলিকে পরস্পরের সঙ্গে জুড়ে রেখেছে সেটির আয়তন । এই সোপানের অর্ধাংশই -এর থেকেও গভীর। অস্ট্রেলিয়া দেশটির অধিকাংশ অঞ্চলই একক ভূখণ্ডের উপর অবস্থিত। এটিই মহাদেশের প্রধান অংশ। সাধারণভাবে অনেক সময় অস্ট্রেলিয়াকে মহাসাগর-বেষ্টিত একটি দ্বীপ-মহাদেশ বলা হয়ে থাকে।
এই অঞ্চলের পুরাতাত্ত্বিক পরিভাষাটি বারবার পরিবর্তিত হয়েছে। ১৯৭০-এর দশকের আগে পর্যন্ত একক প্লেইস্টোসিন ভূখণ্ডটিকে বলা হত "অস্ট্রালেশিয়া"। শব্দটি লাতিন "অস্ট্রালিস" শব্দ থেকে এসেছে, যার অর্থ "দক্ষিণী"। যদিও অস্ট্রালেশিয়া শব্দটি নিউ জিল্যান্ড সহ একটি বৃহৎ অঞ্চলের জন্যও ব্যবহৃত হত। উল্লেখ্য, অস্ট্রেলিয়া যে মহাদেশীয় সোপানের উপর অবস্থিত, নিউ জিল্যান্ড তার উপর অবস্থিত নয়। ১৯৭০-এর দশকের গোড়ার দিকে প্লেইস্টোসিন মহাদেশটির জন্য "গ্রেটার অস্ট্রেলিয়া" শব্দটির ব্যভার শুরু হয়। ১৯৭৫ সালে আয়োজিত একটি সম্মেলনে এবং সেই সম্মেলন-সংক্রান্ত প্রকাশনায় "সাহুল" নামটির ব্যবহার একটি বৃহত্তর অর্থে করা হয়। আগে। সাহুল বলতে সাহুল সোপানটিকেই বোঝানো হত।


title: আফ্রিকা দখলের লড়াই

text: এতকিছু সত্ত্বেও ১৮৭০-এর দশক পর্যন্ত আফ্রিকা মহাদেশের ৯০% স্থানীয় আফ্রিকানদেরই দখলে ছিল। সবচেয়ে বড় আফ্রিকান দেশগুলি ছিল মুসলিম রাষ্ট্র, যেমন মাহদীর সুদান, মানদিঙ্কার সামোরি তুরে, ঊর্ধ্ব নাইজার নদীর তীর ঘেঁষে তুকোলোর সাম্রাজ্য এবং মধ্য নাইজারের সোকোতো খিলাফত। পূর্ব আফ্রিকা ছিল দাস ও হাতির দাঁতের ব্যবসাকেন্দ্র, যেখানে জাঞ্জিবারের সোয়াহিলি-আরব সুলতান আফ্রিকান যুদ্ধনেতাদের সাথে লড়াইয়ে লিপ্ত ছিলেন। ব্রিটিশ নিয়ন্ত্রিত দক্ষিণ আফ্রিকার উত্তরে ছিল একাধিক আফ্রিকান রাষ্ট্র এবং ওলন্দাজ আফ্রিকানারদের দুটি প্রজাতন্ত্র।


title: আফ্রো-ইউরেশিয়া

text: যদি মহাদেশগুলোকে কতগুলো ছড়ানো-ছিটানো বৃহদাকার ভূমি হিসেবে সংজ্ঞায়িত করা হয়,যারা অনেকটা একই সমতলে পরস্পর সংলগ্ন কতগুলো ভূখণ্ডকে একত্রিত করে,তখন এশিয়া,ইউরোপ এবং আফ্রিকা মহাদেশ একক মহাদেশে প্রকাশিত হল,যা আফ্রো-ইউরেশিয়া নামে স্বীকৃত।


title: ভিক্টোরিয়া হ্রদ

text: ভিক্টোরিয়া হ্রদ () আফ্রিকা মহাদেশের বৃহত্তম এবং পৃথিবীর তৃতীয় বৃহত্তম হ্রদ। ক্ষেত্রফলের দিক দিয়ে এটি পৃথিবীর দ্বিতীয় বৃহত্তম বিশুদ্ধ পানির আধার। তবে গভীরতা তুলনামূলকভাবে কম হওয়ায় এটি পানির আয়তনের দিক দিয়ে বিশ্বে সপ্তম বৃহত্তম। তানজানিয়া, কেনিয়া এবং উগান্ডার মধ্যবর্তী একটি সুউচ্চ মালভূমির উপর এটি অবস্থিত। এ হ্রদে প্রায় ৩০০০ টি ছোট-বড় দ্বীপ রয়েছে, যার অনেকগুলোতেই মানব বসতি রয়েছে। নীল নদ এর দীর্ঘতম উৎস সাদা নীলের উৎপত্তি এ হ্রদ থেকেই।


title: হাওড়া জেলা

text: হুগলি নদীর উপর অবস্থিত বিদ্যাসাগর সেতু (পূর্বনাম "দ্বিতীয় হুগলি সেতু") হাওড়া ও কলকাতা শহরের সংযোগরক্ষাকারী একটি সেতু। এই সেতু ভারত তথা সমগ্র দক্ষিণ এশিয়ার অন্যতম বৃহৎ ও উচ্চতম সেতু। ঊনবিংশ শতাব্দীর বিশিষ্ট বাঙালি সংস্কারক ঈশ্বরচন্দ্র বিদ্যাসাগরের নামে এই সেতু উৎসর্গিত হয়েছে। বিদ্যাসাগর সেতু একটি কেবল-স্টেইড বা ঝুলন্ত সেতু। এর প্রধান বিস্তার ৪৫৭ মিটারের কিছু বেশি এবং ডেকের প্রস্থ ৩৫ মিটার। এ সেতুর নির্মাণকাজ শুরু হয়েছিল ১৯৭৮ সালে এবং সেতুটির উদ্বোধন হয় ১০ অক্টোবর, ১৯৯২, বিদ্যাসাগর মহাশয়ের প্রয়াণশতবর্ষে। সেতুর তদারককারী সংস্থা হুগলি রিভার ব্রিজ কমিশন (এইচআরবিসি)। তবে সেতু নির্মাণ করেছিল বিবিজি নামে ব্রেইথওয়েইট, বার্ণ ও জেশপ নামক তিন সংস্থার একটি যৌথ দল।


title: বিদ্যাসাগর সেতু

text:
'বিদ্যাসাগর সেতু', বা 'দ্বিতীয় হুগলি সেতু', ভারতের পশ্চিমবঙ্গ রাজ্যে হুগলি নদীর ওপর অবস্থিত একটি সেতু। এর মাধ্যমে হাওড়া ও কলকাতা শহর দুটির মধ্যে যোগাযোগ রক্ষিত হচ্ছে। সেতুটি সব রকম যানবাহনের ক্ষেত্রেই টোল সেতু হিসেবে ব্যবহৃত হয়। এর মোট দৈর্ঘ্য ৮২২.৯৬ মিটার। এটি ভারতের দীর্ঘতম ঝুলন্ত (কেবল-স্টেইড) সেতু এবং এশিয়ার দীর্ঘতম ঝুলন্ত সেতুগুলির মধ্যে একটি। সেতুটি নির্মাণ করতে মোট ৩৮৮ কোটি টাকা খরচ হয়েছিল। ১৯৯২ খ্রিস্টাব্দের ১০ অক্টোবর সেতুটির উদ্বোধন করা হয়। হুগলি রিভার ব্রিজ কমিশনের অধীনে সরকারি ও বেসরকারি যৌথ উদ্যোগে এই সেতুটি নির্মিত হয়েছিল।
১৯৪৩ খ্রিস্টাব্দে নির্মিত রবীন্দ্র সেতুর (হাওড়া ব্রিজ) দক্ষিণে অবস্থিত বিদ্যাসাগর সেতু হুগলি নদীর ওপর নির্মিত দ্বিতীয় সেতু। উনিশ শতকের বাঙালি শিক্ষাবিদ ও সমাজ সংস্কারক ঈশ্বরচন্দ্র বিদ্যাসাগরের নামানুসারে সেতুটির নামকরণ করা হয়েছে।


title: বিদ্যাসাগর সেতু

text: বিদ্যাসাগর সেতু একটি মাল্টি-কেবল স্টেইড [১৪৪টি (৩৮x৪) কেবল] সেতু। লম্বা দুটি ইস্পাত-নির্মিত পাইলন কেবলগুলিকে ধরে আছে। সেতুটিতে দুটি ইস্পাতের কাঠামোযুক্ত কংক্রিট ডেক রয়েছে। ডেকের দুটি ক্যারেজওয়ের মোট প্রস্থ । সেতুটিতে মোট তিনটি লেন এবং দু-পাশে প্রস্থবিশিষ্ট ফুটপাত রয়েছে। কিন্তু উদ্বোধনের পর থেকেই মানুষের নিরাপত্তার কারণে বিদ্যাসাগর সেতুর ফুটপাত দিয়ে পায়ে হেঁটে যাতায়াত নিষিদ্ধ আছে। রক্ষণাবেক্ষণের সুবিধার্থে কলকাতার দিকে উত্তরের ইস্পাত পাইলনের ধার ঘেঁষে একটি স্বয়ংক্রিয় উন্নায়ক বা লিফট প্রথম থেকেই তৈরি করা হয়েছে। এদিকে পশ্চিমবঙ্গের প্রধান প্রশাসনিক ভবনের কার্যালয় কলকাতার 'মহাকরণ' থেকে হাওড়া শিবপুরের 'নবান্ন'তে স্থানান্তরিত হওয়ায় বিদ্যাসাগর সেতুর গুরুত্ব আগের চেয়ে অনেক বেশি বেড়েছে। ডেকটি মূল দীর্ঘ বিস্তার এবং দু-পাশের প্রতিপাশের বিস্তারের ওপর রয়েছে। এটিকে ধরে আছে সমান্তরাল তারের কেবল। সেতুটির নকশা করেছিল শ্লেইচ বার্গারম্যান অ্যান্ড পার্টনার, নকশা পরীক্ষা করে ফ্রিম্যান ফক্স অ্যান্ড পার্টনার ও বৃহৎ শিল্প নিগম লিমিটেড। সেতুটি নির্মাণ করে গ্যামন ইন্ডিয়া লিমিটেড।


title: বিদ্যাসাগর সেতু

text: প্রকৃতপক্ষে এই সেতু কলকাতা-সন্নিকটস্থ গঙ্গাবক্ষে স্থিত অপর দুই সেতু রবীন্দ্র সেতু ও বিবেকানন্দ সেতুর সহযোগী সেতু হিসাবে নির্মিত হয়েছিল। বিদ্যাসাগর সেতু একটি কেবল-স্টেইড বা ঝুলন্ত সেতু। এর প্রধান বিস্তার ৪৫৭ মিটারের কিছু বেশি এবং ডেকের প্রস্থ ৩৫ মিটার। এই সেতুর নির্মাণকাজ শুরু হয়েছিল ১৯৭৮ সালে এবং সেতুটির উদ্বোধন হয় ১০ অক্টোবর, ১৯৯২, বিদ্যাসাগর মহাশয়ের প্রয়াণ শতবর্ষে। সেতুর তদারককারী সংস্থা হুগলি রিভার ব্রিজ কমিশন (এইচআরবিসি)। তবে সেতু নির্মাণ করেছিল বিবিজে নামে ব্রেথওয়েট, বার্ন ও জেশপ নামে তিনটি সংস্থার একটি যৌথ গোষ্ঠী।


title: ডেভিল'স সী

text: ডেভিল'স সী (; ) বা ড্রাগন ট্রায়াঙ্গেল () বা সাগরের জাদু বা প্যাসিফিক বারমুডা ট্রায়াঙ্গেল নামেও পরিচিত, যা টোকিওর দক্ষিণে প্রায় ১০০ কিমি দূরে মিয়াকে-জিমা (মিয়াকে দ্বীপ) ঘিরে প্রশান্ত মহাসাগরের একটি বিশেষ অঞ্চল। ডেভিল'স সী-কে কখনও কখনও একটি অতিপ্রাকৃতিক অবস্থান হিসেবে বিবেচিত করা মাধ্যমে এই দাবির সত্যতা রীতিমত খোলাসমুক্ত করা হয়েছে। আকার এবং আয়তনের বিভিন্ন স্থানের রিপোর্ট (শুধুমাত্র ১৯৫০ দশকের রিপোর্ট থেকে) অনুসারে এটি জাপানের পূর্ব উপকূলে একটি অনির্দিষ্ট অংশ থেকে ১১০ কিলোমিটার (৫৮ মাইল), উপকূল থেকে ৪৮০ কিলোমিটার (৩০০ মাইল) এবং এমনকি ইও জিমার উপকূলের কাছে থেকে ১,২০০ কিলোমিটার (৭৫০ মাইল) দূরে অবস্থিত।


title: সুড়ঙ্গ

text: যুক্তরাজ্যে রাস্তা বা রেলপথের নিচের যে সুড়ঙ্গ দিয়ে পথযাত্রী, সাইকেল বা প্রাণী চলাচল করে সেটি "সাবওয়ে" হিসেবে পরিচিত। যদিও ভুগর্বস্থ রেলপথ ব্যনস্থা বিভিন্ন শহরে বিভিন্ন নামে পরিচিত। লন্ডনে এটি "টিউব" নামে,গ্লাসগোতে "সাবওয়ে" এবং নিউ ক্যাসলে "মেট্রো" হিসেবে পরিচিত। যেসকল রাস্তা বা রেললাইন অন্য রাস্তা বা রেললাইন এর নিচ দিয়ে যায় তা "সেতু" হিসেবে পরিচিত, অথবা নালির ভেতর দিয়ে গেলে সেটি জলনালি হিসেবে পরিচিত। এখানে একটি বিষয়ে গুরুত্ব দেওয়া প্রয়োজন যে, যদি এটি নিচ দিয়ে যায় তাহলে এটাকে বলা হয় আন্ডারপাস, যদিও যখন একটি রেলপথের নিচ দিয়ে যায় তখন প্রাতিষ্ঠানিকভাবে একে আন্ডারব্রিজ বলে। রাস্তা, নালি বা রেলপথ সম্বলিত একটি লম্বা আন্ডারপাসকে সুড়ঙ্গ বলা হয়ে থাকে, যদিনা এটি অন্য কোন বস্তু বা দালানের নিচ দিয়ে যায়। নদীর নিচে যেকোন আকারের আন্ডারপাসকে সুড়ঙ্গ বলা হয়, এটি যেকোন কিছু পরিবহনের জন্যই হোক না কেন।


title: কালকা-সিমলা রেল

text: ৪৯৩ নাম্বার সেতু, ঐতিহাসিকভাবে যেটা “আর্ক গ্যালারী” নামে পরিচিত। যা কান্দাঘাট ও কানোহ স্টেশনের মধ্যবর্তী স্থানে অবস্থিত। এইটা তিনস্তরের গ্যালারী মতন পাথরের তৈরী। ২২৬ নাম্বার সেতু, যা সন্বোয়ারা ও ধরনমপুরের মাঝে অবস্থিত। যা পাচ স্তর বিশিষ্ট গ্যালারীর মত।


title: সয়ূজ টিএম-৩০

text: সয়ূজ টিএম-৩০ (রুশ:  Союз ТМ-30, Union TM-30)  হল একটি সয়ূজ মিশন, যা মির ইও-২৮ নামেও পরিচিত। এটি  মির মহাকাশ স্টেশনের ৩৯ তম ও চূড়ান্ত মানব মহাকাশ উড্ডয়ন। এই অভিযানের কর্মীরা মিরকর্প নামের একটি ব্যক্তিমালিকানাধীন প্রতিষ্ঠান হতে এসেছিল এবং মহাকাশ স্টেশনের মেরামত, পুনঃসক্রিয়করণ করেন। কর্মীরা স্টেশনটিকে পুনঃসরবরাহ করেছিল এবং ৩৬০ নিম্নবিন্দু (অপদূরবিন্দু) ও ৩৭৮ কিলোমিটারের উচ্চবিন্দু (অপদূরবিন্দু) (যথাক্রমে ২২৩ ও ২৩৫ মাইল) এর একটি কক্ষপথে উন্নত করেছিল। এই কক্ষপথ স্থানান্তর যা প্রোগ্রেস এম ১-১ এবং এম ১-২ মহাকাশযানের ইঞ্জিন ব্যবহার করে করা হয়েছিল তা নাসার অভিপ্রায় অনুযায়ী মির ও আন্তর্জাতিক মহাকাশ স্টেশন এর মধ্যে আন্তঃসংযোগ অসাধ্য করে তুলে। এটাই কোনো মহাকাশ স্টেশনে ব্যক্তিগতভাবে হওয়া প্রথম অভিযান।


title: সপ্তম জয়বর্মণ

text: অ্যাংকর থম ("গ্র্যান্ড অ্যাংকর" বা "ধম্মের আংকোর") ছিল একটি নতুন সিটি সেন্টার, সোনালি দিনগুলিতে যাকে ইন্দ্রপ্রত্থ বলে উল্লেখ করা হতো। নতুন শহরটির কেন্দ্রস্থলটি তার সবচেয়ে বড় সৌধগুলির মধ্যে একটি দাঁড়িয়ে রয়েছে- যে মন্দিরটি এখন বেয়ন নামে পরিচিত, এটি একটি বহুমুখী, বহুরত্ন মন্দির যা বৌদ্ধ ও হিন্দু আইকনোগ্রাফি মিশ্রিত করে নির্মিত হয়েছিল। এর বাইরের দেয়ালগুলিতে কেবল যুদ্ধের চিত্র নয়, খেমার সেনাবাহিনীর দৈনন্দিন জীবন এবং তার অনুসারীদের জীবনযাত্রাও অঙ্কিত রয়েছে। এই চিত্রগুলি পশুদের, শিকারী, রান্নারত নারীমূর্তি, চীনা ব্যবসায়ীদের সাথে ব্যবসারত মহিলা ব্যবসায়ীদের এবং সাধারণ পদাতিক সৈন্যদেরচিত্রাবলী দেখায়। এছাড়াও এখানে চিত্রিত রয়েছে টোনলে সাপের উপরে সংঘটিত একটি নৌযুদ্ধের কাহিনী।


title: বিদ্যাসাগর সেতু

text: ১৯৭২ খ্রিস্টাব্দের ২০ মে, ভারতের প্রধানমন্ত্রী ইন্দিরা গান্ধি এই সেতুর শিলান্যাস করেন। যদিও এই ঝুলন্ত সেতু (সেই সময়ে এই সেতুটি একই ধরনের সেতুগুলির মধ্যে বিশ্বের দীর্ঘতম স্প্যান ব্রিজ ছিল) নির্মাণের কাজ শুরু হয় ১৯৭৯ খ্রিস্টাব্দের ৩ জুলাই। কলকাতার নদীতীরে একটি কূপ খননের মাধ্যমে। সেতুটি সম্পূর্ণ হতে মোট ২০ বছর (অবশ্য তার মধ্যে সাত বছর কোনো নির্মাণকাজই হয়নি) সময় লেগেছিল। ১৯৯২ খ্রিস্টাব্দের ১০ অক্টোবর পশ্চিমবঙ্গের মুখ্যমন্ত্রী জ্যোতি বসুর সভাপতিত্বে ভারতের প্রধানমন্ত্রী পি ভি নরসিমহা রাও সেতুটির উদ্বোধন করেন।


title: তুর্কমেনিস্তান

text: তুর্কমেনিস্তানের অধিকাংশ এলাকা সমতল বা ঢেউখেলানো বালুময় মরুভূমি, যার মধ্যে স্থলে স্থলে বালিয়াড়ি দেখতে পাওয়া যায়। দক্ষিণে ইরানের সাথে সীমান্তে রয়েছে পর্বতমালা। কারাকুম মরুভূমির কাছে অবনমিত ভূমি দেখতে পাওয়া যায়।


title: কারাকুম মরুভূমি

text:
বর্তমান দিনের তুর্কমেনিস্তান ের অধিকাংশ অঞ্চল জুড়ে, কারাকুম মরুভূমি, কাস্পিয়ান সাগরের পূর্বদিকে অবস্থিত। উত্তরদিকে রয়েছে আরল সাগর এবং উত্তর-পূর্বে রয়েছে আমু দরিয়া নদী এবং কাইজেল কুম মরুভূমি । আরল সাগরের জলস্তর নেমে যাওয়ায়, কারাকুম মরুভূমি ধীরে ধীরে 'আরাল-কারাকুম' হিসেবে সম্প্রসারিত হয়ে চলেছে। সবচেয়ে সাম্প্রতিকতম জলস্তর ড্রপ হয়েছে, প্রাক্তন সোভিয়েত ইউনিয়ন-এর, সেচ প্রকল্প রূপায়নের সময়।  যদিও উত্তর Aral সাগর বর্তমানে ক্রমবর্ধমান, দক্ষিণ Aral সাগর এখনও জলশূন্য হয়ে চলেছে,এবং এইভাবে মরুভূমি বিস্তৃত হয়ে চলেছে।
কারাকুম মরুভূমিতে দারভাজা গ্যাস ক্রেটার অবস্থিত।এছাড়া, এই এলাকায় উল্লেখযোগ্য পরিমাণ তেল এবং প্রাকৃতিক গ্যাস আমানত আছে।


title: উজবেকিস্তান

text: উজবেকিস্তানের ৮০% এলাকা সমতল মরুভূমি। দেশের পূর্বভাগে রয়েছে সুউচ্চ পর্বতমালা যেগুলি ৪,৫০০ মিটার উচ্চতা পর্যন্ত উঠে গেছে। উজবেকিস্তানের দক্ষিণ-পূর্ব প্রান্ত তিয়ান শান পর্বতমালার পশ্চিম পাদদেশ নিয়ে গঠিত। উজবেকিস্তানের উত্তরের নিম্নভূমি কিজিল কুম নামের এক বিশাল মরুভূমি, যা দক্ষিণ কাজাকিস্তানেও প্রসারিত হয়েছে। ফের্গানা উপত্যকা উজবেকিস্তানের সবচেয়ে উর্বর অঞ্চল; এটি কিজিল কুম মরুভূমির ঠিক পূর্বে অবস্থিত এবং উত্তর, দক্ষিণ ও পশ্চিমে পর্বতমালা দ্বারা বেষ্টিত। সির দরিয়া নদী এই অঞ্চলটিকে কিজিল কুম মরুভূমি থেকে পৃথক করেছে। আমু দরিয়া অপর গুরুত্বপূর্ণ নদী।


title: আফগানিস্তানের ভূগোল

text:
আফগানিস্তানের উত্তর সীমানায় তুর্কমেনিস্তান, উজবেকিস্তান ও তাজিকিস্তান; পূর্বে চীন এবং পাকিস্তান-নিয়ন্ত্রিত জম্মু ও কাশ্মীর; দক্ষিণে পাকিস্তান এবং পশ্চিমে ইরান।
দেশটির আয়তন ৬৫২,২২৫ বর্গ কিমি (২৫১,৮২৫ বর্গমাইল)। পূর্ব-পশ্চিমে এর সর্বোচ্চ দৈর্ঘ্য ১,২৪০ কিমি (৭৭০ মাইল); উত্তর-দক্ষিণে সর্বোচ্চ ১,০১৫ কিমি (৬৩০ মাইল)। উত্তর-পশ্চিম, পশ্চিম ও দক্ষিণের সীমান্তবর্তী এলাকাগুলি মূলত মরুভূমি ও পর্বতশ্রেণী। উত্তর-পূর্বে দেশটি ধীরে ধীরে উঁচু হয়ে হিমবাহ-আবৃত পশ্চিম হিমালয়ের হিন্দুকুশ পর্বতের সাথে মিশে গেছে। আমু দরিয়া নদী ও এর উপনদী পাঞ্জ দেশটির উত্তর সীমান্ত নির্ধারণ করেছে।


title: তুরস্কের ভূগোল

text: তুরস্ক দক্ষিণ-পশ্চিম এশিয়ার আনাতোলিয়া উপদ্বীপের সম্পূর্ণ অংশ এবং দক্ষিণ-পূর্ব ইউরোপের বলকান উপদ্বীপের দক্ষিণ প্রান্তের অংশবিশেষ নিয়ে গঠিত। ফলে ভৌগলিকভাবে দেশটি একই সাথে ইউরোপ ও এশিয়ার অন্তর্ভুক্ত। আলাতোলীয় অংশটি তুরস্কের প্রায় ৯৭% আয়তন গঠন করেছে। এটি মূলত একটি পর্বতবেষ্টিত উচ্চ মালভূমি। আনাতোলিয়ার উপকূলীয় এলাকায় সমভূমি দেখতে পাওয়া যায়। তুরস্কের দক্ষিণ-ইউরোপীয় অংশটি ত্রাকিয়া নামে পরিচিত; এটি আয়তনে তুরস্কের মাত্র ৩% হলেও এখানে তুরস্কের ১০% জনগণ বাস করে। এখানেই তুরস্ক ও গোটা ইউরোপের সবচেয়ে জনবহুল শহর ইস্তানবুল অবস্থিত (জনসংখ্যা প্রায় ১ কোটি ১৩ লক্ষ)। ভূমধ্যসাগর ও কৃষ্ণ সাগরকে সংযুক্তকারী বসফরাস প্রণালী, মর্মর সাগর ও দার্দানেল প্রণালী ত্রাকিয়া ও আনাতোলিয়াকে পৃথক করেছে।


title: তুরস্ক


title: কারাকুম মরুভূমি

text: কারাকুম মরুভূমি, অথবা কারা-কুম এবং গারা-গাম (, ; ;) হল মধ্য এশিয়ার একটি মরুভূমি।তুর্কি অভিধান অনুযায়ী, নামটির আক্ষরিক অর্থ "কালো বালি" , মরুভূমির বালুকাময় উপরিভাগের তলদেশে ছড়িয়ে থাকা কালো মৃত্তিকার কারণে এই নামকরণ। এটি তুর্কমেনিস্তান-এর প্রায় ৭০ শতাংশ বা প্রায় .৩৫০, ০০০ বর্গ কিলোমিটার অঞ্চল জুড়ে রয়েছে।


title: আফগানিস্তান


title: তাতারস্তান

text:
প্রজাতন্ত্রের প্রধান জলাধারার নামসমূহ (তাতার নাম সহ):
বৃহত্তম হ্রদ কাবান. সবচেয়ে বড় জলাভূমি কুলয়াগশ জলাভূমি।তাতারস্তানের প্রধান প্রাকৃতিক সম্পদ সমূহ হলো তেল, প্রাকৃতিক গ্যাস, জিপসাম, এবং আরো অন্তর্ভুক্ত। এটা অনুমান করা হয় যে প্রজাতন্ত্রের এক বিলিয়ন টন তেল মজুত রয়েছে ।তাতারস্তান সীমানা্র মধ্যে  নিকটতম প্রাচীন পরিচিত সংগঠিত রাষ্ট্র হল ভলগা বুলগেরিয়া (c. ৭০০-১২৩ল)।ভলগা বুলগেরিয়াদের ইনার ইউরেশিয়া, মিডিল ইস্ট এবং বাল্টিক রাজ্য জুড়ে বাণিজ্যে সুনাম ও যোগাযোগ ছিল।খাজার্স, কিইভেন রুস এবং কুমান-কিপচক্স সমূহের চাপ এবং হুমকি সত্যেও নিজেদের স্বাধীনতা বজায় রাখতে পেরেছিল।৯২২ খ্রিস্টাব্দে ইবনে-ফাদলান এর সময় বাগদাদ থেকে আগত ধর্মপ্রচারকদের ধারা ইসলামের পরিচিত ঘটে।


title: নেগেভ

text: নেগেভ মরুভূমি অর্ধেকেরও বেশি ইসরায়েলকে আচ্ছাদিত করে, এর আয়তন প্রায় ১৩,০০০ বর্গ কিলোমিটার (৪,৭০০ বর্গ মাইল) অথবা দেশের ভূমি এলাকার ৫৫%। এটি একটি উল্লিখিত ত্রিভুজ আকৃতি গঠন করে, যার পশ্চিম দিকটি সিনাই উপদ্বীপয়ের মরুভূমির সাথে সংলগ্ন এবং এর পূর্ব সীমানাটি হল আরাবাহ উপত্যকা। নেগেভের বেশ কিছু আকর্ষণীয় সাংস্কৃতিক ও ভূতাত্ত্বিক বৈশিষ্ট্য রয়েছে। বৈশিষ্ট্যগুলির মধ্যে হল তিনটি বিশাল, ক্রাত্হক মখতেশিম (বক্স ক্যানিয়ন)। ক্রাত্হক মখতেশিমগুলি হল মখতেশ রমন, হমখেতেশ হগদোল এবং হাফতেশ হাকাতন।


title: ক্যামিলা, ডাচেস অব কর্নওয়াল

text: ক্যামিলা, ডাচেস অব কর্নওয়াল, জিসিভিও, সিএসএম (; জন্ম: ১৭ জুলাই, ১৯৪৭) ব্রিটেনের রাণী দ্বিতীয় এলিজাবেথের জ্যেষ্ঠ পুত্র ও রাজসিংহাসনের প্রত্যাশী চার্লস, প্রিন্স অব ওয়েলসের দ্বিতীয় স্ত্রী। সাবেক পার্কার বোলসের বিবাহের পূর্বেকার নাম ছিল ক্যামিলা রোজমেরি।


title: দ্বিতীয় এলিজাবেথ

text: ১৯৪৭ সালে এলিজাবেথের দাম্পত্য সঙ্গী হলেন প্রিন্স ফিলিপ, ডিউক অফ এডিনবরা। প্রিন্স ফিলিপ গ্রীস ও ডেনমার্কের রাজকীয় পরিবারে জন্মগ্রহণ করেন। বিয়ের পূর্বমুহুর্তে প্রিন্স ফিলিপ যুক্তরাজ্যের নাগরিকত্ব গ্রহণ করেন ও নাম পরিবর্তন করেন ফিলিপ মাউন্টব্যাটেন নামে। বিয়ের দিন তিনি ডিউক অব এডিনবরা পদবীধারী হন ও ১৯৫৭ সালে যুক্তরাজ্যের প্রিন্স হন। তাঁদের চার সন্তান রয়েছে: চার্লস, অ্যানি, অ্যান্ড্রু এবং এডওয়ার্ড।


title: ক্যাথরিন, ডাচেস অব কেমব্রিজ

text: ক্যাথরিন, ডাচেস অফ কেমব্রিজ (; জন্ম: ৯ জানুয়ারি, ১৯৮২) হলেন চার্লস, প্রিন্স অব ওয়েলস এবং ডায়ানা, প্রিন্সেস অব ওয়েলসের জ্যেষ্ঠ পুত্র এবং রাণী দ্বিতীয় এলিজাবেথ ও প্রিন্স ফিলিপ, ডিউক অব এডিনবরার তৃতীয় জ্যেষ্ঠ পৌত্র প্রিন্স উইলিয়ামের পত্নী। ২০১১ সালের ২৯ এপ্রিল ওয়েস্টমিনস্টার অ্যাবেতে দীর্ঘদিনের বন্ধু প্রিন্স উইলিয়ামের সাথে তাঁর বিবাহ-পর্ব সম্পন্ন হয়। তাঁর বিবাহ-পূর্ব নাম ছিল ক্যাথরিন এলিজাবেথ মিডলটন; ডাক নাম "কেট"।


title: দ্বিতীয় এলিজাবেথ

text: এলিজাবেথ আলেকজান্দ্রা মেরি বা দ্বিতীয় এলিজাবেথ (, জন্ম: ২১ এপ্রিল, ১৯২৬) হচ্ছেন বিশ্বের ১৬টি সার্বভৌম রাষ্ট্র, অর্থাৎ কমনওয়েলথ রাষ্ট্রসমূহের বর্তমান রাণী ও রাষ্ট্র প্রধান। কমনওয়েলথ রাষ্টসমূহ হচ্ছে: যুক্তরাজ্য, কানাডা, অস্ট্রেলিয়া, পাপুয়া নিউগিনি, নিউজিল্যান্ড, জামাইকা, বারবাডোস, বাহামাস, গ্রেনাডা, সলোমন দ্বীপপুঞ্জ, টুভালু, সেন্ট লুসিয়া, সেন্ট ভিনসেন্ট ও গ্রেনাডাইন, বেলিজ, অ্যান্টিগুয়া ও বার্বুডা এবং সেন্ট কিট্‌স ও নেভিস। কমনওয়েলথ প্রধান ছাড়াও তিনি ৫৪ সদস্যবিশিষ্ট কমনওয়েলথ অফ নেশনসেরও প্রধান হিসেবে দায়িত্ব পালন করেন।কমনওয়েলথ অফ নেশনসের মধ্যে ভারত বর্ষের ভারতপাকিস্তানবাংলাদেশ সহ আরও ৫১টি দেশ এ সংস্থার অন্তর্ভূক্ত।মূলত ব্রিটিশরা পূর্বে যেসব দেশ শাসন করেছেন তারাই এই সংস্থার অন্তভূর্ক্ত। দ্বিতীয় এলিজাবেথ যুক্তরাজ্যের শাসনকর্তা এবং চার্চ অফ ইংল্যান্ডেরও প্রধান।


title: জিযেলি বিন্ডচিন

text: ২০০৯ সালের ১৯ জুন "পিপল" ম্যাগাজিন প্রতিবেদন প্রকাশ করে যে, ব্র্যাডির সাথে জিযেল প্রথম বারের মতো মা হতে চলেছেন, এবং ডিসেম্বরের ১৪ তারিখ শিশুটির জন্ম হওয়ার কথা। ৮ ডিসেম্বর জিযেল বোস্টনে একটি পুত্র সন্তানের জন্ম দেন। ১৮ ডিসেম্বর, ২০০৯ সালে তাঁর ওয়েবসাইটের জিযেল ছেলের নাম বেঞ্জামিন বলে উল্লেখ করেন। পরবর্তীতে এপ্রিল ২০১০-এ "ভোগ" ম্যাগাজিনের এক সংখ্যায় তিনি ছেলের পুরো নাম বেঞ্জামিন রেইন ব্র্যাডি বলে উল্লেখ করেন। ছেলের মধ্যনাম রেইন এসেছে বিন্ডচিনের বাবার নাম রেইনাল্ডোর নামানুসারে।


title: প্রিন্স লুইস অব কেমব্রিজ

text:
প্রিন্স লুইস অব কেমব্রিজ (লুইস আর্থার চার্লস; ; জন্ম ২৩ এপ্রিল ২০১৮) হচ্ছে প্রিন্স উইলিয়াম, ডিউক অব কেমব্রিজ এবং ক্যাথরিন মিডলটন এর তৃতীয় সন্তান এবং দ্বিতীয় পুত্র। তিনি রাণী দ্বিতীয় এলিজাবেথ ও প্রিন্স ফিলিপ, ডিউক অফ এডিনবরার প্র-পৌত্র। কমনওয়েলথ রাজ্য নামে পরিচিত ষোলটি স্বাধীন সার্বভৌম রাষ্ট্রের (যুক্তরাজ্য, কানাডা, অস্ট্রেলিয়া, নিউজিল্যান্ড, জামাইকা, বারবাডোস, বাহামা, গ্রেনাডা, পাপুয়া নিউ গিনি, সলোমন দ্বীপপুঞ্জ, টুভালু, সেন্ট লুসিয়া, সেন্ট ভিনসেন্ট অ্যান্ড দ্য গ্রেনাডাইন, বেলিজ, অ্যান্টিগুয়া ও বার্বুডা এবং সেন্ট কিটস ও নেভিস) সিংহাসনের উত্তরাধিকারীর সারিতে তাঁর অবস্থান পঞ্চম স্থানে রয়েছে। ব্রিটিশ রাজসিংহাসনে তাঁর পূর্বে রয়েছেন দাদা চার্লস, প্রিন্স অফ ওয়েলস, বাবা প্রিন্স উইলিয়াম, ডিউক অফ কেমব্রিজ, বড় ভাই প্রিন্স জর্জ অব কেমব্রিজ এবং বড় বোন প্রিন্সেস শার্লট অফ ক্যামব্রিজ।
৪ সেপ্টেম্বর ২০১৭-এ কেনসিংটন প্যালেস ঘোষনা দেয় যে প্রিন্স উইলিয়াম, ডিউক অব কেমব্রিজ এবং ক্যাথরিন ডাচেস তাঁদের তৃতীয় সন্তানের প্রত্যাশা করছেন। ২৩ এপ্রিল ১১:০১ বিএসটি (১০:০১ ইউটিসি) তাঁদের একটি পুত্রসন্তান জন্ম হয়। জন্মের ৭ ঘন্টা পরে তাকে লিন্ডো উইং অব সেন্ট মেরি হাসপাতালে জনসম্মুখে দেখা যায়। বিবিসির প্রতিবেদনে বলা হয়েছে, নতুন রাজপুত্রের বাবা ও ভাইয়ের পুরো নামের মাঝের শব্দ হিসেবে লুইস রয়েছে। প্রিন্স উইলিয়ামের দাদা প্রিন্স ফিলিপের চাচা লর্ড মাউন্টব্যাটেনের পুরো নামের প্রথম শব্দও লুইস। আর বর্তমান রানি দ্বিতীয় এলিজাবেথের বাবা ষষ্ঠ জর্জের পুরো নামের মাঝের শব্দ হিসেবে রয়েছে আর্থার। এই শব্দগুলো নিয়ে নতুন রাজপুত্রের নাম রাখা হয়েছে লুইস আর্থার চার্লস।১৯১৭ সালে রাজা পঞ্চম জর্জ এবং ২০১২ সালে রাণী দ্বিতীয় এলিজাবেথ প্রণীত রাজাজ্ঞা পত্রের মাধ্যমে জন্মসূত্রে প্রিন্স লুইস ব্রিটিশ রাজকুমার হয়েছেন এবং তাকে রয়্যাল হাইনেস নামে সম্বোধন করতে হবে। একারনে তাঁকে ডাকা হবে "হিজ রয়্যাল হাইনেস" প্রিন্স লুইস অফ কেমব্রিজ"।


title: দ্বিতীয় এলিজাবেথ

text: তাঁর পিতা ষষ্ঠ জর্জ ছিলেন ১৯৩৬ সালে ব্রিটিশ সাম্রাজ্যের প্রধান। এলিজাবেথ ছিলেন রাজা জর্জের প্রথম সন্তান। ২১ এপ্রিল ১৯২৬ সালে এলিজাবেথ মেফেয়ারের লন্ডন হাউসে জন্মগ্রহণ করেন। এলিজাবেথের বোন প্রিন্সেস মার্গারেট ১৯৩০ সালে জন্মগ্রহণ করেন। মারিয়ন ক্রফোর্ডের তত্ত্বাবধানে এলিজাবেথের ঘরোয়া পরিবেশে শিশুশিক্ষার ব্যবস্থা করা হয়। এলিজাবেথ নিজ বাড়িতে শিক্ষাগ্রহণ করেছেন।


title: ফ্রান্সিস বেকন

text: সেখানে তাঁর বড় ভাই এন্থোনি বেকনের সাথে তিন বছর ডক্টর জন হুইটগিফটের অভিভাবকত্বে শিক্ষা গ্রহণ করেন। বেকনের শিক্ষা ল্যাটিন এবং মধ্যযুগীয় পন্থায় ছিল। তিনি পটিয়া বিশ্ববিদ্যালয়তেও পড়াশোনা করেন। ক্যাম্ব্রিজে থাকাকালীন সময়ে প্রথম রানী এলিজাবেথের সাথে তাঁর দেখা হয়। রানী এলিজাবেথ তাঁর অকালপক্ক পাণ্ডিত্যে মুগ্ধ হন এবং তাঁকে "দ্যা ইয়ং লর্ড কিপার" নামে সম্বোধিত করেন।


title: ষষ্ঠ জর্জ

text: তাঁর প্রপিতামহী রাণী ভিক্টোরিয়ার শাসনামলে তিনি জন্মগ্রহণ করেন। তিনি সম্রাট পঞ্চম জর্জ, ডিউক অব ইয়র্কের দ্বিতীয় পুত্র সন্তান ছিলেন । রাজা পঞ্চম জর্জ ছিলেন রাজা সপ্তম এডওয়ার্ড এবং রাণী আলেকজান্দ্রার ২য় সন্তান। তাঁর মা ডাচেস অব ইয়র্ক (পরবর্তীতে রাণী মেরি) ছিলেন ফ্রান্সিস, ডিউক অব টেক এবং ডাচেস অব টেকেরে জ্যেষ্ঠা সন্তান ও একমাত্র কন্যা। দ্বিতীয় পুত্র হওয়ায় স্বাভাবিকভাবেই ষষ্ঠ জর্জ রাজ্যের শাসনভার গ্রহণের জন্যে প্রস্তুত ছিলেন না। শৈশবের অধিকাংশ সময়ই তিনি জ্যেষ্ঠ ভ্রাতা এডওয়ার্ডের ছত্রচ্ছায়ায় ব্যয় করতেন। প্রথম বিশ্বযুদ্ধকালীন সময়ে তিনি রাজকীয় নৌবাহিনী এবং রাজকীয় বিমানবাহিনীতে কর্মরত ছিলেন। বিশ্বযুদ্ধের পর তিনি জনসমক্ষে হাজির হন। ১৯২৩ সালে এলিজাবেথ বোয়েজ-লিওন নামীয় এক রমণীর পাণিগ্রহণ করেন। তাঁদের সংসারে এলিজাবেথ এবং মার্গারেট নামীয় দুই কন্যা সন্তান রয়েছে।


title: বেন স্টিলার

text:
এই যুগলকে একসাথে “জুল্যান্ডার”, “ডজবলঃ এ ট্রু আন্ডারডগ স্টোরি” এবং “এরেস্টেড ডেভেলপমেন্ট” ছবিতে দেখা গেছে। দুজনেই এখন নিউ ইয়র্ক এর ওয়েস্টচেস্টার কাউন্টিতে বাস করেন। তাঁদের দুটি সন্তান আছে, একটি মেয়ে এলা অলিভিয়া, জন্ম এপ্রিল ৯, ২০০২ এবং একটি ছেলে কুইনলিন ডেম্পসি, জন্ম জুলাই ১০, ২০০৫। কুইলিন ৩ বছর বয়সেই তার বাবার সাথে “মাদাগাস্কারঃ এস্কেপ ২ আফ্রিকা” ছবিতে একজন কণ্ঠশিল্পী হিসাবে কাজ করেছে।
স্টিলার আমেরিকার ডেমোক্রেট দলের সমর্থক এবং তিনি ২০০৪ সালের নির্বাচনী প্রচারণার জন্য জন কেরিকে অর্থ দান করেন। ফেব্রুয়ারি ২০০৭ এ তিনি বারাক ওবামা এর হয়ে ফান্ড রাইজার হিসাবে কাজ করেন এবং পরবর্তিতে ২০০৮ সালের নির্বাচনী প্রচারনায় অর্থ দান করেন ওবামা, জন এডয়ার্ড, এবং হিলারি ক্লিনটন এর জন্য। স্টিলার এছাড়াও বিভিন্ন দাতব্য সংস্থার সমর্থক যার মধ্যে রয়েছে “ডিক্লেয়ার ইউরসেলফ”, “এলিজাবেথ গ্লাসের পেডিয়াট্রিক এইডস ফাউন্ডেশন” এবং “স্টারলাইট স্টারব্রাইট চিলড্রেন ফাউন্ডেশন”। স্টিলার পশু অধিকার এর সক্রিয় সদস্য। ২০১০ সালে স্টিলার “জেনিফার এনিস্টন”, “কোর্টনি কক্স”, রবিন উইলিয়ামস এবং অন্যান্য হলিউড তারকার সাথে “দ্য কোভ পিএসএঃ মাই ফ্রেন্ড ইজ...” এ যুক্ত হন, যাতে ডলফিন শিকার থামানো এবং জাপানি মানুষদেরকে ডলফিনের মাংস খাওয়া থেকে থামানো কারণ এতে বিষাক্ত পারদ থাকে।


title: এয়ার ভাইস মার্শাল

text: এটি একটি দুই-তারকা বিশিষ্ট পদবী। এই পদবীটি এয়ার কমোডর পদবীর ঠিক উপরের পদবী এবং এয়ার মার্শাল পদবীর ঠিক নিম্নের পদবী হিসাবে প্রচলিত।


title: এয়ার ভাইস মার্শাল

text: এয়ার ভাইস মার্শাল (AVM) বিমান বাহিনীর কর্মকর্তাদের ক্ষেত্রে ব্যবহৃত্ একটি দুই-তারকা পদবী; যা মূলত: ব্রিটিশ বিমান বাহিনীতে প্রচলিত রয়েছে। উপনিবেশিক যুগের ধারাবাহিকতায় ব্রিটেনের সাবেক উপনিবেশ কিন্তু বর্তমানে স্বাধীন রাষ্ট্রগুলোতেও এই পদবী প্রদান করা হয়।


title: ম্যালকম মার্শাল

text: ম্যালকম ডেঞ্জিল মার্শাল (; জন্ম: ১৮ এপ্রিল, ১৯৫৮ - মৃত্যু: ৪ নভেম্বর, ১৯৯৯) বার্বাডোসে জন্মগ্রহণকারী ওয়েস্ট ইন্ডিজের বিখ্যাত আন্তর্জাতিক ক্রিকেট তারকা ছিলেন। বিশ্ব ক্রিকেট অঙ্গনে ‘ম্যাকো’ ডাকনামে পরিচিত ম্যালকম মার্শাল প্রধানতঃ ফাস্ট বোলার ছিলেন। টেস্ট ক্রিকেটে তাঁকে অত্যন্ত সুন্দর বোলিং ভঙ্গীমার অধিকারী ও দ্রুতগতির পেসার হিসেবে বিবেচনা করা হয়। প্রতি উইকেট লাভে তাঁকে গড়ে ২০.৯৪ রান দিতে হয়েছে যা ২০০ বা ততোধিক উইকেটলাভকারী বোলারদের মধ্যে অন্যতম সেরা বোলিং গড়। বোলিংয়ে তাঁর এ সফলতা আসলেও তিনি অন্যান্য ফাস্ট বোলারের তুলনায় কম উচ্চতাসম্পন্ন ছিলেন। যেখানে তাঁর উচ্চতা ৫ ফুট ১১ ইঞ্চি (১.৮০ মিটার); সেখানে অন্যান্য পেসারের গড় উচ্চতা ৬ ফুটের (১.৮ মিটার) চেয়ে বেশী। ওয়েস্ট ইন্ডিজের প্রথিতযশা ফাস্ট বোলার জোয়েল গার্নার, কার্টলি অ্যামব্রোস এবং কোর্টনি ওয়ালশের উচ্চতা ৬ ফুট ৬ ইঞ্চি (১.৯৮ মিটার)। বিপজ্জনক বাউন্সার প্রদানে তাঁর সবিশেষ খ্যাতি ছিল। মাঝারিসারির ব্যাটসম্যানরূপে তিনি ১০টি টেস্ট অর্ধ-শতক এবং সাতটি প্রথম-শ্রেণীর শতক করেছেন।


title: শন মাইকেলস

text:
তিনি বর্তমানে র ব্র্যান্ডে যুক্ত রয়েছেন। ২০১৬ সাল থেকে তিনি ডাব্লিউডাব্লিউই পারফর্মেন্স সেন্টার এর একজন ট্রেইনার হিসেবে নিযুক্ত রয়েছে।
তিনি ১৯৮৮ সাল থেকে ১৯৯৮ সাল পর্যন্ত ডাব্লিউডাব্লিউএফ এ কুস্তি করেন। কিন্তু ১৯৯৮ সালে ইঞ্জুরিতে পড়লে অবসর নেন। ১৯৯৮ থেকে ২০০০ সাল পর্যন্ত তিনি ডাব্লিউডাব্লিউএফ এর অনস্ক্রিন কমিশনারের ভূমিকা পালন করেন। ২০০২ সাল থেকে তিনি আবার কুস্তি করা শুরু করেন। ২০১০ সালে তিনি আন্ডারটেকারের কাছে হেরে অবসর নেন। ডাব্লিউডাব্লিউই সুপার শো-ডাউন এর পরের "র" তে অক্টোবর ৬,২০১৮ এর এপিসোডে মাইকেলস ট্রিপল এইচ এর সাথে ডিএক্স আবার পূর্ণগঠন করে। এবং বলে ক্রাউন জুয়েল এ ব্রাদার্স অফ ড্রিসট্রাংকশন (দ্য আন্ডারটেকার এবং কেইন) এর সাথে ম্যাচ খেলবে।


title: ফালি হোমি মেজর

text:
এয়ার চীফ মার্শাল ফালি হোমি মেজর পিভিএসএম, এভিএসএম, এসসি, ভিএম, এডিসি (অবঃ, আইএএফ) ভারতীয় বিমান বাহিনীর ২১তম চীফ অব দ্যা এয়ার স্টাফ (বিমান বাহিনী প্রধান) ছিলেন। ফালি ২০০৭ সালের ১ এপ্রিল তারিখে ভারতীয় বিমান বাহিনী প্রধান হিসেবে দায়িত্ব গ্রহণ করেন, এবং একজন হেলিকপ্টার বৈমানিক হিসেবে তিনিই সর্বপ্রথম এ পদে অধিষ্ঠিত হন। ২০০৯ সালের ৩১ মেতে তিনি বিমান বাহিনী প্রধানের দায়িত্ব থেকে অব্যাহতি পান এবং তার স্থলাভিষিক্ত হন লড়াকু বৈমানিক এয়ার চীফ মার্শাল পি ভি নায়েক।
১৯৬৭ সালের ৩১ ডিসেম্বর ফালি কমিশন পান ভারতীয় বিমান বাহিনীর উড্ডয়ন শাখায় হেলিকপ্টার বৈমানিক হিসেবে। তিনি বিমান বাহিনীতে মোট ৪১ বছর চাকরী করেছেন এবং কর্মজীবনে ভারতীয় বিমান বাহিনীর প্রায় সব গুরুত্বপূর্ণ পদে উঠেছেন। তিনি দিল্লির ন্যাশনাল ডিফেন্স কলেজ এবং এমহাউ এর আর্মি ওয়ার কলেজ থেকে কোর্স করার পাশাপাশি আরো বিভিন্ন প্রকারের কোর্স করেছেন যেমন 'জুনিয়র কমান্ডার্স কোর্স', 'জাঙ্গল এ্যান্ড স্নো সারভাইভ্যাল কোর্স' এবং অন্যান্য উচ্চতর অধিনায়কত্ব করার কোর্স। তাকে হেলিকপ্টার অভিযানের যুগ্ম পরিচালক এবং পরিবহন এবং হেলিকপ্টার অভিযান পরিদপ্তরের পরিচালক হিসেবে নিয়োগ দেওয়া হয়েছিলো। ১৯৯৯ সালে কার্গিল যুদ্ধের সময় তিনি লেহ (লাদাখ) এলাকার এয়ার অধিনায়ক ছিলেন।


title: গঙ্গাজল (চলচ্চিত্র)

text: বিহারের কাল্পনিক শহর তেজপুরে সুপারিন্টেনডেন্ট অফ পুলিশ পদে নতুন যোগ দিতে আসেন আই পি এস অফিসার অমিত কুমার। অমিত সৎ ও সাহসী অফিসার হিসেবে পুলিশ মহলে পরিচিত। তেজপুর শহর মাফিয়া, অপরাধী, তোলাবাজ ও ক্ষমতাবান রাজনৈতিক নেতার অঙ্গুলিহেলনে চলে। এই মাফিয়াদের প্রধান সাধু যাদব ও তার পুত্র সুন্দর যাদব। স্থানীয় পুলিশের বড়কর্তারাও তাকে ভয় পায়, বখরা নিয়ে সন্তুষ্ট থাকে। অমিত কুমার শহরে এসেই বুঝতে পারেন থানার বহু অফিসারকে নিজের কাজে ব্যবহার করে সাধু যাদব। পুলিশ ইনস্পেকটর বাচ্চা যাদব দক্ষ, বুদ্ধিমান হলেও আদতে সাধুর কাছের লোক। বখরার গোলযোগে ইনস্পেকটর আর.কে সিং কে নুনুয়া নামক ভাড়াটে খুনী হত্যা করলে তদন্ত শুরু হয়। খুন করে নুনুয়া লুকিয়ে ছিল সাধু যাদবের বাড়ি। সাধু বাচ্চাকে ডেকে আনে ও বাচ্চার হাতে তুলে দেয়। বাচ্চা যাদব নুনুয়াকে গুলি করে খুন করে। অমিত কুমার সবই বুঝতে পারেন যে এটা মিথ্যা সংঘর্ষে খুন। তিনি বাচ্চা যাদবকে সতর্ক করে বলেন সাধু যাদবের ছত্রছায়া থেকে সে বেরিয়ে না এলে তারও পরিণতি ভাল হবেনা। বাচ্চা যাদব বুঝতে পারে সে ব্যবহৃত হচ্ছে। নারী অপহরণকারী সুন্দর যাদবকে বাচ্চা ধরিয়ে দেয় এবং লক আপের ভেতর দুজন অপরাধী যারা আসলে সাধুরই লোক তাদের চোখে এসিড ঢেলে অন্ধ করে দেয় বাচ্চা যাদব। অমিত কুমার এই ঘটনায় ক্ষুব্ধ হন এবং বাচ্চাকে সাসপেন্ড করেন। কিন্তু গোটা জেলা জুড়ে পুলিশের এই কাজ প্রশংসিত হয়। অপরাধীদের চোখে এসিড ঢেলে হত্যা করার চেষ্টা করে জনগন নানান জায়গায়। এসিডের নাম দেওয়া হয় গঙ্গাজল। অমিত কুমার বুঝতে পারেন এই ঘৃন্য পদ্ধতি সভ্য সমাজের উপযোগী নয় কিন্তু তিনি অসহায় বোধ করেন। ইতিমধ্যে সুন্দর জামিনে মুক্তি পেয়ে বাচ্চা যাদবকে নৃশংসভাবে হত্যা করে। স্বরাষ্ট্র মন্ত্রী ও ডি আই জি ভার্মা সাধু যাদবের ঘনিষ্ঠ হওয়ায় অমিত কুমার কে নানা বাধার সম্মুখীন হতে হয়। কিন্তু তিনি সর্বশক্তি দিয়ে চেষ্টা করতে থাকেন সাধু যাদবের মাফিয়া রাজ ধংশ করার। তেজপুরের বিপুল পরিমান মানুষ ও নিচুতলার পুলিশ কর্মীরা তার পাশে এসে দাঁড়ায়।


title: পারভেজ মেহেদী কোরেশী

text:
এয়ার চীফ মার্শাল পারভেজ মেহেদী কোরেশী (উর্দু: پرویز مهدی قریشی; জ. ১ অক্টোবর ১৯৪৩), নিশান-ই-ইমতিয়াজ (মিলিটারি), সিতারা-ই-বাসালাত, সাধারণভাবে পিকিউ মেহেদী নামে পরিচিত, একজন অবসরপ্রাপ্ত চার-তারকা বিমান বাহিনী কর্মকর্তা এবং সাবেক লড়াকু বৈমানিক যিনি পাকিস্তান বিমান বাহিনীর ৮ম প্রধান কর্মকর্তা হিসেবে দায়িত্ব পালন করেন যে পদে নিয়োগ পান ১৯৯৭ সালে এবং ২০০০ সালে অবসরপ্রাপ্ত হন। এয়ার চীফ মার্শাল মেহেদী পাকিস্তানের সাবেক রাষ্ট্রপতি সেনাশাসক জেনারেল পারভেজ মোশাররফের বন্ধু ছিলেন।
১৯৪৩ সালের ১ই অক্টোবর এক দরিদ্র চাষা পরিবারে মেহেদী জন্ম নেন পাঞ্জাব প্রদেশে। একটা গ্রাম্য উচ্চ বিদ্যালয় থেকে কোনো রকমে ম্যাট্রিক পাশ করে ১৯৬১ সালে পাকিস্তান বিমান বাহিনীতে চাকরী পেয়ে যান মেহেদী, ক্যাডেট হিসেবে তিনি প্রথমে কাকুলস্থিত পাকিস্তান মিলিটারি একাডেমীতে যোগ দেন, ওখানে তিনি পাকিস্তানের ভবিষ্যৎ সেনাপ্রধান এবং রাষ্ট্রপতি পারভেজ মোশাররফের সঙ্গে বন্ধুত্ব করেন যিনি সেনাবাহিনীতে কমিশনের জন্য পড়ছিলেন। আব্দুল আজিজ মীর্জা নামের আরো একজন ছিলেন যিনি মেহেদীর ঘনিষ্ঠ বন্ধুতে পরিণত হন তবে ইনি নৌবাহিনীতে কমিশনের জন্য অধ্যায়নরত ছিলেন।


title: শাহ মোঃ জিয়াউর রহমান

text: এয়ার মার্শাল শাহ মোহাম্মদ জিয়াউর রহমান বাংলাদেশ বিমান বাহিনীর একজন অবসরপ্রাপ্ত কর্মকর্তা । তিনি ২০০৭ থেকে ২০১২ পর্যন্ত বিমান বাহিনীর প্রধান ছিলেন । তিনি ১৯৭৬ সালের ২৯ ডিসেম্বর বাংলাদেশ বিমান বাহিনীতে জিডি(পি) শাখায় পাইলট অফিসার হিসেবে কমিশন লাভ করেন । তিনি বাংলাদেশ বিমান বাহিনীতে কমিশনপ্রাপ্তদের মধ্যে প্রথম বিমান বাহিনী প্রধান । তার পূর্বসূরী ফখরুল আজম পাকিস্তান বিমান বাহিনীতে কমিশনপ্রাপ্তদের মধ্যে সর্বশেষ বিমান বাহিনী প্রধান ।


title: আবু এসরার

text: এয়ার চীফ মার্শাল আবু এসরার (জন্ম:১৯৬১) বাংলাদেশ বিমানবাহিনীর বাহিনীর বর্তমান প্রধান। এয়ার মার্শাল মুহাম্মদ এনামুল বারি অবসর গ্রহণের পর ২০১৫ সালের ১২ জুন তিনি বিমান বাহিনীর প্রধান হিসেবে দায়িত্বগ্রহণ করেন এবং ২০১৮ সালের ১১ জুন অবসরে যান। তিনি বাংলাদেশ বিমান বাহিনীর প্রথম এয়ার চীফ মার্শাল ছিলেন।


title: অর্জন সিংহ

text:
অর্জন সিংহ (১৬ এপ্রিল ১৯১৯-১৬ সেপ্টেম্বর ২০১৭) ভারতীয় বিমান বাহিনীর সর্বোচ্চ পদবীধারী ব্যক্তি ছিলেন। অর্জন ১৯৬৪ সাল থেকে ১৯৬৯ সাল পর্যন্ত ভারতীয় বিমান বাহিনীর চিফ অব দ্যা এয়ার স্টাফ (বিমান বাহিনীর প্রধান কর্মকর্তা) ছিলেন। পাকিস্তান এবং ভারতের মধ্যকার ১৯৬৫ সালের ভয়াবহ যুদ্ধের সময় তিনি ভারতীয় বিমান বাহিনীকে উপযুক্ত নেতৃত্ব দিয়ে জয়ী করে তোলেন এবং পুরস্কার স্বরূপ ভারত সরকার দ্বারা 'পদ্মবিভূষণ' পদক লাভ করেন। ১৯৬৬ সালে তাকে এয়ার চীফ মার্শাল পদে উন্নীত করা হয় এবং স্বাধীন ভারতে তিনিই সর্বপ্রথম এই পদবীধারী ব্যক্তি হিসেবে পরিগণিত হন। ২০০২ সালে তাকে ভারতীয় বিমান বাহিনীর সর্বোচ্চ পদবী 'মার্শাল অব দ্যা এয়ার ফোর্স' দেওয়া হয়, ভারতের সেনাবাহিনীতে ফিল্ড মার্শাল (এ পদবীর সমান) দু'জন (শ্যাম মানেকশ এবং কোদানদেরা মদপ্পা কারিয়াপ্পা) এবং নৌবাহিনীতে আজ অবধি কাউকে পাঁচ-তারকা পদ দেওয়া হয়নি।
১৯১৯ সালের ১৫ এপ্রিল জন্মগ্রহণ করেন অর্জন বর্তমান পাকিস্তানের ফয়সালাবাদে যেটি তখন লয়ালপুর নামে পরিচিত ছিলো। অর্জনের বাবা ভারতীয় সেনাবাহিনীর একজন অনাযুক্তক সেনা ছিলেন। ১৯৩৮ সালে রাজকীয় বিমান বাহিনী কলেজ ক্র্যানওয়েলে প্রবেশ করেন অর্জন এবং এর পরের বছরের ডিসেম্বর মাসে রাজকীয় ভারতীয় বিমান বাহিনীতে কমিশন পান তিনি।


title: দার্শনিকের পাথর

text: দার্শনিকের পাথর বা পরশ পাথর ( () একটি কল্পিত রাসায়নিক (আলকেমিক্যাল) বস্তু। বলা হয়ে থাকে এটার স্পর্শে সীসা ইত্যাদি ধাতু সোনা অথবা রূপায় পরিণত হয়। এজন্য বাংলায় একে পরশ পাথরও বলা হয়। এটাকে অনেক সময় সঞ্জীবণী সুধা বলা হয়ে থাকে। এটার পূণঃর্জীবন বা অমরত্ত্ব প্রদানের ক্ষমতা আছে। কয়েক শতাব্দী ধরে আলকেমির লক্ষ্য ছিলো এই পরশ পাথর খুঁজে বের করা। এই দার্শনিকের পাথর আবিষ্কারের প্রচেষ্টাকে বলা হতো ম্যাগনাম ওপাস (মহান কর্ম)।


title: স্পিনোজার দর্শন

text: স্পিনোজার মতে যেহেতু ছবির দুই ব্যক্তি চাইলে এই পাথরটাকে ভেঙ্গে টুকরো টুকরো করে ফেলতে পারে সেহেতু এই পাথরের আসলে কোনো স্বকীয় অস্তিত্ব নেই। বরং, এই পাথরের অস্তিত্ব এই দুই ব্যক্তি কি করেছে, না করেছে তার উপর নির্ভরশীল। তাই এই পাথর শুধু মাত্র নিজের অস্তিত্ব দিয়েই নিজেকে পুরোপুরি সংজ্ঞায়িত করতে পারে না। এই দুই ব্যক্তির প্রভাবও তার অস্তিতের ব্যাখ্যায় অন্তর্ভুক্ত। তাই কোনো বাহ্যিক বস্তুর প্রভাবকে, যেমন এখানে এই দুই ব্যক্তির প্রভাব, বাদ রেখে কারো পক্ষে এই পাথরের ধারণা সম্পুর্ণরুপে ব্যাখ্যা করা সম্ভব না।


title: জীবন কাকে বলে?

text: শ্রোডিঞ্জার এই অধ্যায় এবং বই এর উপসংহার টানেন দার্শনিক অনুমানের দারা পরিণামবাদ, মুক্ত ইচ্ছা শক্তি এবং মানব চেতনতার রহস্য এর উপর। তিনি বিশ্বাস করেন তাকে অবশ্যই দুটি প্রাঙ্গণের মিলন সাধন করতে হবে: (১) দেহ পরিপূর্ণ ভাবে কোয়ান্টাম মেকানিক্সের নীতি মেনে চলে যেখানে কোয়ান্টাম অনির্ণেয়তা কোয়ান্টাম স্কেলে কোন গুরুত্বপূর্ণ ভুমিকা পালন করে না; এবং (২) এখানে "অকাট্য সরাসরি অভিজ্ঞতা" যে আমরা আমাদের দেহকে মুক্তভাবে নির্দেশ করতে পারি, ফলাফল অনুমান করতে পারি, এবং আমাদের পছন্দের কাজের দায়িত্ব ভার গ্রহণ করতে পারি। শ্রোডিঞ্জার শরীরের সঙ্গে চেতনা বিনষ্ট করা উচিত এই ধারনাকে প্রত্যাখ্যান করেন তিনি এই ধারনাকে "অসম্মানজনক" হিসেবে খুজে পান। তিনি শরীরের অস্তিত্ব ছাড়া একাধিক অমর আত্মার ধারণা প্রত্যাখ্যান করেন কারণ তা সত্ত্বেও তিনি বিশ্বাস করেন যে চেতনা শরীরের উপর অত্যন্ত ভাবে নির্ভরশীল। শ্রোডিঞ্জার দুটি প্রাঙ্গণের মিলন সাধন করার জন্য লেখেন যে,


title: রেনাল কোলিক

text:
যদিও এই অবস্থা খুব বেদনাদায়ক হতে পারে, কিডনি পাথর সাধারণত কোনো স্থায়ী শারীরিক ক্ষতি না। বলা হয় যে ব্যথা, এবং পাথর, রক্ত জমাট বাঁধা, এবং পাথরের টুকরো অনুভবের অভিজ্ঞতার কারণে আতঙ্কিত হওয়ার অভিজ্ঞতা। রোগীর অবস্থার উপর নির্ভর করে, উল্লেখযোগ্য পরিমাণে পানির চেয়ে বেশি কিছুই বলা যাবে না; অন্য দৃষ্টিতে, অস্ত্রোপচারের প্রয়োজন হতে পারে। পুনর্বিন্যাসের সম্ভাবনাকে ক্ষুদ্রতর করার জন্য প্রতিরোধমূলক চিকিত্সা চালু করা যেতে পারে।
সবচেয়ে ছোট পাথর স্বতঃস্ফূর্তভাবে পাস করা হয় এবং শুধুমাত্র ব্যথা পরিচালনার প্রয়োজন হয়। ৫ মিমি উপরে স্বতঃস্ফূর্ত পাথরের প্রস্থ হার হ্রাস। এনএসএআইডি (অ-স্টেরয়েডিয়াল এন্টি-প্রদাহী ওষুধ) যেমন ডিক্লোফেনাক বা আইবুপোফেন, এবং এন্টিসপেমমোডিকস বাটাইলসোকোপ্ল্যামাইন যেমন ব্যবহৃত হয়। যদিও মরফিনটি জরুরী ব্যথা পরিচালনার সহায়তায় পরিচালিত হতে পারে, তবে প্রায়ই এটি মর্ফিন অত্যন্ত মর্মস্পর্শী বলে বিবেচিত হয় না এবং উর্টারাল চাপ বাড়ায়, অবস্থার অবনতি ঘটায়। মৌখিক নারকেট ঔষধগুলি প্রায়ই ব্যবহার করা হয়। রোগীর জন্য সাধারণত কোন অ্যান্টিজিক পজিশন নেই (অচেতন অংশে শুয়ে থাকা এবং ক্ষতিগ্রস্ত এলাকার একটি গরম বোতল বা তোয়ালে প্রয়োগ করা হতে পারে)। বড় পাথরের জন্য তাদের সার্জারির হস্তক্ষেপ প্রয়োজন হতে পারে, যেমন শকওয়েভ লিথোট্রিপসি, ইউরেটারোস্কোপি এবং কারেকটেনেসিয়াল নেফোলিথোটোমি।সরোগীদের ইউরেটারে অবস্থিত পাথরের ক্ষেত্রে আলফা ব্লকার ব্যবহার করা যেতে পারে।


title: বৌদ্ধ ধর্মগ্রন্থ

text: এগুলি প্রজ্ঞা-বিষয়ক গ্রন্থ। এক্ষেত্রে প্রজ্ঞার অর্থ, বাস্তবকে সত্যরূপে দেখার ক্ষমতা। এগুলিতে দার্শনিক মতবাদ বিশেষ নেই। বরং এখানে বাস্তবের প্রকৃতিকে সহজভাবে দেখানোর চেষ্টা করা হয়েছে। এই প্রচেষ্টা করা হয়েছে কূটাভাসের ব্যবহারের মাধ্যমে। মূল ধারণাটি একটি বিপ্লবাত্মক অভিন্নতাবাদ। এই পথে দেখার প্রত্যেকটি ভিন্নতাবাদী মত খণ্ডিত হয়েছে। তাই মতবাদটিকে অস্তিত্ব ও অনস্তিত্ব কোনটিই না বলে শূন্যতা বলা হয়। এই মতে কোনো মূলগতভাবে অপরিবর্তনশীল প্রকৃতি বলে কিছু নেই। প্রজ্ঞাপারমিতা একটি অক্ষরে প্রজ্ঞা চয়নের মাধ্যমে পরিপূর্ণতা অর্জনের কথা বর্ণনা করে: সংস্কৃত/পালি স্বরবর্ণ অ। এটি ভারতীয় বর্ণমালার প্রথম অক্ষর এবং কথ্য শব্দের সবচেয়ে নিরপেক্ষ/মৌলিক অক্ষর।


title: স্পিনোজার দর্শন

text: স্পিনোজা ভেবেছেন এই দুই ব্যক্তি এবং এই পাথর অন্য কোনো শক্তি দ্বারাও প্রভাবিত হতে পারে, যেমন কোনো ঘূর্ণিঝড় যা এই দুই ব্যক্তিকে দূরে কোথাও উড়িয়ে নিয়ে যেতে পারে। অথবা হয়তো একটি উল্কা এসে এদের সবাইকেই চুর্ণ করে দিতে পারে। এসব সম্ভবনার ও অস্তিত্ব রয়েছে। তাই স্পিনোজা বলেন, এইসব বাহ্যিক শক্তি, মানুষ, ঝড়, উল্কা, বাদ দিয়ে একটি পাথরকে অন্তঃসার হিসেবে ব্যাখ্যা করা যাবে না। কারণ পাথর টির উপর এদের প্রভাব আছে। তার হলে দেখা যাচ্ছে, একটি পাধর শুধু নিজের অস্তিত্ব দিয়েই নিজেকে অন্তঃসার বা সাবস্টেন্স হিসেবে দাবি করতে পারছে না বরং অন্তঃসার এর চেয়ে ব্যপকতর একটি ধারণা।


title: এপিকুরোস

text: এপিকুরোসের মতে, সুখ-শান্তিই মানব জীবনের পরম লক্ষ্য এবং এটাই পরম শুভ। তার দর্শনে সুখ অর্জনের উপর সবচেয়ে বেশী গুরুত্বারোপ করা হয়। "আপোনিয়া" তথা ব্যথা ও ভয় থেকে মুক্তির মাধ্যমেই এই সুখ অর্জন করা সম্ভব। তিনি শিক্ষা দিতেন, ভালোর পরিমাপক হচ্ছে আনন্দ আর মন্দের পরিমাপক হচ্ছে ব্যথা। তার মানে, উনি সব কিছুকে সুখের কষ্টিপাথরে যাচাই করে নিতে বলতেন। তিনি বলতেন, মানুষের বন্ধু-বান্ধবের সাথে মিলেমিশে স্বয়ম্ভর জীবন যাপন করা উচিত। তার মতে, মৃত্যুর মাধ্যমে দেহ এবং আত্মা উভয়ই শেষ হয়ে যায়, সুতরাং একে ভয় পাওয়ার কোন কারণ নেই। তিনি আরও মনে করতেন, মহাবিশ্ব অসীম ও চিরন্তন, এবং এই সুবিশাল মহাবিশ্বের মধ্যে সকল ঘটনাই শূন্যদেশের মধ্যে পরমাণুর চলাচল ও মিথস্ক্রিয়ার মাধ্যমে ঘটে।


title: স্পিনোজার দর্শন

text:
স্পিনোজা লিখেছেন: “এই মহাবিশ্ব একই প্রকৃতি ও বৈশিষ্টের দুইটি ভিন্ন সাবস্টেন্স(সারবস্তু) থাকতে পারে না।” পাথরটি কোনো একক বস্তু ছিলো না, এবং সেই ব্যক্তিদ্বয়ও কোনো পৃথক সাবস্টেন্স ছিলোনা। কারণ তাদের একের উপর অন্যের ক্রিয়া প্রতিকৃয়ার সম্ভবনা রয়েছে। যেমন, সেই দুই ব্যক্তি পাথরটিকে ভেঙ্গে ফেলতে পারে, পাথরটিও তাদের চাপা দিতে পারে। তাই পাথর ও মানুষ আসলে একই সাবস্টেন্সের অংশ। স্পিনোজা অনুধাবন করেছিলেন মহাবিশ্বের সবকিছুর অন্তঃসার একই।
তাহলে ধরি, সবকিছু মিলিয়ে অন্তর্নিহিত সারবস্তু একটিই, মহাবিশ্ব। তাহলে কি এই মহাবিশ্বের বাইরে ঈশ্বরের মত কোনো অতিপ্রাকৃত সত্তার অস্তিত্ব সম্ভব, যা বাইরে থেকেই মহাবিশ্বের ঘটনাবলি পরিচালনা করতে পারবে? স্পিনোজার নিজস্ব ধারণা মতে এমনটা অসম্ভব। যদি মহাবিশ্ব এবং ঈশ্বর নামক দুইটি পৃথক অস্তিত্বশীল সাবস্টেন্স থাকতো, তাহলে তাহলে তাদের এই ভিন্নতার কারণে তারা একে অপরের উপর প্রভাব বিস্তার করতে পারতো না। আবার ঈশ্বর যদি মহাবিশ্বের কোনো কিছুর উপর প্রভাব বিস্তার করতে পারে, তাহলে সাবস্টেন্সের সংজ্ঞা অনুসারে তারা পৃথক সাবস্টেন্স হতে পারে না। বরং, অন্তর্নিহিত ভাবেই তারা হবে এক। স্পিনোজা এই যুক্তি থেকে স্পিনোজা উপসংহারে পৌছান যে ঈশ্বর এবং মহাবিশ্ব একই।


title: দার্শনিকের পাথর

text: দার্শনিকের পাথরের প্রথম উল্লেখ পাওয়া যায় যীশু খ্রিস্টের জন্মের ৩০০ বছর আগে পেনোপোলিসের যোশিওমোসের লেখা “চেইরোকমেতা”য়। আলকেমির লেখকেরা অবশ্য আরো প্রাচীন ইতিহাসের দাবী করেছেন। ১৬২০ সালে ইলিয়াম আশমোল এবং একজন অনামা লেখকের লেখা গ্লোরিয়া মুনদিতে দাবী করা হয়েছে যে আদম সরাসরি সৃষ্টিকর্তার কাছ থেকে এই পাথর সম্পর্কে জ্ঞান লাভ করেছিলেন।


title: দ্য নাইন লাইভস অফ ক্লোয়ি কিং

text: গল্পের নায়িকা ক্লোয়ি কিং, এক কিশোরী, সে তার মৃত্যুর পর বুঝতে পারে তার বিড়ালের ন্যায় কিছু ক্ষমতা রয়েছে, যার মধ্যে নয়বার জীবন লাভ, অতিমানবীয় গতী, শক্তি, শ্রুতি, তৎপরতা এবং বিড়ালের মত যে কোন বস্তু আরোহণ করবার সামর্থ্য। এক রহস্যময় ব্যক্তি তার পিছু নিয়েছে একথা বুঝতে পেরে সে ব্যাপারটা আরো গভীর ভাবে খুঁজতে গিয়ে জানতে পারে ও এক প্রাচীন গোত্রের বংশধর। সে আরো জানতে পারে, একদল আততায়ী তার জাতিকে হাজার বছর ধরে শিকার করে আসছে আর সে আততায়ীদের হাত থেকে এই প্রাচীন গোত্রটিকে রক্ষা করবার একমাত্র চাবি। মূল প্রবন্ধঃ পর্ব সূচী


title: বাংলাদেশী টাকা

text: টাকা (মুদ্রা প্রতীক: ৳; ব্যাংক কোড: BDT) হল বাংলাদেশের মুদ্রা। ১৯৭১ সালে বাংলাদেশের স্বাধীনতার পর দেশটির মুদ্রা হিসেবে "টাকা" প্রতিষ্ঠিত হয়। কাগুজে টাকা বাংলাদেশের কেন্দ্রীয় ব্যাংক - "বাংলাদেশ ব্যাংক" কর্তৃক প্রবর্তিত হয়;- ব্যাতিক্রম ৳১, ৳২ এবং ৳৫ টাকার নোট এবং ধাতব মুদ্রা যেগুলো বাংলাদেশ সরকারের অর্থ মন্ত্রণালয়ের দায়িত্বে প্রচলিত হয়। টাকার ভগ্নাংশ হল পয়সা যার মূল্যমান ৳১-র ১০০ ভাগের ১ভাগ।


title: বাংলাদেশী টাকা

text:
১৯৪৭ সালের বঙ্গভঙ্গের পর, পূর্ব বাংলায় (পাকিস্তান অধিরাজ্যের অংশ) এবং ১৯৫৬ সালে পূর্ব বাংলার পুনঃনামকরণ করা হল পূর্ব পাকিস্তান; যেখানে পাকিস্তানি রুপিতেও "টাকা" শব্দটি মুদ্রিত ছিল। মুক্তিযুদ্ধের পূর্বে মুদ্রা হিসেবে এই ভূখণ্ডে পাকিস্তানি রুপি প্রচলিত ছিল। ৪ঠা মার্চ ১৯৭২ সালে সরকারী মুদ্রা হিসেবে- "টাকা" -কে ঘোষণা করা হয়। সর্বত্র এর প্রচলন না হওয়া পর্যন্ত স্বাধীনতার বেশ কয়েক মাস পরেও পাকিস্তানি রুপির ব্যবহার ছিল। মুক্তিযুদ্ধের সময়ে পাকিস্তানি শাসনের বিরুদ্ধে বাঙালি জাতীয়তাবাদীদের দ্বারা একটি বেসরকারী রীতি প্রচলিত ছিলঃ পাকিস্তানি রুপির নোটগুলিতে বাংলাতে "বাংলা দেশ" এবং ইংরেজিতে "Bangla Desh" রবার স্ট্যাম্প দিয়ে মুদ্রাঙ্কন করা। ৮ জুন ১৯৭১-এ পাকিস্তানি সরকার সমস্ত রবার স্ট্যাম্প-সহ নোটগুলিকে বেআইনি, অবৈধ এবং মূল্যহীন ঘোষণা করে।বাংলাদেশে ৳১, ৳২, ৳৫, ৳২০, ৳৫০, ৳১০০, ৳৫০০ এবং ৳১০০০ মুল্যমানের কাগুজে নোট প্রচলিত রয়েছে। এছাড়াও ১ পয়সা, ৫ পয়সা, ১০ পয়সা, ২৫ পয়সা, ৫০ পয়সা, ৳১, ৳২ এবং ৳৫ মূল্যমানের ধাতব মুদ্রা প্রচলিত রয়েছে। বাংলাদেশের কেন্দ্রীয় ব্যাংক, বাংলাদেশ ব্যাংক সরকারের পক্ষে কাগুজে নোট প্রচলন এবং নিয়ন্ত্রণের দায়িত্বপ্রাপ্ত।
এছাড়াও ১ পয়সা, ৫ পয়সা, ১০ পয়সা, ২৫ পয়সা ও ৫০ পয়সা বর্তমানে অচল।


title: বাংলাদেশী টাকা

text: ১৯৭১ সালে স্বাধীনতা লাভের পর ব্রিটিশ পাউণ্ডের সঙ্গে টাকার আন্তজার্তিক মান নিরূপণ করা হতে থাকে। পরবর্তীতে, সত্তর দশকের শেষভাগে, ব্রিটিশ পাউণ্ডের আন্তজার্তিক মূল্য পড়ে গেলে এবং আন্তজার্তিক বাণিজ্যে বিনিময় মুদ্রা হিসেবে মার্কিন ডলার অধিকতর হারে ব্যবহৃত হতে থাকলে বাংলাদেশ সরকার তথা কেন্দ্রীয় ব্যাংক মার্কিন ডলারের সঙ্গে বাংলাদেশের টাকার আন্তজার্তিক মান সম্পৃক্ত করে। এই পদ্ধতি কম-বেশী প্রচলিত আছে (২০১৩)। আন্তর্জাতিক মুদ্রার বিপরীতে টাকার বিনিময় ভাসমান। তবে কখনো কখনো বাংলাদেশ ব্যাংক মার্কিন ডলারের বিপরীতে টাকার মান স্থিতিশীল রাখার জন্য হস্তক্ষেপ করে থাকে।


title: টাকা জাদুঘর

text: জাদুঘরে এখন পর্যন্ত প্রায় ১২০টি দেশের কাগজের নোট, পলিমার, হাইব্রিড নোট ও ধাতব মুদ্রা রয়েছে। জাপান ও জার্মান টাকশালের মুদ্রা তৈরির মাস্টার জাদুঘরের অন্যতম আকর্ষণ। বিভিন্ন দেশ তথা সাবেক সোভিয়েত ইউনিয়ন, সাবেক চেকোস্লোভাকিয়া, ইতালি, আফগানিস্তান, চীন, ল্যাটিন আমেরিকা, ভিয়েতনাম, লিথুনিয়া, হাঙ্গেরি, বুলগেরিয়া এবং কমিউনিস্ট আমলের পোলিশ ব্যাংক নোট, চেক ও বন্ড। বর্তমান সময়ের যুক্তরাষ্ট্র, ইংল্যান্ড, স্পেন, সুইজারল্যান্ড, জামার্নি, অস্ট্রেলিয়া, নিউজিল্যান্ড, দক্ষিণ আফ্রিকা, নেপাল, ভুটান, ভারত, পাকিস্তান এর মুদ্রা।


title: বৈদেশিক মুদ্রার মজুদ

text: অতীতে বহু বছর ধরে বেশির ভাগ দেশে সোনার মজুদকে মূল মুদ্রা মজুদ হিসেবে ব্যবহার করা হত। সোনাকে আদর্শ মজুদ সম্পদ হিসেবে গণ্য করা হত, কেননা অর্থনৈতিক মহামন্দার সময়েও এর মানের কোন হেরফের হত না। কিন্তু ১৯৭১ সালে ব্রেটন-উডস ব্যবস্থার পতনের পর থেকে সোনার দাম পড়তে থাকে। এর আগে ১৯৪৪ সালে মার্কিন যুক্তরাষ্ট্রের নিউ হ্যাম্পশায়ার অঙ্গরাজ্যের ব্রেটন উডস শহরে একটি সম্মেলনে আন্তর্জাতিক বাজারে মুদ্রাসমূহকে সোনা অথবা মার্কিন ডলারের সাথে সংযুক্ত করা হয়। তখন বিশ্বের সমস্ত সোনার অর্ধেক মার্কিন যুক্তরাষ্ট্রের অধীনে ছিল। কিন্তু ১৯৭১ সালে মার্কিন রাষ্ট্রপতি রিচার্ড নিক্সন মার্কিন ডলার থেকে সোনায় সম্পদ রূপান্তরের ব্যবস্থা বন্ধ করে দেন। এর পর থেকে মার্কিন ডলারই বর্তমানের মজুদগুলিতে সবচেয়ে বেশি ব্যবহৃত বৈদেশিক মুদ্রা।


title: কালোবাজার

text: আর্থিক অস্থিতিশীলতা ও মুদ্রাস্ফীতির পরিস্থিতিতে, সাধারন জনগণ স্থানীয় মুদ্রার পরিবর্তে বৈদেশিক মুদ্রা ব্যবহার করা শুরু করে পারে। মার্কিন যুক্তরাষ্ট্রে ডলারকে একটি অপেক্ষাকৃত স্থিতিশীল ও নিরাপদ মুদ্রা হিসেবে দেখা হয় এবং প্রায়ই একটি দ্বিতীয় মুদ্রা হিসেবে বিদেশে ব্যবহার করা হয়। ২০১২ সালে, $৩৪০ বিলিয়ন, মার্কিন যুক্তরাষ্ট্রের সকল মুদ্রার ৩৭%, বিদেশে ব্যবহার করা হয় বলে ধারনা করা হয়। বিদেশে ধারণকৃত মুদ্রার পরিমাণ সম্পর্কিত সাম্প্রতিকতম গবেষণা বলে যে, মার্কিন যুক্তরাষ্ট্রের মুদ্রার শুধুমাত্র ২৫ শতাংশ বর্তমানে বিদেশে রাখা আছে। স্থানীয় মুদ্রার বদলে মার্কিন যুক্তরাষ্ট্রের মুদ্রার ব্যাপক ব্যবহারকে কার্যত "ডলারাইজেশন" বলে, এবং কিছু পরিবর্তিত দেশে তা পর্যবেক্ষণ করা যায় যেমন কম্বোডিয়া এবং কিছু লাতিন আমেরিকার দেশেগুলিতে। কিছু দেশ যেমন ইকুয়েডর তাদের স্থানীয় মুদ্রা পরিত্যাগ করে মার্কিন দলায় ব্যবহার করে, মূলত এই কারণে, একটি প্রক্রিয়া যা বিধিসম্মত "ডলারাইজেশন" নামে পরিচিত. এছাড়াও ১৯৭০ থে ১৯৮০ এর দশকের মধ্যকার ঘানা সেডি উদাহরণ হিসেবে উল্লেখ্য।


title: বাংলাদেশী টাকা

text: বর্তমানে, স্বল্প ব্যবহৃত নোট হচ্ছেঃ ৳১, ৳২৫, ৳৪০ ও ৳৬০, এবং বহুল ব্যবহৃত নোট হচ্ছেঃ ৳২, ৳৫, ৳১০, ৳২০, ৳৫০, ৳১০০, ৳৫০০ ও ৳১০০০। ৳১০ এবং তার বড় অঙ্কের় কাগুজে মুদ্রা বাংলাদেশ ব্যাংক প্রচলন করে। এতে বাংলাদেশ ব্যাংকের গভর্নরের স্বাক্ষর থাকে। ৳১, ৳২ এবং ৳৫ নোট বাংলাদেশ সরকারের অর্থ মন্ত্রণালয় প্রচলন করে এবং এতে অর্থসচিবের স্বাক্ষর থাকে।


title: মুদ্রা

text:
সাধারণত একটি নির্দ্দিষ্ট সরকারের প্রচলিত মুদ্রা এবং কাগজের টাকা রাষ্ট্রটির অর্থমুদ্রার যোগানের কায়িক দিকটি সামলায়। একটি রাষ্ট্রের অর্থমুদ্রার যোগানের অন্য অংশটি ব্যাঙ্ক জমা (কখনও জমা অর্থমুদ্রা বলা হয়) দ্বারা গঠিত হয়, যার মালিকানা ধনাদেশ (চেক), ডেবিট কার্ড, বা অর্থমুদ্রা হস্তান্তরের অন্য মাধ্যমে হস্তান্তর করা যায়। জমা অর্থমুদ্রা এবং প্রচলিত মুদ্রা দুটিই আদায়ের উপায় হিসাবে গ্রহণযোগ্য হওয়ার জন্য একে অর্থমুদ্রা বলে গণ্য করা হয়।
প্রচলিত মুদ্রা রূপে অর্থমুদ্রাই মানব সভ্যতায় প্রায় ১০,০০০ BCE থেকেই প্রভুত্ব বিস্তার করতে শুরু করে। সাধারণত, নিহিত মূল্যের মোহর (সোনা বা রূপা) প্রমান ছিল। প্রায় সকল আধুনিক অর্থমুদ্রাতন্ত্রই রাজ-আজ্ঞা অর্থমুদ্রা ("fiat money")র ওপর ভিত্তিশীল — সরকারী আজ্ঞা (রাজ-আজ্ঞা) বলতে আধুনিক প্রচলিত মুদ্রাই মূল্য লাভ করে। সাধারণত, সরকার 'রাজ-আজ্ঞা প্রচলিত মুদ্রা'কে বিধিসম্মত মূল্যবেদন পত্র হিসাবে ঘোষণা করে (নিদর্শনস্বরূপ, কেন্দ্রীয় ব্যাঙ্ক ছাপানো কাগজী মুদ্রা ও মোহর/মুদ্রা)। ফলস্বরূপ, 'রাজ-আজ্ঞা প্রচলিত মুদ্রা'কে সরকারি বা ব্যক্তিগত সকল ঋণ পরিশোধের উপায় হিসাবে গ্রহণ না করাটা আইন বিরুদ্ধ।


title: মুদ্রা

text: টঙ্কন ব্যবহৃত হওয়া অধিকসংখ্যক বৃহত্তর অর্থনীতিতে তামা, রূপা এবং সোনার মুদ্রার তিনটি স্তর গঠন করত। সোনার মুদ্রাসমূহকে বাজারি পরিমাণের ক্রয়-বিক্রয়, সামরিক খরচ আদায় এবং রাষ্ট্রের কার্যপ্রণালীতে সহায়তা করার জন্যে ব্যবহার করা হত। রূপার মুদ্রাসমূহকে মধ্যম আকারের লেনদেন সমূহের কারণে ব্যবহার করা হত। তাছাড়া, রূপার মুদ্রাসমূহ করের জন্য হিসাবের একক, দেয়, চুক্তি এবং রাষ্ট্রের প্রতি নাগরিকের আনুগত্য আদায়ের জন্য ব্যবহৃত হত। ঠিক সেইমত তামার মুদ্রাসমূহে সাধারণ লেনদেনের টঙ্কনকে প্রতিনিধিত্ব করা হত। এই ব্যবস্থা "মহাজনপদ"-এর সময় থেকে প্রাচীন ভারতে প্রচলিত ছিল।


title: বৈদেশিক মুদ্রার মজুদ

text: বৈদেশিক মুদ্রার মজুদ বা বৈদেশিক মুদ্রার ভান্ডার (ইংরেজি ভাষায়: Foreign Exchange Reserves) বলতে কোনও দেশের কেন্দ্রীয় ব্যাংকে (বা মুদ্রাবিষয়ক কর্তৃপক্ষের কাছে) বৈদেশিক মুদ্রায় গচ্ছিত সম্পদের মজুদকে বোঝায়। এভাবে গচ্ছিত বৈদেশিক মুদ্রা প্রধানত আমদানি মূল্য এবং বৈদেশিক ঋণ ও ঋণের সুদ, ইত্যাদি পরিশোধে ব্যবহৃত হয়। পণ্য ও সেবা রপ্তানি ও বিদেশে কর্মরত শ্রমিকদের স্বদেশে পাঠানো অর্থ (ইংরেজিতে যাকে Remittance "রেমিট্যান্স" বলা হয়) থেকে বৈদেশিক মুদ্রার মজুদ গড়ে ওঠে। এর সঙ্গে যুক্ত হয় বৈদেশিক ঋণবাবদ প্রাপ্ত অর্থ এবং সরাসরি বৈদেশিক বিনিয়োগের অর্থ। সাধারণত শক্তিশালী বা অনমনীয় মুদ্রা (ইংরেজি Hard currency) যা আন্তর্জাতিক বাজারে সহজে বিনিময়যোগ্য (যেমন মার্কিন ডলার, ব্রিটিশ পাউণ্ড, ইউরো, ইয়েন, ইত্যাদি), সেটিতেই বৈদেশিক মুদ্রার মজুদ গড়ে তোলা হয়। কোন দেশ স্বীয় দেশেরই কোন ব্যাংকে বা কোন বিদেশে অবস্থিত ব্যাংকে বৈদেশিক মুদ্রার মজুদ সংরক্ষণ করতে পারে।


title: শ্রীনিবাস রামানুজন

text:
শ্রীনিবাস রামানুজন (ডিসেম্বর ২২, ১৮৮৭ – এপ্রিল ২৬, ১৯২০) অসামান্য প্রতিভাবান একজন ভারতীয় গণিতবিদ। খুব অল্প সময় বাঁচলেও তিনি গণিতে সুদূরপ্রসারী অবদান রেখে গেছেন। প্রথাগত শিক্ষা না থাকলেও সম্পূর্ণ নিজের প্রচেষ্টায় তিনি গণিতের বিভিন্ন শাখায়, বিশেষ করে গাণিতিক বিশ্লেষণ, সংখ্যাতত্ত্ব, অসীম ধারা ও আবৃত্ত ভগ্নাংশ শাখায়, গুরুত্বপূর্ণ অবদান রেখেছেন। তাঁর রেখে যাওয়া নোটবুক বা ডায়েরি হতে পরবর্তীতে আরও অনেক নতুন সমাধান পাওয়া গেছে। ইংরেজ গণিতবিদ জি এইচ হার্ডি রামানুজনকে অয়েলার ও গাউসের সমপর্যায়ের গণিতবিদ মনে করেন।
অবিভক্ত ভারতের মাদ্রাজের এক গরিব ব্রাহ্মণ পরিবারের সন্তান রামানুজন ১০ বছর বয়সে গণিতের সঙ্গে পরিচিত হোন। তাকে এস এল লোনি লিখিত ‘’’ত্রিকোণমিতি’’’ পুস্তকটি দেওয়া হয় এবং তখন থেকে তিনি গণিতে সহজাত প্রতিভা প্রদর্শন করেন।
১২ বছরের মধ্যে তিনি ঐ পুস্তকের বিষয়গুলোতে দক্ষতা অর্জন করেন। এমন কি তিনি নিজে কিছু উপপাদ্য আবিস্কার করেন এবং স্বতন্ত্রভাবে অয়েলারের এককত্ব পুনরাবিষ্কার করেন। বিদ্যালয়ে অধ্যয়নকালে তিনি গণিতে বিশেষ দক্ষতা দেখিয়ে পুরস্কার ও প্রশংসা লাভ করেন। ১৭ বছর বয়সে রামানুজন বার্নোলির সংখ্যা ও অয়েলার-মাসেরনি ধ্রুবকের ওপর নিজের গবেষণা সম্পন্ন করেন। কুম্বাকোটম সরকারি কলেজে পড়ার জন্য বৃত্তি পেলেও অ-গণিতীয় বিষয়ে ফেল করার কারণে তার বৃত্তি বাতিল হয়ে যায়। এরপর তিনি অন্য একটি কলেজে নিজের গাণিতিক গবেষণা শুরু করেন। এই সময় জীবন ধারণের জন্য তিনি মাদ্রাজ বন্দর ট্রাস্টের মহাহিসাবরক্ষকের কার্যালয়ে কেরানি পদে যোগ দেন।


title: শ্রীনিবাস রামানুজন

text:
অনেকদিন ধরে হার্ডি রামানুজনকে ইংল্যান্ড নিয়ে যাওয়ার চেষ্টা করছিলেন । রামানুজনের অনেক বন্ধু ও হিতৈষীর প্রচেষ্টায় ১৯১৩ সালের মে মাসে মাদ্রাজ পোর্ট ট্রাস্টের কেরানির দায়িত্ব থেকে অব্যাহতি দেওয়া হয় এবং একটি বৃত্তি মঞ্জুর করা হয়। ঠিক এমনি সময়ে তিনি কেমব্রীজ থেকে একটি আমন্ত্রণ পান। চাকুরীগত সমস্যার সমাধান হলেও জাতিপ্রথা ও মায়ের অনুমতির অভাবে প্রথমে রামানুজন দেশের বাইরে যেতে অসম্মতি জানান। হার্ডি লিখেছেন,
গণিত বহির্ভূত বিষয়ে রামানুজনের আগ্রহে অদ্ভুত বৈপরীত্য ছিল। শিল্প ও সাহিত্যে তার প্রায় কোনরূপ উৎসাহ ছিলনা।


title: শ্রীনিবাস রামানুজন

text:
খ্যাসমূহের বৈশিষ্ট্য।
রামানুজনের বিপুল সংখ্যক তত্ত্ব তাঁর অনুমান হিসেবে পরিচিত হলেও পরবর্তীকালে এগুলো গবেষণা ক্ষেত্রে বিশাল অবদান রেখেছে। রামানুজনের অনুমিতি ছিল (Ramanujan conjecture) টাউ ফাংশনের (tau function) আকার নিয়ে একটা পূর্বানুমান, যেটা formula_13(q) এর মডুলার রূপের পার্থক্য নিরূপন করে। পিয়ের ডেলিগনি কর্তৃক ওয়েলের অনুমিতি (Weil conjectures) প্রমাণের ফলাফল সরূপ এটি প্রমাণিত হয়।
প্রথম থেকেই রামানুজন তাঁর সকল গবেষণা লব্ধ ফলাফল তার নোটখাতায় লিখে রাখতেন। কিন্তু তিনি কোন প্রতিপাদন লিখতেন না। ফলে এমন একটি ধারণার জন্ম হলো যে, রামানুজন তাঁর তত্ত্বসমূহ প্রমাণ করতে সমর্থ ছিলেন না। গণিতবিদ ব্রুস বেন্ডিট রামানুজন এবং তাঁর নোটখাতা সম্পর্কিত আলোচনায় একথা বলেছেন যে, রামানুজন তাঁর তত্ত্ব সমূহ প্রমাণ করতে পারতেন কিন্তু কোন কারণে তিনি সেটা আনুষ্ঠানিকতায় রূপ দিতেন না। এর পেছনে অনেক কারণ থাকতে পারে। রামানুজন আর্থিক ভাবে স্বচ্ছল ছিলেন না, আর তখন কাগজের মূল্য ছিল চড়া। তাই রামানুজন শ্লেটে লিখে কোন তত্ত্ব প্রমাণ করতেন এবং নোটখাতায় শুধুমাত্র ফলাফল লিখে রাখতেন।রামানুজনের প্রথম নোটখাতার পৃষ্ঠা সংখ্যা ছিল ৩৫১। এটি ১৬ টি অধ্যায়ে বিন্যস্ত ছিল এবং কিছু অগোছালো পৃষ্ঠাও পাওয়া যায়। তাঁর দ্বিতীয় নোটখাতার পৃষ্ঠাসংখ্যা ছিল ২৫৬। অধ্যায় ছিল ২১ টি এবং এতে ১০০ টি অগোছালো পৃষ্ঠা ছিল। তৃতীয় নোটখাতাতেও এরকম ৩৩ টি অবিন্যস্ত পৃষ্ঠা ছিল। তাঁর এসব নোটখাতা পরবর্তীতে গণিতবিদদের গবেষণায় বিরাট অবদান রাখে। হার্ডি নিজেও এসব নোটখাতা থেকে অনেক তত্ত্ব উদ্ধার করেছিলেন। পরবর্তীতে বি এম উইলসন, জি এন ওয়াটসন এবং ব্রুস বেন্ডিট রামানুজনের এসব নোটখাতার উপরে কাজ করেন। রামানুজনের অন্য একটি নোটখাতা, যেটি 'হারানো নোটখাতা' নামে পরিচিত, ১৯৭৬ সালে আবিষ্কৃত হয়।


title: শ্রীনিবাস রামানুজন

text: রামচন্দ্র রাও মাদ্রাজ প্রকৌশল মহাবিদ্যালয়ের মি. গ্রিফিথ-কে রামানুজনের ব্যাপারে বলেন। মাদ্রাজ পোর্ট ট্রাস্টের চেয়ারম্যান স্যার ফ্রান্সিস স্প্রিং-এর সঙ্গে মি. গ্রিফিথ এর আলাপ হওয়ার পর থেকেই রামানুজনের প্রতিভার স্বীকৃতি শুরু হয়। মাদ্রাজ শহরের বিশিষ্ট পন্ডিত শেশা আইয়ার এবং অন্যান্যদের পরামর্শে কেমব্রিজের ত্রিনিত্রি কলেজের ফেলো জি.এইচ. হার্ডির সঙ্গে রামানুজন যোগাযোগ শুরু করেন এবং তাঁর বন্ধুদের সাহায্য নিয়ে ইংরেজি ভাষায় একটি পত্র লেখেন। এই পত্রের সঙ্গে ১২০ টি উপপাদ্য সংযোজিত ছিল, তার ভিতর থেকে নমুনাস্বরূপ হার্ডি ১৫টি নির্বাচন করেন। হার্ডি মন্তব্য করেন


title: শ্রীনিবাস রামানুজন

text: রামচন্দ্র রাও কিছুদিনের জন্য রামানুজনের সকল ব্যয়ভার বহন করার ব্যবস্থা গ্রহণ করেন। কিন্তু তাঁর জন্য কোন বৃত্তির ব্যবস্থা না হওয়ায় এবং রামানুজন দীর্ঘকাল অপরের গলগ্রহ হয়ে থাকতে সম্মত না হওয়ায় তিনি মাদ্রাজ পোর্ট ট্রাস্টের অধীনে একটি সামান্য পদের চাকুরীতে যোগদান করেন। কিন্তু তাঁর গবেষণা কর্ম এসবের জন্য কখনো ব্যহত হয়নি।পোর্ট ট্রাস্টে কাজ করার সময় কিছু লোকের সাথে তাঁর পরিচয় হয় যারা তাঁর নোটবুক নিয়ে উৎসাহ প্রকাশ করেন। এর সূত্র ধরে গণিত বিষয়ে কিছু বিশেষজ্ঞের সাথে তাঁর যোগাযোগ হয়। ১৯১১ সালে তাঁর প্রথম গবেষণা প্রবন্ধ "Journal of the Mathematical Society" পত্রিকায় প্রকাশিত হয়। সংখ্যাতত্ত্বের উপর তাঁর গবেষণালদ্ধ "Some Properties of Bernoulli's Numbers" নামে তাঁর প্রথম দীর্ঘ প্রবন্ধ একই বছর প্রকাশিত হয়। ১৯১২ সালে একই পত্রিকায় তাঁর আরো দুটি প্রবন্ধ প্রকাশিত হয় এবং সমাধানের জন্য কিছু প্রশ্নও প্রকাশিত হয়।


title: শ্রীনিবাস রামানুজন

text: রামানুজন ১৮৮৭ খ্রিস্টাব্দের ২২ ডিসেম্বর প্রাচীন ভারতের মাদ্রাজ প্রদেশের তাঞ্জোর জেলার ইরেভদ শহরের এক দরিদ্র ব্রাহ্মণ পরিবারে জন্মগ্রহণ করেন। তাঁর পিতা "কে শ্রীনিবাস ইয়েঙ্গার" ছিলেন শহরের একটি কাপড়ের দোকানের হিসাব রক্ষক। তাঁর মা "কোমালাটাম্মাল" একজন গৃহিনী ছিলেন এবং একটি স্থানীয় মন্দিরে গান গাইতেন। তিনি ছিলেন তীক্ষ্ম বুদ্ধিসম্পন্ন মহিলা। প্রচলিত আছে যে, রামানুজনের মায়ের বিয়ের পর বেশ কয়েকবছর কোন সন্তান না হওয়ায়, রামানুজনের মাতামহ "নামাক্কল" শহরের বিখ্যাত নামগিরি দেবীর নিকট নিজ কন্যা সন্তানের জন্য প্রার্থনা করেন। এরপরই জ্যেষ্ঠ সন্তান রামানুজন জন্মগ্রহণ করেন।